
BENDRIEJI DALYKAI. 


1. Mokslo šaltiniai. — Bet kurio mokslo šaltiniais vadiname 
tas vietas arba tuos tiesų koncentrus bei aruodus, iš kur tas mokslas 
savo teigiamoms tezėms ima argumentus, trumpiau — iš kur tas moks- 
las ima savo pagrindines, vedamąsias tiesas!). 

2. Teologijos šaltiniai. — Teologijos šaltiniai yra šie: 

a. Vyriausias ir paskutinis šaltinis, aišku, yra Dievoišmintis, 
Jo žinojimas, kuris mums perteikiamas apreiškimo keliu. 

b. Dievo apreiškimas šiandien turi du šaltinius, būtent, Tradici- 
ją ir Šv. Raštą. Tuodu šaltiniai vadinami konstitutyviniais 
arba pamatiniais (principia ex guibus constitutiva)2). 

c. Kalbamieji šaltiniai saugoti, iš jų neklaidingai tiesas imti yra 
pavesta neklaidingai Bažnyčiai. Todėl Bažnyčios žodis teologijai 
yra reikšmingas ir sudaro naują jos šaltinį, kurį teologai, skirdami nuo 
anų dviejų šaltinių, vadina normuojamuoju šaltiniu (principium 
directivum arba regulativum)š). 

d. Žmogaus protas su visais savo paties patirtais mokslais. Pro- 
tas įrodinėja tikėjimo pamatus, pav., Dievo buvimą (teodicėja), religijos 
reikalingumą (etika), sielos nemirštamumą (psichologija), apreiškimo 
faktą (fundamentalinė teologija); be to, žmogaus protas filosofiškai 
nušviečia ir gina apreikštas tiesas, suvokia istorijos faktus (istorijos 
mokslas). 


1) Tuos šaltinius lotyniškai kaikas vadina „principia ex guibus“, tuo skirdami 
juos nuo „principia guae“, t. y. nuo pačių tiesų, glūdinčių tuose koncentruose bei aruo- 
duose. 

2) Lotyniškai rašytuose teologijos vadovėliuose tuodu šaltiniai turi dar kitą 
bendrą vardą, būtent, regula fidei materialis et remota, 

3) Šis šaltinis, būtent, neklaidingas Bažnyčios mokymas (infallibile magiste- 
rium Ecclesiae), da> vadinamas regula fidei formalis et proxima, 


p 


4 


Teologijos šaltinių mokslas sudaro ištisą ir atskirą traktatą. 
Tame traktate vyriausio ir paskutinio šaltinio (Dievo išmintis, Jo žino- 
jimas) dažniausiai net nenagrinėjama; tai paliekama kitam traktatui, bū- 
tent, apie vieną Dievą (de Deo uno). Teologijos šaltinių traktatas įprastai 
maža teliečia ir anksčiau minėtą ketvirtąjį šaltinį — žmogaus protą su 
jo paties patirtais mokslais. 

Teologijos šaltinių mokslo traktato svarbiausią objektą įprastai su- 
daro pirmiausia Šv. Raštas ir Tradicija (juose šiandien tūno Dievo ap- 
reiškimas) ir toliau neklaidingas Bažnyčios mokymas. 

Klausimas, kodėl šie šaltiniai yra vyriausi? Tai yra štai dėl 
ko: Paties Kristaus noru katalikų Bažnyčia neklaidingai išlaiko ir skel- 
bia Dievo apreiškimą. Todėl Jos gyvas mokymas, Jos gyvas magiste- 
rijumas (vivum magisterium) žmogui yra artimiausia tikėjimo 
norma, prieinamiausias ir patikimiausias šaltinis. Atskiro žmogaus 
tikėjimas kaip tik ir remiasi Bažnyčios mokymu, kuris jam neklaidingai 
pateikia apreikštas tiesas. Taip iš tiesų yra. Toks jau Kristaus no- 
ras. Todėl teologijos šaltinių mokslas ir kalba apie tą šaltinį. 

Bet dabar iškyla kitas, ypač teologijai, svarbus klausimas: iš kur 
pati Bažnyčia gauna apreikštas tiesas, kokiu keliu Ji gauna Kristaus 
ir apaštalų skelbtą mokslą? Taigi čia kyla klausimas apie konstitutyvi- 
nius apreiškimo šaltinius, vadinasi, apie tos, kurie apima visą Kristaus 
apreiškimą. 

Tie šaltiniai, kaip minėjome, yra Šv. Raštas ir Tradicija arba Pa- 
davimas. 

Šv. Raštas. Kristus apaštalams patvirtino, kad S. Įstatymo 
knygas rašė Šv. Dvasios įkvėpti asmens ir todėl tų knygų vyriau- 
sias autorius yra pats Dievas. Vėliau prie S. Įstatymo knygų pri- 
dėtos kitos naujos papasakojančios paties Kristaus paskelbtas tiesas. 
Jas rašė Šv. Dvasios įkvėpti apaštalai ar jų mokiniai. Iš čia susidarė Šv. 
rašto N. Įstatymo knygos; jų pirmasis autorius taip pat yra Dievas. 

Tiek Senojo, tiek Naujojo Įstatymo knygas apaštalai perteikė Baž- 
nyčiai, drauge paliudydami, kad tos knygos yra dieviško kilimo, va- 
dinasi, jų vyriausias autorius yra pats Dievas. 

Tuo būdu jau turime vieną apreiškimo šaltinį, iš kurio mokomoji 
Bažnyčia gali imti ir ima Dievo apreikštas tiesas. Šis šaltinis įprastai 
vadinamas Šv. Raštu. Šis vardas apima tiek Senojo, tiek Naujojo Įsta- 
tymo knygas. Bet šis šaltinis Bažnyčiai nėra vienintelis. Yra ir antras, 
būtent, Tradicija arba Padavimas. 

Padavimas. Apaštalai Kristaus mokslo mokė kitus ne tik raš- 
tu, bet taip pat gyvu žodžiu. O gyvu žodžiu jie mokė ir pasakė 
daugiau, nekaip įkvėptose knygose yra surašyta. Visą iš Kristaus 
gautą ir gyvu žodžiu skelbtą mokslą (praedicationem oralem) apaštalai 

taip pat perdavė kitoms kartoms, įduodami jį Bažnyčiai, kad ši tą visą 
gautąji gyvą žodį (ar įdėtą Šv. Rašte ar ne) neklaidingai saugotų, ne- 
klaidingai nuolat jo mokytų kitus, neklaidingą jį perteiktų naujoms 
kartoms. Tas gyvas apaštalų mokymas, tas gyvas Bažnyčiai apaštalų 
perteiktas žodis ir gyvas jo tolimesnis gyvavimas gyvame Bažnyčios mo- 
kyme (in praedicatione perrenni) ir turėjo sudaryti kitą naują apreiški- 
mo (apreikštų tiesų) šaltinį. Jis pavadintas Padavimu, nes apaštalai 
Kristaus ir Šv. Dvasios sau pareikštas tiesas įteikė Bažnyčiai savo lūpo- 
mis tam, kad Bažnyčia tas tiesas gyvu ir neklaidingu žodžiu neštų per 
gyvenimą. Tuo būdu iš Šv. Rašto ir Tradicijos susidaro du atskiri apreiš- 
kimo konstitutyviniai šaltiniai, du atskiri apreikštų tiesų koncentrai bei 
aruodai ar iždai. 

Jei palyginsime Tradiciją su Šv. Raštu, tai pamatysime, kad vienais 
atžvilgiais yra pranašesnė Tradicija, o kitais Šv. Raštas. Ir tai: 

a. Tradicija yra senesnė. Pačioje Bažnyčios gyvenimo pradžio- 
je buvo tik gyvasis apaštalų žodis; Bažnyčia jau buvo sukurta, kai Jai 
buvo įteiktos Šv. Rašto Naujojo Įstatymo knygos. 

b. Tradicija yra platesnė, nes Ji įima tiek rašytines (Šv. Rašte), 
tiek nerašytines apreikštas tiesas. 

Šv. Raštas praneša Tradiciją šiuo: 

a. Šv. Raštas yra paties Dievo raštas žmonėms, teologiškai 
kalbant, yra Dievo įkvėptas. 

b. Šv. Raštas šiaip tikintiesiems, palyginamai, lengviaupriei- 
namas, lengviau suprantamas: Jis yra išlaikęs ir Kristaus bei 
apaštalų tartus žodžius, o Tradicijoje beveik neužsiliko apaštalų pasa- 
kytų pačių žodžių (o tik mintis); be to, pati jų doktrina Tradicijoje 
perduodama per įvairius tarpininkus, kurių nevisi lygiu lengvumu visiems 
prieinami!). 

Iš to, kas pasakyta, galima išvesti tai, kad, absoliučiai imant, Baž- 
ryčia galėtų apsieiti be Šv. Rašto, nė kiek nuo to nenukentėdama ap- 
reikštų tiesų kiekio bei kokio atžvilgiais. Bet iš tiesų egzistuoja ir Šv. 
Raštas ir Tradicija. Tiek vienas, tiek antras yra didelė Dievo dovana 
žmonijai. 

Kad tuose šaltiniuose paliktas Kristaus mokslas būtų Bažnyčios ge- 
rai saugojamas ir neklaidingai perteikiamas tikintiesiems, Kristus liepė 
Bažnyčiai mokyti žmones tų tiesų ir tam davė Jai neklaidingumo dovaną. 

Šios mokomosios Bažnyčios ir yra uždavinys: 

a. gautas apaštalų žodžiu Dievo apreikštas tiesas ir toliau perteikti 
kitoms kartoms; 

b. taip pat paliudyti ir Šv. Rašto, kaipo šaltinio, tikrą išsilaikymą, 
jame esančių posakių tikrąją prasmę ir k. Vadinasi, Bažnyčios mokymui 


1) Apie tuos tarpininkus kalbėsime žemiau skyrium. 

tenka turėti prieš akis tiek Šv. Raštą, tiek Tradiciją. Todėl vysk. Pr. Bū- 
čys rašo: „Bažnyčia yra tas darbininkas, kuris be klaidos išima Dievo ap- 
reikštąją tiesą iš apreiškimo šaltinių: Šv. Rašto ir Šv. Perdavimo. Bažnyčia 
taip gi vienais laikais vienas tiesas primena žmonėms, kitais laikais ki- 
tas, sulig įvairių reikalų, niekuomet nenaikindama nei nemainydama to, 
kas pirma buvo skelbta Jėzaus vardu. — Šitas Bažnyčios veiksmas vadi- 
nasi Gyvosios Mokslijos veiksmas. Ką lotynų kalba sutarta vadinti 
Vivum Magisterium, tą mes vadiname Gyvoji Mokslija. 
Ji žmonių protu, Dievo antgamtinės neklaidingos malonės padedama, se- 
mia Dievo tiesas iš Šv. Rašto ir Šv. Perdavimo, pritaiko jas žmonių rei- 
kalams taip, kad tie reikalai prisitaikytų prie Dievo valios. Taip ir eina 
tikybos gyvenimas pasaulyje“!). 


I Skyrius 
TRADICIJA 


Paaiškinamosios pastabos 


1. Vartojamasis metodas. — Fundamentalinės teologijos 
metodas bent kiek įvairėja pagal traktatus. Traktate apie Kristų, Die- 
vo Siųstąjį, vartojamas istorinis filosofinis metodas; traktate apie Kris- 
taus įsteigtą Bažnyčią taip pat vartojamas istorinis filosofinis metodas, 
bet čia pridedama kiek superracijonalio elemento, būtent, kad į Kristaus 
žodžius žiūrima kaip į Dievo Siųstojo; o traktate apie apreiš- 
kimo šaltinius to superracijonalio elemento dar daugiau, nes čia prisi- 
deda neklaidingas Bažnyčios mokymas. Iš čia suprantama, kad, 
kalbant apie Tradiciją, kuri kaip tik priklauso šiam pastarajam trakta- 
tui, tenka vartoti dogmatinis istorinis metodas: 

a. Dogmatinis, nes čia žiūrime, ką neklaidinga Bažnyčia, pasi- 
remdama Kristaus duotu apreiškimu, kalba tuo reikalu (apie Tradiciją), 
kitaip betariant, čia žiūrime, ką tuo reikalu kalba Kristus bei apaštalai 
(panašu į tai, kaip daroma traktate apie Bažnyčią) ir, kad nesuklystu- 
me, čia remiamės neklaidinga to apreiškimo aiškintoja — neklaidingu 
Bažnyčios mokymu. 

b. Istorinis, nes žiūrime, ką tuo reikalu kalba pirmykštės 
krikščionijos liudijimai. 

Čia tenka pasinaudoti: 

o Šv. Rašto knygomis, kur kalbama apie Tradiciją. Pasinaudosime 
tik N. Įstatymo knygomis; jos mums čia eina dar tik patikimu 
istorišku krikščioniško apreiškimo šaltiniu, bet greta jo (šioje apologe- 


1) Trumpa apologetika3, Marijampolė 1926, 133. 

tikos vietoje) jau stovi Bažnyčia, neklaidinga apreiškimo aiškintoja. Šv. 
Rašto įkvėpimu (einame metodiškai) čia dar nesinaudojame. 

8. "Tenka pasinaudoti ir Bažnyčios Tėvų raštais, kurie 
parodo pirmykštės krikščionijos įsitikinimą Tradicijos reikale ir pasako, 
kaip ką suprato Kristus, apaštalai ir pirmieji krikščionys. Į Bažnyčios 
Tėvų raštus šioje apologetikos vietoje įprastai (metodo sumetimais) 
žiūrima, kaip į patikimų žmonių liudijimus (apie jų negalėjimą tam tik-- 
rose sąlygose nušokti nuo tiesos mes čia dar nekalbame; kalbėsime že- 
miau). 

2. Medžiagos suskirstymas. — Kalbėdami apie Tradiciją, 
medžiagą suskirstysime keturiais skirsniais: 1. Tradicijos sąvoka ir pa- 
dala; 2. Tradicijos, apreiškimo šaltinio, buvimas; 3. Tradicijos sklei- 
dėjai bei liudytojai (monumentai, tarpininkai); 4. Tradicijos kriterijai. 


1. Skirsnis. TRADICIJOS SAVOKA IR PADALA 


1. Žodžio „tradicija“ (padavimas) etimologija. — Etimolo- 
giškai imant, žodis „tradicija“ arba „padavimas“ reiškia kurio daikto 
(pav., doktrinos) perteikimą, perdavimą kitam, kad šis juo rūpintųsi 
(pav., kitus pamokytų, saugotų). "Tolimesnėje savo kalboje mes 
sustosime ties doktrinaliniu tradicijos objektu, kuris (doktrinalis 
objektas) gali turėti įvairų charakterį: religinį!), grynai mokslinį, isto- 
rinį; mes sustosime, svarbiausia, prie religinio pobūdžio doktrinali- 
nio objekto. 

Iš tų pasakytųjų kelių žodžių aiškėja, kad tradiciją galima imti dve- 
jopai: 

a. Objektyviai arba pasyviai, būtent, pats perteikiamas daik- 
tas, mūsų atveju pati perteikiamoji doktrina, konkrečiau 
kalbant, pačios apreikštos religinės tiesos. Kai apie tradiciją kalbama 
teologijoje, tai tradicija įprastai ir yra imama šia objektyvia prasme. 

b. Subjektyviai arba aktyviai, būtent, perteikimo aktas 
arba tiesą perteikiąs organas drauge su pačiu perteikimo aktu. 

Dar galima žodis „tradicija“ imti ir mišrai, suprantant drauge ak- 
tyvią ir pasyvią tradiciją. 

2. Žodžio „tradicija“ reikšmė paprastoje kalboje. 
— Paprastoje kasdieninėje kalboje, ypač istorijoje, objektyvi tradicija 
suprantami pasakojimai, kurių tikrumas paremtas ne rašytais ar kito- 
kiais istoriškais šaltiniais, bet žmonių gyvu žodžiu, žmonių atmintimi. 
Tie pasakojimai tik vėliau, po įvykių, ir jau iš žmonių gyvo žodžio gali 


1) Pav., Mat. 11,27; Luk. 10,22; 1 Tes. 2,13; 2 Tes. 2,15;3,6; 1 Kor. 11,2; Gal. 1,9. 

būti ar yra raštiškai užfiksuoti. Taip, Lietuvoje turime įvairių padavi- 
mų apie istorijos faktus bei daiktus. 

3. Žodžio „tradicija“ reikšmė teologijoje. — Teologijoje 
žodžiais „objektyvi tradicija“ yra suprantamos tiesos, liečiančios Kris- 
taus mokslą bei Jo įsteigtą Bažnyčią, kurios pradžioje buvo perteikiamos 
gyvu žodžiu ir tik vėliau surašytos įkvėptų ir neįkvėptų autorių. 

Šiaip suprastą Tradiciją galima imti platesne ir griežtąja prasme: 

a. Platesne prasme objektyvi Tradicija yra ta, kurią mes čia 
ką tik minėjome, būtent, Tradicija, apimanti į žmones gyvu žodžiu ėju- 
sias tiesas, kurios lietė tiek Kristų, tiek Jo moks143, tiek Jo įsteigtą 
Bažnyčią. Čia dar nežiūrima, ar visos tos tiesos apreikštos ar 
ne. Taip suprasta objektyvi Tradicija reikia skirstyti į: 

«a. Grynaibažnytinę Tradiciją, kuri liečia dalykus, paeinan- 
čius iš apaštalų įpėdinių (ne iš apaštalų) ir konsekventiškai liečiančius 
neapreikštus dalykus (pav., apaštalų įpėdinių pirmaisiais EEKecionijos 
amžiais išleisti įstatymai, liečią apeigas bei discipliną). 

8. Grynai apaštalų Tradiciją, kuri liečia dalykus, neapreik- 
štus, bet vis dėlto paeinančius iš pačių apaštalų, Bažnyčios vadovų (pav., 
40 dienų pasninkas); ši Tradicija labai svarbi liturgikai, moralinei teo- 
logijai, bažnytinėms teisėms. 

+. Dievo Tradiciją, kur įeina visos apreikštos tiesos, kurias apaš- 
talai gavo iš Kristaus ar Šv. Dvasios ir gyvu žodžiu perteikė Bažnyčiai. 


b. Griežtąja prasme objektyvi Tradicija yra ką tik minėtoji 
Dievo Tradicija, būtent, tos apreikštos tiesos, kurios teko Bažnyčiai iš 
Kristaus gyvu apaštalų žodžiu!). Ši Tradicija dažnai vadinama dogmati- 
ne Tradicija. 

Pastaba. — Pasakymas, kad Tradicija yra Dievo apreikštos tiesos, 
kurias apaštalai gyvu žodžiu perteikė Bažnyčiai, neišskiria tiesų, 
esančių Šv. Rašte; lygiai nepasako, kad apaštalų Bažnyčiai gyvu žodžiu 
perduodamos apreikštos tiesos negalėjo būti vėliau surašytos ir neįkvėptų 
autorių. 


4. Dogmatinės Tradicijos padala. — Dogmatinė Tradi- 
cija dar skirstoma: 

a. Atsižvelgiant kilimo: 

«a. Dievo (Traditio dominica). Ji apima tiesas, kurias apaštalai 
gavo iš paties Kristaus ir gyvu žodžiu perteikė Bažnyčiai. 

B. Dieviškai apaštališką (Traditio divino-apostolica) ; 


1) B. Goebel, Katholische Apologetik, Freiburg I. Br. 1930, 432 Dievo tradi- 
ciją griežtąja prasme šiaip apibrėžia: „Offenbarungswahrheiten, die die Apostel von 
Christus oder v0m hl. Geist empfangen und miindlich, zum Teil nur mūndlich der Kirche 
ūberliefert haben“. 

ji apima tiesas, kurias, Kristui į Dangų įžengus, apaštalai gavo betarpi- 
škai iš Šv. Dvasios ir gyvu žodžiu perteikė Bažnyčiai. 

b. Atsižvelgiant ryšio su Šv. Raštu: 

«. „Inhaesiva“; Ji apima tiesas, kurios yra ir Tradicijoje ir 
Šv. Rašte, vadinasi, kurios randamos abejuose šaltiniuose, kad ir nevisa- 
dos yra vienodai aiškiai išreikštos. 

8. Konstitutyvinė; ši apima tiesas, kurios yra tik Tradicijo- 
je ir nėra Šv. Rašte (pav., įkvėptų knygų skaičius). 

5. Objektyviir subjektyvi Tradicija eina drauge. 
— Anksčiau buvo sakyta, kad Tradicija galima ir reikia imti objektyvia 
(tiesos) ir subjektyvia (tiesas perduodąs organas, — subjektas) prasme. 
Reikia pasakyti, kad objektyvi Tradicija, vadinasi, tiesos, jų gyvas per- 
davimas kitiems, negali būti be subjektyvios Tradicijos, t. y. be to orga- 
no, be to subjekto, kuris tas tiesas perduoda, ir be jo veiksmo. Kitaip 
betariant, Tradicija arba Padavimas, konkretiškai yra drauge ir objek- 
tyvi (tiesos) ir subjektyvi (tiesas perduodąs subjektas) arba, dar kitaip 
sakant, objektyvi Tradicija turi būti subjektyvios Tradicijos žinioje. 
Mūsų atveju Bažnyčios gyvasir neklaidingasmokymas 
(vivum et infallibile magisterium arba perennis praedicatio evangelii) 
yra subjektyvi Bažnyčios Tradicija, o Jos iš apaštalų gautos ir to- 
liau skelbiamos Kristaus tiesos (depositum fidei) yra objektyvi 
Tradicija, apie kurią mes čia kalbame. Šios dvi Tradicijos — objek- 
tyvi (Kristaus mokslas) ir subjektyvi (gyvas Bažnyčios mokymas) — 
čia būtinai eina drauge. 

Absoliučiai kalbant, galėjo būti, kad Kristus prmykšteėi Bažnyčiai 
gyvu žodžiu perteiktą savo mokslą (kuris nevisas įdėtas Šv. Rašte) galėjo 
palikti tikinčiųjų sielose ir nepavesti jo saugoti mokomajai Bažnyčiai, ne- 
pavesti pirmiausia pačiai Bažnyčiai tą mokslą gyvu savo žodžiu perduoti 
tolimesnėms kartoms. "Tada būtų tekę kiekvienam krikščioniui pačiam 
jieškoti apreikštų ir Šv. Rašte neįdėtų dalykų, kitaip tariant, būtų reikėję 
jieškoti, ar ši tiesa yra Tradicijoje ar ne, dar kitaip tariant, būtų reikėję 
pačiam žvalgytis aplink, ar neužtiks kokiame dokumente Kristaus ap- 
reikštų, bet į Šv. Raštą neįdėtų tiesų. Bet praktikoje tai būtų buvęs ne- 
įmanomas dalykas, nes, viena, neįmanoma, kad kiekvienas, susidūręs 
su tokia didele medžiaga, galėtų peržiūrėti visus Tradicijos dokumentus, 
peržvelgti visus jos liudytojus, kad sužinotų, kas juose yra; antra, 
neįmanoma, kad kiekvienas, tegu ir peržvelgtų tuos dokumentus, jau tuo 
pačiu galėtų pasakyti, kas toje rastoje medžiagoje priklauso dogmatinei 
Tradicijai, kas ne, kas ten tikra, kas ne, kas apreikšta, kas ne. Todėl 
praktikoje tokia Tradicija nebetektų savo reikšmės. 

Iš čia lengva suprasti, kodėl Kristus, norėdamas, kad Jo paliekamas 
mokslas būtų žmonėms lengviau prieinamas, pavedė Bažnyčiai tą mokslą 

saugoti, jį skelbti žmonėms: „Eikite tat ir mokykite visas tautas, krik- 
štydami juos vardan Tėvo ir Sūnaus, iš Šventosios Dvasios ir mokydami 
juos laikyti visa, ką tik esu jums įsakęs. Ir štai aš esu su jumis per vi- 
sas dienas iki pasaulio pabaigai“1). Kad Bažnyčia, bemokydama kitus, 
nesugadintų iš Kristaus gyvu žodžiu gauto mokslo, kad dalies tų tiesų 
neprarastų, kad jas visados gerai aiškintų ir kitus gerai mokytų, Kristus 
Bažnyčiai, perduodančiai Jo mokslą gyvu žodžiu kitiems, suteikė neklai- 
dingumo dovaną. Tuo būdu neklaidinga Bažnyčia savo pečiais nešė ir 
neša Kristaus mokslą, nieko iš jo neprarasdama, teisingai jį aiškindama, 
autoritetingai skelbdama. Iš čia ir glaudus ryšys tarp objektyvios (tie- 
sų) ir subjektyvios (neklaidingo Bažnyčios mokymo) Tradicijos. Čia net 
galima sakyti, kad „authenticum et infallibile magisterium Ecclesiae est 
essentialiter traditionale“. 

6. Objektyvios Tradicijos liudytojų, skleidėjų 
beitarpininkų vadinimas Tradicija. — Apaštalų gyvu žo- 
džiu skelbiamas Dievo apreiškimas jau pirmaisiais krikščionijos amžiais 
buvo bet kuo pažymimas: raštu, menu ir t. t.; tuo būdu apaštalų Bažny- 
čiai gyvu žodžiu perteikiamas Kristaus mokslas palikdavo savo pėdsakus 
ne tik klausytojų sielose, bet ir įvairiuose paminkluose (dokumentuose, 
monumentuose). Tie paminklai — iš kurių mes sužinome, ką Kristus 
paliko ir ko Bažnyčia mokė — vėliau ir šiandien virto objektyvios Tradici- 
jos liudytojais. Jie mums paliudija, kiek kuri doktrina vienu bei kitu 
laiku buvo priskir'ama Tradicijai, kitaip betariant, pagal išsigalėjimą pa- 
sako, ar ši konkreti doktrina tuo bei kitu metu buvo priskiriama ap- 
reikštų tiesų rūšiai. Kadangi tų liudytojų objektyvios Tradicijos reikale 
svarba yra didelė ir jų ryšys su pačia objektyvia Tradicija yra glaudus, 
tai nenuostabu, kad patys tie liudytojai, skleidėjai bei tarpininkai dažnai 
vadinami tuo pačiu Tradicijos vardu. Ypač tai pastebima tada, kai, kal- 
bant apie kurią dogmatinę propoziciją, argumentas remiamas ir objek- 
tyvia Tradicija; o šiai surasti kaip tik panaudojami tie Tradicijos pa- 
minklai, šiuo atveju virstą mums objektyvios Tradicijos liudytojais. 
Kurie tie paminklai arba, kitaip betariant, Tradicijos liudytojai bei tar- 
pininkai yra bei gali būti, paminėsime žemau; tik čia pasakome, jog jų 
yra daug. 

2. Skirsnis. TRADICIJOS BUVIMAS 


Kalbėjome apie Tradicijos sąvoką ir padalą. Kalbą baigėme Dievo 
Tradicija, kuri greta Šv. Rašto sudaro atskirą Dievo apreiškimo šaltinį. 
Tai buvo paaiškinamasis žodis. Dabar pats klausimas, ar ta Dievo Tra- 
dicija tikrai yra, kitaip sakant, ar greta Šv. Rašto yra kitas Dievo ap- 
reišk'mo šaltinis. Atsakymas skamba: 


1) Mat. 28, 19. 

Šv. Raštas nėra vienintelis Dievo apreiškimo šaltinis; greta Jo yra 
ir Dievo Tradicija. 

Paaiškinimai: 

1. Klausiant, ar visiems krikščionims tas atsakymas patinka, reikia 
pasakyti, kad krikščionijos pradžioje čia vienodai buvo manoma, būtent, 
buvo tvirtinama, kad greta Šv. Rašto yra ir Tradicija. Vėliau kilo nuo- 
monių skirtumas. Stiprų pasukimą čia padarė Martynas Liuteris. Jis 
Dievo apreiškimo šaltiniu tepripažino Šv. Raštą. Kodėl M. Liuteris nusi- 
gręžė nuo Tradicijos? Juk jis buvo kat. Bažnyčios ir šviestas ir auklė- 
tas. Į svetimą sąžinę nesigilinant, iš šalies žiūrint, dalykas galimas psi- 
chologiškai aiškinti: Katalikų Bažnyčia iki M. Liuterio skelbė Kristaus 
mokojamai Bažnyčiai pažadėtą neklaidingumo dovaną, skelbiant Jo moks- 
l4.  Suprantamas dalykas, kad, pripažinus Bažnyčios neklaidingumą ti- 
kėjimo ir dorovės dalykuose, lengva priimti ir suprasti Tradicijos gali- 
mumas ir net buvimas: jei kas, iš pirmųjų lūpų išgirdęs ir perėmęs kurį 
mokslą, gali jį neklaidingai išlaikyti, tai jau suprantama, kad tas gautas 
gyvas žodis visai gali eiti pirminiu šaltiniu. Dabar, kai M. Liuteris sumanė 
su kat. Bažnyčia nebesutikti, teko paneigti Jos neklaidingumą ir konsek- 
ventiškai taip pat Tradiciją, kurios stipriausias ir patikimiausias sau- 
gotojas ir skleidėjas buvo ir yra Kristaus Bažnyčia. 

Sen'eji protestantai, tiesa, neneigia Bažnyčios Tėvų ir Bažnyčios 
praktikoje esančią Tradiciją, bet pagal juos: a. Tradicija savo turiniu ne- 
turinti nieko daugiau už Šv. Raštą (traditio inhaesiva, bet ne konstitu- 
tyvi); b. ta Tradicija Šv. Rašto tiesas tik nušviečianti (traditio declara- 
tiva); c. ta Tradicija nebūtinai esanti neklaidinga (nes pagal juos pati 
Bažnyčia nesanti neklaidinga); d. konsekventiškai tradicija nesanti at- 
skiras savarankiškas apreiškimo šaltinis. 

M. Liuteris su savo sumanymais nepasiliko vienas. Juo pasekė ir 
kiti. Šiandieniniai Lietuvos evangelikai štai ką sako: „Šv. Rašte yra pil- 
nas mokslas apie mūsų išganymą ir apie dievotą gyvenimą“1). Jie savo 
tvirtinimą remia Šv. Rašto žodžiais, būtent, Ps. 19, 8: „Dievo įstaty- 
mas yra tobūlas, sielą priverčiantis, tikras Viešpaties liudijimas, neišma- 
nančiam išmintį duodantis“ ir Jon. 8, 31—32: „Tada sakė Jėzus tiems žy- 
dams, kurie į Jį įtikėjo, jei laikysities mano žodžio, tai būsite tikri mano. 
mokiniai ir pažinsite tiesą, o tiesa jus išvaduos“. 

Be to, jie sako: „Kiekvieną tradiciją, nesutinkančią su Šv. Raštu, at- 
metame, kaip žmonių pramanytą“2). Šią pastabą mėgina remti šiais Šv. 
Rašto tekstais?): 2. Petr. 1, 20—21: „Joki Rašto pranašystė neaiškinama 


1) Dr. P. Jakubėnas, Kuo skiriasi evangelikai nuo katalikų? Biržai 1930, 5. 
2) Dr. P. Jakubėnas, t. p. 

savaip, nes pranašystė niekuomet nebuvo atnešta žmonių valia, bet Šven- 
tosios Dvasios vedami žmonės kalbėjo iš Dievo“; Gal. 1, 8—9: „Bet net 
jeigu mes arba iš dangaus angelas skelbtų jums Evangeliją, nesutinkan- 
čią su ta, kuria mes jums esame skelbę, tebūna prakeikimas. Kaip mes 
pirm sakėme, taip dabar ir vėl sakau: jei jums kas nors skelbia Evange- 
liją ne tą, kurią priėmėte, tebūna prakeikimas“1). 

Katalikai tvirtina: a. Greta Šv. Rašto yra ir kitas savarankiškas ap- 
reiškimo šaltinis, kurį vadiname Tradicija; b. ta Tradicija, arba tas antra- 
sis apreiškimo šaltinis, ne tik paaiškina, bet ir papildo Šv. Rašto tiesas 
(traditio constitutiva), vadinasi, turi ir tokių apreikštų tiesų, kurių nėra 
Šv. Rašte. Savaime galimas dalykas, kad Tradicija, būdama savaran- 
kiškas apreiškimo šaltinis, savo turiniu visai galėtų prilygti Šv. Raštui. 
Iš tiesų yra kitaip, nes taip norėjo Kristus. 


2. Sakydami, kad Šv. Raštas nėra vienintelis Dievo apreiškimo šal- 
tinis, greta Jo yra ir Dievo Tradicija, pasakėme, kad Šv. Raštas nėra vie- 
nintelis apreiškimo šaltinis. Neabejojame, kad Šv. Raštą reikia laikyti 
apreiškimo šaltiniu. Bet pridedame, kad Jis nėra vienintelis. Yra ir 
antras šaltinis, būtent, Tradicija. 


3. Klausimas, kuo remiamas tvirtinimas, kad greta Šv. Rašto yra 
taip pat Tradicija? Atsakymas: tokia yra Kristaus valia, kuri taip pat 
atsižvelgia natūralių žmogaus gyvenimo aplinkybių ir jo paties pajėgu- 
mo. Įrodydami Tradicijos buvimą, parodome, kad greta Šv. Rašto yra 
antras pirmojo nepriklausąs Dievo apreiškimo šaltinis — Tradicija (pozi- 
tyvus Tradicijos buvimui įrodyti kelias) ir, antra, Kristaus apreiškimui 
paliudyti ir jį gerai išaiškinti vieno Šv. Rašto nepakanka (negatyvus 
Tradicijos buvimui įrodyti kelias). 

Įrodymas: 


Greta Šv. Rašto turi būti ir antras apreiškimo šaltinis — Tradicija. 
Tai rodo: 


1) Pats Šv. Raštas: 

a. Kristus įsako apaštalams skelbti Jo mokslą. Tas įsakymas 
turi galvoje skelbimą gyvu žodžiu, tik nieku būdu ne aiškų įsakymą su- 
rašyti Kristaus mokslą. Taip, Kristus apaštalams sakė: „Eidami į visą 
pasaulį, skelbkite Evangeliją visam sutvėrimui“2); „Bet saugokitės 
žmonių; nes jie paduos jus teisti susirinkimams ir plaks jus savo sinago- 
gose“3); „Ką aš jums sakau tamsoje, sakykite šviesoje, ir ką girdite į 


1) Šv. Rašto tekstai paimti tokie ir taip, kaip jie yra Prof. Jakubėno minėtoje 
knygelėje parašyti. 

2) Mork. 16, 15. 

3) Mat. 10, 17. 


13 


ausį, skelbkite ant stogų“1) ; „Eikite tat ir mokykite visas tautas, krikšty- 
dami juos vardan Tėvo ir Sūnaus, ir Šventosios Dvasios“?). 

Taigi, jei Kristus būtų manęs tik apie raštu skelbiamą savo mokslą, 
tai apaštalams būtų pasakęs: „Sėdėdami ir rašydami mokykite“ ar pana- 
šiai. O tuo tarpu pasakė: „Eikiteirmokykite“. 

b. Taip pat ir žmonėms, kurie klauso kalbančių apaštalų, isa- 
komajųklausyti. Kristus pasakė: „Kas tikės ir bus pakrikštytas, 
tas bus išganytas; kas gi netikės, bus pasmerktas“). 

Panašiai šv. Povilas rašo: „Sveiki žodžiai, kuriuos girdėjai iš ma- 
nęs, tebūna tau pavyzdys tikėjime ir meilėje Kristuje Jėzuje. Sergėk 
gražią tau pavestą gėrybę šventąja Dvasia, kuri gyvena mumyse“4). Tas 
pats apaštalas nekartą pabrėžia, kad žmonių tikėjimas ir išganymas eina 
iš atpasakojamojo ir priimamojo Kristaus mokslo: „Ne visi paklusnūs 
Evangelijai, nes Izaijas sako: Viešpatie, kas įtikėjo tam, ką iš mūsų gir- 
dėjo?... Bet aš sakau: Argi jie negirdėjo? Juk gi: Jų balsas išėjo į visą 
žemę ir jų žodžiai iki žemės skritulio kraštų“5). 

c. Apaštalai iš Kristaus žodžių suprato svarbiausią savo parei- 
gą esant skelbti Kristaus mokslą gyvu žodžiu. Tai mums gra- 
žiai liudija Ap. Darbų knygos: „Tose dienose, kuomet mokytinių skaix 
čius ėjo didyn, kilo murmėjimo graikų prieš žydus, kad jų našlės buvo 
aplenkiamos kasdieniniame išmaldų paskirstyme. Taigi Dvylika sušau- 
kė mokytinių minią ir tarė: Netinka, kad mes paliktumėm Dievo žodį ir 
tarnautumėm prie stalų. Todėl, broliai, nužiūrėkite iš savo tarpo septynis 
gero liudijimo, Šventosios Dvasios ir išminties pilnus vyrus, kad juos įsta- 
tytumėm šitai neikmenei. Mes gi pasiliksime prie maldos ir žodžio tarna- 
vimo“6). Kitoje tų pačių knygų vietoje atpasakoti šv. Povilo žodžiai, 
tarti Efezo bažnyčios vyresniesiems: „„Aš neapleidžiau nieko naudingo, 
kad nebūčiau jums skelbęs ir mokinęs jūsų viešai ir namie, liudydamas 
žydams ir pagonims apie reikalingumą grįžtis į Dievą ir tikėti į mūsų 
Viešpatį Jėzų Kristų. Štai, dabar aš, surištas dvasioje, einu į Jeruzalę. 
Aš nežinau, kas man joje atsitiks; tiktai šventoji Dvasia man liudija vi- 
suose miestuose, sakydama, kad Jeruzalėje manęs laukia pančiai ir su- 
spaudimai. Bet aš nieko to nebijau ir nebranginu savo gyvybės labiau 
kaip savęs, kad tik pabaigčiau savo bėgimą ir žodžio tarnystę, kurią aš 
gavau iš Viešpaties Jėzaus liudyti apie Dievo malonės evangeliją“7). 

Turint galvoje tokį savo pareigų supratimą, aišku pasidaro, kodėl 


1) Mat. 10,27. 

2) Mat. 28, 19. 

3) Mork. 16, 16. 

4) 2 Tim. 1, 13—14, 

5) Rom. 10, 16—18; plg. Jon. 17,20. 
6) Apd. 6, 1—4, 

7) Apd. 20, 20—24, 

tik maža dalis apaštalų terašė knygas. Didesnė dalis jų pasiten- 
kino vien Evangelijos apsakinėjimu gyvu žodžiu. 

Aiškus pasidaro ir tas faktas, kodėl knygas rašiusieji apaštalai jų 
nerašė pačiojepradžiojesavo darbų ir tai padarė 
vėliau. 

Iš šių pastabų seka, kad apaštalai iš pradžių negalėjo nau- 
dotis Šv. Rašto N. Įstatymo knygomis, nes Jos vėliau pa- 
rašytos; negalėjo jomis iš pradžių naudotis ir tikintieji. 

d. Šv. Rašto rašytojai nurodo gyvo žodžio Tradi- 
ciją ir įsako ją užlaikyti. Taip, Šv. Povilas giria korintiečius, kad jie 
gerai išlaiko iš jo gautą mokslą: „Aš giriu jus, broliai, kad visame atsi- 
menate mane ir laikote mano įsakymus, kaip jums daviau“1). Ragina pi- 
lipiečius užlaikyti visa, ką iš jo girdėjo: „Ko jūs išmokote, priėmėte, gir- 
dėjote iš manęs ir ką regėjote, tai darykite; ir ramybės Dievas bus su 
jumis“2). Norėdamas pamokyti galatus, gerą veikimo normą nu- 
rodo gyvo žodžio Tradiciją: „Bet nors mes ar angelas iš dan- 
gaus jums skelbtų kitą evangeliją, ne kaip mes jums skelbėme, tebūna 
atskirtas. Kaip pirma sakėme, taip ir dabar vėl sakau: Jei kas jums 
skelbtų evangeliją ne tą, kurią priėmėte, tebūna atskirtas. Nes ar aš 
dabar ieškau žmonių palankumo ar Dievo? Ar aš stengsiuos įtikti žmo- 
nėms? Jei dar norėčiau įtikti žmonėms, aš nebūčiau Kristaus tarnas. 
Taigi aš sakau jums, broliai, kad mano apskelbtoji evangelija ne žmonių 
mokslas, nes ne iš žmonių aš ją gavau ir neišmokau, bet Jėzaus Kristaus 
apreiškimu“3). Kitame savo laiške perspėja lygiai branginti tiek ra- 
šytinę Tradiciją, tietk gyvo žodžio Tradiciją: „Taigi, 
broliai, tvirtai stovėkite ir laikykite padavimus, kurių išmokote ar tai žo- 
džiu, ar tai mūsų laišku“+). Laiške Timotiejui ragina ar įsako išlaikyti 
išjogyvužodžiu gautą Kristaus mokslą: „Sveiki žodžiai, kuriuos 
girdėjai iš manęs, tebūna tau pavyzdys tikėjime ir meilėje Kristuje Jė- 
zuje. Sergėk gražią tau pavestą gėrybę šventąja Dvasia, kuri gyvena 
mumyse“5). Tam pačiam Timotiejui įsako ne tik pačiam išlaikyti, bet 
gyvužodžiuskelbtiir kitiems gautą mokslą: „Ir ką tu esi 
girdėjęs iš manęs prie daugelio liudytojų, tai pavesk ištikimiems žmo- 
nėms, kurie bus tinkami ir kitus mokinti“6). Už šį darbą pažada pagirti: 
„Tai išdėstydamas broliams, tu būsi geras Kristaus Jėzaus tarnas, maitin- 
damas save žodžiais to tikėjimo ir gero mokslo, kurį tu sekei“7). Timo- 


DA Kora 2: 

2) Pil. 4, 9. 

3) Gal. 1, 4—12. 

4) 2 Tes. 2, 15. 

5) 2 Tim, 1, 13—14, 
6) 2 /Pim:-2, 2: 

7) 1 Tim. 4, 6. 


į 


15 


tiejų siųsdavo į tas vietas, kur pats jau buvo buvęs, kad Timotiejus pr i- 
mintų tos vietos žmonėms, ko Povilas buvo juos mokęs: „Taigi 
aš meldžiu jus, būkite mano sekėjai, kaip ir aš Kristaus. Todėl aš nusiun- 
čiau pas jus Timotiejų, kurs yra mano mylimiausis ir ištikimas sūnus 
Viešpatyje; jis primins jums mano kelius Kristuje Jėzuje, kaip aš moki- 
nu visur kiekvienoje bažnyčioje“!1). 

Taigi, iš šių tekstų aišku, kad apaštalų laikais svarbiausiu apreiški- 
mo šaltiniu ėjo mokslas, Bažnyčios gyvu neklaidingu žodžiu paduodamas. 


e. Šv. Rašte niekur nepasakyta, kad Jis esąs vie- 
nintelis apreiškimo šaltinis; tas nepasakymas, nutylėjimas yra čia 
reikšmingas. Kaip vėliau pamatysime, apreiškimui išlaikyti sveikam ir 
plačiai žmonėse paskelbti vieno Šv. Rašto nepakanka. Ir jei Šv. Raštas 
tebūtų vienintelis apreiškimo šaltinis, tai toks svarbus dalykas nebūtų 
galėjęs būti Šv. Rašte nepaminėtas. Net priešingai: Šv. Rašte mes 
matome aškiai paminėtą gyvo žodžio Tradiciją, kurios rei- 
kia laikytis. Be to, ten dar yra pasakyta, kad Šv. Rašte tikkaikurie 
dalykaitėrasurašyti: „Yra dar daug ir kitų dalykų, kuriuos Jė- 
zus padarė. Jei kiekvienas iš jų būtų atskirai parašytas, tai manau, kad 
ir visas pasaulis negalėtų sutalpinti visų knygų, kurios reiktų parašyti“2). 

2) Pirmykštės krikščionijos įsitikinimas. 

Jau pirmieji krikščionys buvo įsitikinę, kad greta Šv. Rašto yra ir 
antras apreiškimo šaltinis, būtent, Tradicija. Tą šaltinį jie iš esmės jungė 
su pačios Bažnyčios gyvu ir neklaidingu mokymu (magisterium vivum et 
infallibile), vadinasi, pagal tą įsitikimą pati Bažnyčia savo gyvu ir neklai- 
dingu žodžiu turėjo ir turi iš Kristaus ir apaštalų lūpų gautą Kristaus 
mokslą skelbti toliau, perduoti iš rankų į rankas, nešti iš kartos į kartą. 
Tuo būdu pagal pirmykštės Bažnyčios įsitikinimą pats Bažnyčios moky- 
mas iš esmės yra tradicinis. 

Pirmųjų krikščionių įsitikinimą mums pasakoja Bažnyčios Tėvai ir 
rašytojai. Jie gyveno ir rašė pirmaisiais krikščionijos amžiais. Taigi 
jais galima pasitikėti. 

Bažnyčios Tėvai ir rašytojai parodo mums du dalykus: a. Greta Šv. 
Rašto yra antras apreiškimo šaltinis, būtent, Tradicija, ir b. Tradicija 
medžiagos atžvilgiu yra platesnė už Šv. Raštą. Jie, tiesa, iš pradžių 
teoretiškai nedaug tekalba apie Tradicijos platumą. Bet prakti- 
koje tą tiesą jie pripažįsta ir išreiškia tuo būdu, kad drauge su visa Baž- 
nyčia priima ir tiki į tas tiesas, kurių nėra Šv. Rašte. Čia pavyzdžiu gali 
eiti vieningas tikėjimas į Šv. Rašto knygų įkvėpimą, kurį galėjo pa- 
semti tik iš Tradicijos. 

1) 1 Kor. 4, 16—17. 

2) Jon. 21, 25; plg. Mat. 4, 23; 9, 35. 

Bažnyčios Tėvai ir rašytojai, tiesa, labai brangina Šv. Raštą; tai 
daryti jie ragina ir kitus. Tačiau greta Šv. Rašto jie nemažiau brangina 
ir- Tradiciją. 

Iš daugelio tokių Bažnyčios Tėvų ir rašytojų galima paminėti bent 
keletas Ir tai: Papias tyrinėja, brangina ir tai, ko mokė apaštalai ir 
jų mokiniai, Jis sako: „Aš manydavau, kad man naudos duoda ne tiek 
knygos, kiek tai, ko išmokstame iš gyvo ir nuolat esančio žodžio“1). 
Šv. Irenėjus, Lugduno (dabartinio Lijono) vyskupas, miręs apie 
202 m., smarkiai grūmėsi su savo laiko eretikais ir prieš juos parašė 
veikalą ,„„Adversis Haereses“. Pagal jį Tradicija visų kraštų bažnyčiose 
išlaikanti vieningą ir nepagadintą apaštalų tikėjimą. Jis sako: „Bažnyčia, 
esanti visame pasaulyje, iš apaštalų ir jo mokinių gavo tikėjimą — tikė- 
jimą į vieną Dievą, visagalį Tėvą..., į Jėzų Kristų, Dievo Sūnų, įsikūnijusį 
mūsų išganymui... ir į Šv. Dvasią... Šį tikėjimą... Bažnyčia stropiai saugo... 
ir tiki jiems (apaštalams), tarytum būdama vienos sielos ir vienos širdies 
su jais, ir tai sutartinai skelbia, moko ir paduoda, lyg teturėtų vienas 
lūpas. Nors pasaulyje daug skirtingų kalbų, bet Tradicijos galia yra ta 
pati... Kaip saulė, Dievo kūrinys, viena tėra visame pasaulyje (suprask 
mūsų saulės sistemą — Pr. V.), lygiai taip pat tiesos skelbimo šviesa 
visur šviečia ir apšviečia visus žmones, kurie nori pažinti tiesą“2). Pa- 
gal ta patį šv. Irenėjų katalikų Bažnyčia neturi ir nepripažįsta jokių 
slaptų tradicijų; visa, ką paskelbė apaštalai žmonėms, lengva atrasti 
kiekvienoje bažnyčioje; kad ta iš apaštalų gauta tiesa atėjo iki mūsų svei- 
kutelė, tai tik todėl, kad, pradedant pirmaisiais vyskupais, ji ėjo per ne- 
uutrūkstamą jų eilę iki šių dienų. Ir todėl: „visi, kurie nori pažinti tiesą, 
gali kiekvienoje bažnyčioje pamatyti Tradiciją, kuri žinoma visame 
pasaulyje“3). Kilusiems neaiškumams išspręsti reikia kreiptis į Tradi- 
ciją: „Tai ką gi, jei apaštalai nebūtų mums palikę Šv. Rašto, nejaugi 
nederėjo sekti Tradicija, kurią jie perdavė tiems, kuriems pavedė baž- 


1) Fragmenta 2, 4; plg. Ed. Funk, Patres apostolici, I? 353: „Negue enim guae 


arą r : L: 215 se 
libri Ta BiBlia. exhibent tantam mihi utilitatem afferre existimabam, 
guantam ea guae viva voce et manente discimus“. 

2) Adversus Haereses, I 10, 1—2: „Ecclesia enim per universum orbem 


usgue ad fines terrae seminata et ab apostolis et a discipulis eorum accepit eam fidem, 
guae est in unum Deum, Patrem omnipotentem... et in unum Iesum Christum, Filium 
Dei incarnatum pro nostra salute; et in Spiritum Sanctum... Hanc fidem guemadmo- 
dum praeditimus, ecclesia.., diligenter custodit, guasi unam domum inhabitans; et si- 
militer credit iis, videlicet g4uasi unam animam habens, et unum cor, et consonanter 
haec praedicat, et docet st tradit, guasi unum possidens os... Nam etsi in mundo 
loguelae dissimiles sunt, sed tamen virtus traditionis una et eadem est... Sicut sol, 
creatura Dei, in universo Mundo unus et idem est, sic et lumen, praedicatio veritatis, 
ubigue lucet et illuminat omnes homines gui volunt ad cognitionem veritatis venire“. 

3) Adversus Haereses, III 3, 1: „Traditionem itague apostolorum in toto mundo 
manifestam, in omni ecclesia adest respicere omnibus gui vera velint videre; et habemus 
annumerare cos, gui ab apostolis instituti sunt episcopi et successores eorum usgue 
ad nos, gui nihil tale docuerunt negue cognoverunt, guale ab his deliratur“. 

nyčias?“1). Tertulijonas (miręs apie 222-3 m.) taip pat liudija 
Tradicijos buvimą. Jis sako, kad, norint žinoti, kuri esanti tiesa, reikią 
atsiklausti bažnyčias, įsteigtas apaštalų, kurie tas bažnyčias pamokę taip 
gyvu žodžiu, taip vėliau ir raštu2). Čia Tertulijonas, aišku, suponuoja, 
Bažnyčios gyvą ir neklaidingą mokymą, kuris ir išlaiko visą apreiškimą. 
Tertulijonas dažnai vis akcentuoja, kad, jieškant tiesos, reikią klausti 
apaštalų įsteigtos bažnyčios; kur jos visos sutinka, ten ir tiesa. Svarbu 
čia, jog Tertulijonas nereikalauja, kad kiekviena tiesa, kurios moko 
Bažnyčia būtų ir Šv. Rašte. Gali kam rodytis, kad Tertulijonas čia kal- 
bąs apie dalykus, liečiančius Bažnyčios discipliną, taigi apie disciplinarinę 
Tradiciją, kuri nejeina į apreiškimą, į ,,depositum fidei“. Bet šį rei- 
kalą mums paaiškina pats Tertulijonas toje pačioje vietoje; jis čia kalba 
apie doktriną, kurią „bažnyčios gavo iš apaštalų, apaštalai iš Kristaus, 
o Kristus iš Dievo“. Taigi, Tertulijonas kalba apie tiesas, gautas iš pa- 
ties Dievo. Origenas (miręs apie 255 m.) tuo klausimu rašo: ,„Baž- 
nyčia iš apaštalų gavo Tradiciją, kad ir vaikams turi būti teikiamas 
krikštas; tie, kuriems buvo patikėtos Dievo paslaptys, žinojo, kad visuose 
(žmonėse) yra nuodėmės dulkės, kurias reikia nuplauti vandeniu ir Šv. 
Dvasia“3). Pirmu pažvelgimu, tiesa, matyti Origeną čia kalbant apie 
dalyką, kuris liečia bažnytinę discipliną; bet iš kitos pusės reikia pasa- 
kyti, kad ši disciplina šioje vietoje yra tampriai susijusi su dogma: mažas 
vaikas tinka Dievo malonėms priimti, kad dėl tos gaunamos ir priima- 
mos malonės vaikas lieka laisvas nuo pirmapradės nuodėmės dulkių bei 
sutepimo. Kad Origenas čia matė apreikštą tiesą, reikia vesti iš to fakto, 
kad pati Bažnyčia ją tokia laikė. Šv. Augustinas pasakė: „Jei kas į tai ne- 
tiki, tas yra aiškus netikėlis“4). Taigi Origenas parodo, kad vaikai turi 
būti krikštijami, kad jie per krikštą gautų pašvenčiamąją malonę. O apie 
šią tiesą, kad vaikas sugeba priimti malonę, Šv. Rašte tiesiog nieko 


1) Adversus Haereses, III 4, 1: „Guid autem, si negue apostoli guidem scripturas 
religuissent nobis, nonne oportebat ordinem segui traditionis, guem tradiderunt iis, 
„guibus committebant ecclesias“? 


2) De praeseriptione haereticorum, 21: „Hinc igitur dirigimus praeseriptionem: 
si Dominus Jesus Christus apostolos misit ad praedicandum, alios non esse recipiendos 
praedicatores, guam Christus instituit.. Guid autem praedicaverint, idest, guid illis 
Christus revelaverit et hic praescribam non aliter probari debere nisi per easdem. 
ecclesias, guas ipsi apostoli condederunt, ipsi iis praedicando tam viva, guod aiunt, 
voce, guam per epistulas postea. Si haec ita sunt constat proinde omnem doctrinam, 
»guae cum illis ecelesiis apostolicis, matricibus et originalibus fidei, conspiret veritati 
deputandam, sine dubio tenentem guod ecclesiae ab apostolis, apostoli a Christe, 
Christus a Deo acecepit“. 


3) In epist. ad Romanos commentarii, V 9: „Ecclesia ab apostolis traditionem 
:suscepit etiam parvulis baptismum dare; sciebant enim illi, guibus mysteriorum 
secreta commissa sunt divinorum, guod essent in omnibus genuinae sordes peccati, 
guae per aguam et Spiritum oblui deberent“. * 

4) Epistola 98, 10. 

nėra pasakyta. Šv. Bazilius (apie 330—379 m.) apie gyvo žodžio 
Tradiciją sako: „Iš tikėjimo tiesų ir įsakymų, kuriuos išlaikė Bažnyčia, 
dalį jų turime parašytą, dalį iš apaštalų padavimo; tiek vienos, tiek 
antros lygiai naudingos pamaldumui“1). Šv. Epifanijus (apie 315 
— 403 m.) rašo: „Reikia naudotis taip pat Tradicija, nes nevisa galima. 
rasti Rašte. Todėl šventi apaštalai viena paliko raštu, kita padavime“). 
Šv. Jonas Chryzostomas (344—407 m.) panašiai kalba. Paci- 
tavęs šv. Povilo tesalonikiečiams antrojo laiško žodžius: „Taigi, broliai 
tvirtai stovėkite ir laikykite padavimus, kurių išmokote ar tai žodžiu 
ar tai mūsų laišku“3), tęsia: „Iš čia aišku, kad jie (apaštalai) nevisa. 
perteikė laišku, bet daug ir neraštu ir šie užsitarnauja tikėjimo“4). Š v. 
Augustinas (354—430 m.), kalbėdamas apie į Bažnyčią grįžtančių 
klaidatikių krikštą, pastebi, kad jų krikštas esąs geras. Pamatas — Tra- 
dicija, einanti iš apaštalų laikų. „Šv. įprotis“, sako jis, „tikiu, eina iš 
apaštalų Padavimo, kaip lygiai ir daug kitų dalykų, kurių negalime rasti 
nei jų (apaštalų) raštuose nei vėlybesnių laikų susirinkimų nutarimuo- 
se; bet kadangi tuos dalykus saugo visa Bažnyčia, todėl tikima, kad 
juos perdavė apaštalai“5). 

Kaip iš kalbėtųjų citatų matyti, Bažnyčios Tėvai ir rašytojai pa- 
rodo pirmųjų krikščionių įsitikinimą, jog greta Šv. Rašto yra dar ir 
antras apreiškimo šaltinis, kurs medžiagos atžvilgiu yra net platesnis 
už Šv. Raštą. Tas įsitikinimas jaunoje Bažnyčioje buvo stiprus. Tai rodo 
net protestantizmas: kai reformatoriai įsitikino visų Šv. Rašto Naujojo 
Įstatymo knygų įkvėpimu, pripažino vaikams teikiamo krikšto tikrumą, 
aišku, jie rėmėsi ne kuo kitu, kaip tik Bažnyčioje esančia Tradicija“). 


1) De Spiritu Sancto, c. 27 n. 66: „Ex asservatis in ecclesia dogmatibus et praedi- 
cationibus alia guidem habemus e doctrina scripto predita, alia vero nobis in mysterio 
tradita recepimus ex traditione apostolorum, guorum utrague vim eamdem habent ad 
pietatem“. 

2) Adversus haereses Panarium, 61, 6: „Traditione guogue opus est; negue enim 
ex seripturis peti possunt omnia; idcirco alia in seripturis, in traditionibus alia sancti 
apostoli religuerunt“, 

3) 2 Tesal. 2, 15. 


4) Homilia 4 in ep. 2 ad Thessalonicenses: „Itague fratres, state et tenete tra- 
ditiones guas didicistis sive per sermonem sive per epistolam nostram (2 Thess. 2, 15) 
Hinc est perspicuum guod non omnia fradiderunt per epistolam, sed multa etiam sine 
seriptis, et e0 guogue sunt fide digna. Guamobrem ecclesiae guogue traditionem cen- 
seamus esse fide dignam; est traditio, nihil guaeras amplius“. 

5) De baptismo, II c,. 7 n. 12: „Guam consuetudinem credo ex apostolica. tradi- 
tione venientem, sicut multa guae non inveniuntur in litteris eorum negue in conciliis 
posterorum, et tamen, guia per universam custodiuntur ecclesiam, non nisi ab ipsis 
tradita et commendata creduntur“. 

6) B. Goebel, Katholische Apologetik, 435: „Wie tief diese Uberzeugung im 
Bewusstsein der Kirche wurdelte, bekundet ūbrigens der Protestantismus selbst. 
Wenn die Reformatoren an der Inspiration des ganzen NT, an der Giūltigkeit der Kin- 
dertaufe weiterhin festhalten, so standen sie auf dem Boden des alten katholischen 
Traditionsprinzips“. 

Baigiant apie Bažnyčios Tėvus ir rašytojus, reikia pasakyti, kad jų 
raštuose randame vietų, iš kurių gali susidaryti įspūdis, jog Šv. Raštą, 
tartum, jie laikę vieninteliu apreiškimo šaltiniu. Bet čia reikia atsiminti, 
kad tai nėra tose vietose, kur specijaliai kalbama apie Šv. Raštą. Supranta- 
ma, kad Šv. Raštui pagarba priklauso ir jie ją Jam atiduoda. Bet, kaip 
minėjome, vietose, kur kalbama apie tai, ar Šv. Raštas yra vienintelis 
apreiškimo šaltinis, Bažnyčios Tėvai ir rašytojai prideda paaiškinimų, 
kad Šv. Raštas nesas vienintelis ir pilnas apreiškimo šaltinis:). 

83) Bažnyčios neklaidingas mokymas. 

Kad greta Šv. Rašto yra ir antras apreiškimo šaltinis, būtent, Tra- 
dicija, liudija taip pat neklaidingas Bažnyčios mokymas. Bažnyčios kalba, 
turint galvoje Jos neklaidingumą tikėjimo ir dorovės dalykuose, čia yra 
pati svarbiausia. Pav., Tridento susirinkimas sako, jog Kristaus Evan- 
gelijos tiesa esanti parašytose knygose ir taip pat nerašytinėse Tradi- 
cijose: „in libris seriptis et sine seriptis traditionibus guae ex ipsius Christi 
ore ab Apostolis acceptae aut ab ipsis Apostolis Spiritu Sancto dictante 
guasi per manus traditae ad nos usgue pervenerunt“2). Tuos Tridento 
nutarimus atkartojo Vatikano susirinkimas3). 

4) Šv. Raštas vienas nėra pakankamas apreiš- 
kimo šaltinis (negatyvus argumentas įrodyti, kad Kristaus moks- 
lui išlaikyti greta Šv. Rašto turi būti dar kas nors kita). 

Į Šv. Raštą galima čia žiūrėti dvejopai: 

a. Kaip į knygas, kurios turi daugiau ar mažiau medžiagos, vadinasi, 
knygos svarstyti materijaliniu atžvilgiu, ir b. kaip į knygas pačias, kaip 
į rašytinį žodį, vadinasi, jos svarstyti formaliniu atžvilgiu. Šv. Rašto kny- 
gas tais dviem atžvilgiais mes ir pasvarstysime. Svarstymo pamatan de- 
dame gerai mums žinomą Kristaus norą, kad visi žmonės ir visais laikais 
Jo mokslą pažintų ir jo laikytųsi. Iš čia savaime plaukia kita tiesa, bū- 
tent, kad Kristus, turėdamas tokį norą, siekdamas tokį tikslą, pasirinko 
ir tinkamas priemones. Bet čia kaip tik ir tenka pasakyti, kad Šv. Raštas 
nėra pakankama priemonė minėtajam tikslui pasiekti, vis viena, ar pa- 
imsime Jo knygas materijaliniu atžvilgiu, vadinasi, esamos ten medžiagos 
atžvilgiu, ar formaliniu atžvilgiu, vadinasi, Šv. Rašto knygas pačias. 

10. Jei paimsime Šv. Raštą medžiagos atžvilgiu, tai sunku ir 
net negalima įrodyti, kad Jame būtų suimtas visas Kristaus apreiškimas, 
ir štai kodėl: 

a. Šv. Rašto N. Įst. knygų kilimas nesudaro įspūdžio, kad tos knygos 
turėtų tikslą apimti visą Kristaus mokslą: dažniausiai jos parašytos tik 


1) Plg. Tertullianus, C. Hermong. 22; S. Augustinus, De doctrina Christi, 
II 9, 14; C. Crescon., I 33, 39; S. Irenaeus, Contra Haereses, III 2, 1. 

2) Sess. IV. 

3) Sess. III, c. 2. 

tam tikromis progomis, atsitikus kurioje nors bažnyčioje ku- 
riam reikalui. Taigi pačios Šv. Rašto knygos nesudaro įspūdžio, kad apaš- 
talai jas būtų rašę Kristaus darbams surašyti, lyg būtų manę, kad jau 
po jų mirimo Kristaus mokslas galįs išnykti. 

b. Šv. Rašto knygų paskyrimas ir dar labiau turinys ne- 
daro įspūdžio, kad Šv. Raštas turįs tikslą apimti visą Kristaus mokslą. 
Pamatas: apaštalai vieną syk rašo atskiroms bažnyčioms, kitą syk atski- 
riems asmenims; aptaria ir kelia aikštėn tuo laiku kaikurių krikščionių 
tarpe įsivyravusias negeroves; duoda įvairių nurodymų, kaip sutaikinti 
susikivirčiję krikščionys; kai kuriuos iš Kristaus gyvenimo faktus ir 
kalbas vieni autoriai pamini plačiai, kiti trumpai, o treti ir visai nemini. 
Taigi autorių raštuose nematyti noro ir intencijos Kristaus mokslą su- 
rašyti kateketiškai, pilnai, didaktine tvarka. 

c. Turime apreikštų tiesų, kurių nėra Šv. Rašte, 
pav., kurios knygos yra įkvėptos, galėjimas krikštyti vaikus ir k. 

Kurie veikalai, kurios knygos įeina į Šv. Raštą, pasako tik Tradicija 
ir jei sakoma, kad nesą Tradicijos, neklaidingo Padavimo, tai tuo pačiu 
parausiami pamatai pačiam Šv. Raštui. Taip ir atsitinka tiems, kurie nei- 
gia Tradiciją. Pav., M. Liuteris, paneigęs Tradiciją, nepripažino, kad šv. 
Jokūbo laiškas turįs įeiti į Šv. Rašto knygų bei laiškų skaičių. Šiandien 
nemažas protestantų procentas jau nė šv. Jono evangelijos nebelaiko 
Dievo įkvėptu veikalu. Kaikurie protestantai šiandien net visai Šv. Rašto 
nebelaiko Dievo įkvėptu veikalu. 

d. Apaštalai savo raštuose nei tiesiog nei netiesiog 
nepažymi, jog Šv. Rašte esąs visas apreiškimas. Ten yra net prie- 
šingai pasakyta!). 

e. Apaštalai pamokę vienoje vietoje žmones, savo vietoje tikin- 
tiesiems palieka ne knygas, kad iš jų patys mokytųsi ti- 
kėjimo tiesų, bet savo įpėdinius, vyskupus, kad šie toliau gyvu 
žodžių palaikytų įsteigtas bažnyčias?). 

f. Šv. Rašto knygose pasakyta, kad nevisas Kristaus gyve- 
nimas ten papasakotas ir nevisas jo mokslas ten surašytas: „Yra dar 
daug ir kitų dalykų, kuriuos Jėzus padarė. Jei kiekvienas iš jų būtų atski- 
rai parašytas, tai, manau, visas pasaulis negalėtų sutalpinti visų 
knygų, kurios reiktų parašyti“3)., 

Taigi, jau faktai: a. kad apaštalai po ilgesnio savo veikimo ėmėsi 
rašyti Kristaus darbus ir mokslą; b. kad tie raštai savo kilimu daro ne iš 
anksto visą Kristaus mokslą rašyti numatytų, tik atsitiktinai kasdieni- 
nio gyvenimo iššauktų raštų įspūdį; c. kad Šv. Rašto knygos savo tu- 


1) Jon. 21, 25. 
2) Rom, 16, 17. 
3) Jon. 21, 25; plg. Mat. 4, 23; 9, 35; Luk. 24, 27; Apd. 1, 3. 

riniu nedaro įspūdžio knygų, turinčių tikslą surašyti visą Kristaus moks- 
14; d. kad apaštalai savo raštuose nei tiesiog nei netiesiog nepažymi, jog 
ten esąs sudėtas visas apreiškimas, o net priešingai, dažnai mini reikalą 
laikytis gyvo žodžio Tradicijos; e. kad apaštalai, išvykdami iš savo įkur- 
tų bažnyčių kitur, savo vietose palikdavo ne raštus, bet vyskupus; f. 
kad esama apreikštų tiesų, kurių nėra šv. Rašte — prieštarauja tam, 
kad Šv. Raštas tesąs vienintelis apreiškimo šaltinis, apimąs visą apreiškimą. 

20. Jei dabar paimsime Šv. Rašto knygas formaliniu atžvilgiu, 
vadinasi, pažiūrėsime į jas tik kaip į knygas, tai teks prieiti išvados, kad 
knyga nėra pakankama priemonė sėkmingai pasiekti tam tikslui, kurį 
turėjo Kristus, paskelbdamas savo mokslą, būtent, kad Jo mokslas visais 
laikais išliktų nesugadintas ir plaičai ir drauge visais laikais pasklistų 
žmonėse („Eikite tat ir mokykite visas tautas... mokydami juos laikyti 
visa, ką tik esu jums įsakęs. Ir štai aš esu su jumis per visas dienas iki 
pasaulio pabaigos“1; „Eidami į visą pasaulį, skelbkite evangeliją visam 
sutvėrimui. Kas tikės ir bus pakrikštytas, tas bus išganytas'2). 

Spręsdami klausimą, ar tokiam tikslui pasiekti knyga pati yra visai 
pakankamą priemonė ar ne, mes galime imti ją skyrium arba drauge su 
kuo kitu, kas padeda ta knyga pasinaudoti. 

a. Jei knyga paimama skyrium, tai gali būti Dievo arba žmogaus. 
Jei yra žmogaus, tai suprantama, kad, viena, ji tegali turėti tam 
tikro laipsnio autoritetą, ir jei Šv. Raštas būtų tik žmogaus veikalas, tuo 
pačiu teturėtų žmogišką autoritetą ir konsekventiškai tuo pačiu nebūtų 
pakankamas apreiškimo liudytojas; antra, ji reikalauja, kad kas ją 
tikrai ir autoritetiškai paaiškintų: rašytinio žodžio aiškumo žmonėms 
niekados nepakanka. 

Jei ta knyga yra Dievo veikalas, kaip mūsų atveju yra Šv. Raš- 
tas, tai ir tada knyga pati dar nėra pakankama priemonė Kristaus norams 
realizuoti. 

Pamatas yra šis: a. Čia dar reikia įrodyti, kad ta knyga yra 
dieviško kilimo, ko padaryti iš jos pačios čia negalima: tiesą, kad 
kuri parašyta knyga yra Dievo, apreiškia Dievas, kad žmonės žinotų, ką 
prieš save turi; pačios knygos liudijimas šiuo atveju pakankamo argu- 
mento dar nesudaro, nes kaip tik šiuo atveju ir statomas klausimas, kiek 
svarus yra Šv. Raštas; bet Jo svarumas daug pareina ir nuo kilimo. 

8. Reikia dar įrodyti, kad knygoje tikrai yra įdėtas visas 
apreiškimas. Mūsų atveju, kaip aukščiau minėjome, Šv. Rašte kaip tik 
nėra visų apreiškimo tiesų (pav., kiek yra įkvėptų knygų; jei dalis prote- 
stantų drauge su katalikų Bažnyčia ir pripažįsta ir laiko įkvėptomis pa- 
žymėtą skaičių Šv. Rašto knygų, tai tik dėl to, kad protestantai tų tiesų 
išmoko katalikų Bažnyčioje, o ši iš Tradicijos; niekur Šv. Rašte nepa- 


1) Mat. 28, 19—20. 
2) Mork. 16, 15—16. 

sakyta, kiek Jame turi būti knygų bei laiškų; niekur nepasakyta, kad vi- 
sos dabartinio Šv. Rašto knygos yra tikrai Dievo įkvėptos). 

+. Kaip kiekviena knyga, taip ir ši reikalauja, kad žmogus būtų 
skaitymui pasirengęs, t y. mokėtų skaityti ir skaitomą dalyką supras- 
tų. Jei kalbama apie Šv. Raštą, tai reikia pasakyti, kad Jis suprasti ir 
aiškinti šiandien labai sunku: tai reikalauja daug filosofijos, teologijos 
žinių, reikalauja mokėti kalbas, kuriomis Šv. Raštas buvo parašytas, ži- 
noti Palestinos geografiją, žydų tautos istoriją, įpročius ir t. t. Be to, 
skaitytojui reikia dar geros valios, reikia laiko. 

6. Knyga reikalauja, kad kas tikrai ir autentiškai ją paaiškintų. 
Nemaža yra Šv. Rašto skaitytojų, kurie skaito Jį, pasirengę ir turėdami 
laiko, bet nevisi visados vienodai supranta, aiškina skaitomą dalyką. Toks 
jau rašytinio žodžio likimas žmonėse; jo aiškumo žmonėms niekados ne- 
pakanka. Pav., Šv. Rašte aiškiai pasakyta, kad Kristus, paėmęs duoną, 
tarė: „Imkite ir valgykite, tai yra mano kūnas“1). Tuos aiškius žodžius 
katalikai supranta tiesiog, būtent, kad duona virsta Kristaus kūnu, o 
evangelikai tuos žodžius supranta kitaip, reformatai dar kitaip. Tuo 
būdu iš vieno Kristaus sakinio susidarė kelios priešingos nuomonės. To- 
dėl vysk. Pr. Būčys rašo: „Išganytojas žinojo tą žmonių gudrumą iš vie- 
no aiškaus rašto sudaryti daugybę pažvalgų, dėlto Dievo išmintis prie 
Šv. Rašto paliko gyvą Bažnyčią, kad ji pasakytų, kuri žmonių išvedamoji 
pažiūra yra tikra, o kurios yra klaidingos“2). 

b. Jei dabar paimsime Šv. Rašto knygas drauge su kuo kitų, 
kas padėtų ta knyga naudotis, tai tos knygos dėl to dar 
netampa vieninteliu apreiškimo šaltiniu. Tas padėjėjas arba ta subjek- 
tyvi priemonė knygoms skaityti gali būti arba gamtinė arba antgamtinė. 

a. Jei ta subjektyvi priemonė, padedanti skaityti ir 
geriau suprasti knygas, yra gamtinė, tai yra arba pats skaitančiojo įde- 
damas darbas, arba koks nors žmogiškas autoritetas, padedąs skaitytojui 
geriau skaityti ir suprasti knygas. Tačiau tiek vienas, tiek antras dalykas 
nėra pakankamos priemonės, kuriomis plačioje visuomenėje būtų pasklei- 
stas ir išlaikytas Kristaus mokslas. 

Nėra pakankama priemonė paties žmogaus įdedamas 
darbas, nes neduoda visos garantijos, kad apreikštos tiesos bus ne- 
klaidingai suprastos. Kaip jau anksčiau minėjome, rašytinio žodžio aiš- 
kumo žmonėms nepakanka; juo labiau tai pasakytina apie knygas, para- 
šytas seniai, koks yra Šv. Raštas. Suprantamas dalykas, kad paprastam 
skaitytojui, kurs nenusivokia nei filologijoje, nei istorijoje, nei teologijo- 
je, net laiko neturi ir tik gimtąją kalbą temoka, Šv. Rašto neklaidingas 
aiškinimas neįmanomas. 

Nepakanka čia ir žmogaus autoriteto, pav., egzegetų, nes 


1) Mat. 26, 26. 
2) Trumpa apologetika3, 130. 

toks autoritetas čia teturi tiek vertės, kiek savo tvirtinimus 
įrodo. Be to, tarp pačių autoritetų turėtų būti visiškas visuose aiški- 
nimuose sutarimas, ko kaip tik nėra. Juo labiau, iš kur paprastam 
skaitytojui susivokti ir susigaudyti tiek dėl pačių autoritetų, tiek 
dėl jų rūšies bei vertės. Ir dar, ką reikš autoritetas vienaip ar 
kitaip nusiteikusio valiai? Ji pati sau autoritetas, „aš taip pat žmogus, 
kaip ir jis“, kalbės sau toks. 

B. Jei ta subjektyvi priemonė yra antgamtinė, tai 
yra arba kiekvieno skaitytojo antgamtiškas apšvietimas skaitant arba 
kuri dieviška ir neklaidinga šio pasaulio institucija, kuri neklaidingai 
aiškina Šv. Raštą. 

Individualus kiekvieno skaitytojo antgamti- 
škas apšvietimas skaitant yra pakankama priemonė Šv. Raštui 
neklaidingai suprasti. Tik tam dalykui, kad ta priemonė turi būti visiems 
skaitantiems pažadėta, mes Šv. Rašte nematome jokių argumentų. O 
praktikoje ryškiai matome, kad Šv. Rašto skaitytojų tarpe yra neviena 
nuomonė dėl to ar kito sakinio. Pavyzdžiui imkime protestantus, kurie, 
atmetę ir Tradiciją ir neklaidingą Bažnyčios mokymą, galią aiškinti Šv. 
Raštą pripažino kiekvienam tikinčiajam. Todėl jie tą patį Šv. Rašto teks- 
tą nevienaip, vis kitaip aiškina. Nekartą atskiri aiškinimai pasidaro vienas 
kitam diametrališkai priešingi. Taip, labai aiškius Kristaus žodžius apie 
Šv. Sakramento įsteigimą: „Tai yra mano Kūnas“, patys protestantai 
nevisi vienodai aiškina. 

Dieviška institucija Šv. Raštui neklaidingai 
aiškinti bei suprasti, aišku, taip pat yra pakankama priemonė. To- 
kia institucija iš tiesų yra Bažnyčia su neklaidingumo dovana Kristaus 
mokslui žmonėse neklaidingai skelbti, Šv. Raštą neklaidingai aiškinti ir 
t. t. Bet pats jau neklaidingos institucijos įsteigimas ir jos buvimas pa- 
rodo, kad vieno Šv. Rašto, apreiškimo šaltinio, nepakanka.1) Tai ir yra 
negatyvus argumentas, parodąs, kad greta Šv. Rašto turi būti dar kas 
nors kita. 

4. Baigiant galimas paminėti vienas kitas priekaištas. 

Vienas priekaištas: Surašius apreiškimą Šv. Rašto Naujojo 
Įstatymo knygose, Tradicija yra nebereikalinga. 

Atsakymas: 

a. Abstrakčiai imant dalyką, visai nėra prieštaravimo, kad, sura- 
šius visą apreiškimą Šv. Rašto knygose, Tradicija liautųsi būvusi ap- 
reiškimo šaltinis. Bet, žiūrėdami konkrečiai, matome, kad Kristaus 
valia buvo kita; o pozityviuose Dievo dalykuose nulemia ir nušviečia 
dalyką ne žmogaus norai bei filosofavimai, tik viena Kristaus valia. Apie 


1) Plg. Dieckmann H., De Ecclesia, Friburgi Br. 1925, II 176—179. 

Kristaus valią, kad greta Šv. Rašto būtų ir Tradicija, jau anksčiau kal- 
bėjome. 

b. Kas daro tą priekaištą, vis dėlto neduoda jokio rimtesnio 
argumento, kuris parodytų, kad, parašius Šv. Raštą, Tradicija ne- 
besanti apreiškimo šaltinis. Kurie tepripažįsta Šv. Raštą, jiems vienin- 
teliu dievišku argumentų šaltiniu yra tik Šv. Raštas. Bet tame pačiame 
Šv. Rašte niekur nepasakyta, kad Jis (Šv. Raštas) tesąs vienintelis ap- 
reiškimo šaltinis. 

c. Neseniai minėjome, kad vieno Šv. Rašto nepakanka ap- 
reiškimui neklaidingai suprasti ir paties Šv. Rašto dieviškam kilimui įro- 
dyti ir integralumui konstatuoti. Čia Bažnyčios neklaidingas mokymas 
(subjektyvi Tradicija, Tradicijos organas), gyvu žodžiu perteikimas iš 
Kristaus ir apaštalų lūpų gauto mokslo (objektyvi Tradicija, pačios ap- 
reikštos ir Kristaus bei apaštalų lūpomis Bažnyčiai perteiktos tiesos) 
kaip tik yra labai svarbus faktorius apreikštai tiesai visais laikais žmo- 
nėse plisti ir sveikai išlikti, 

d. Galima dar pridėti tas didelis subjektivizmo pavojus, 
kuris kiltų ir kyla, atmetus Tradiciją ir Bažnyčios neklaidingumą ir pa- 
silikus tik su vienu Šv. Raštu. Tas pavojus toks didelis, jog galėtų pa- 
kenkti tikėjimo ir Bažnyčios vieningumui. Tai istorija rodo. 

Antras priekaištas: Šv. Raštas vis dėlto yra tikresnis dalykas 
— juoda ant balto, — imk ir skaityk. Kitas dalykas — Tradicija, gyvu 
žodžiu perteikiamas mokslas: čia lengva sumaišyti tiesa su netiesa, leng- 
va tiesa pražūdyti; be to, sunku taip išbarstytos visos tiesos sugaudyti 
ir t. t. 

Į tai reikia atsakyti, kad tie visi priekaište iškelti keblumai tikrai 
būtų, jei subjektyviai Tradicijai būtų atimtas vienas svarbus faktorius, 
būtent, Bažnyčios neklaidingumas. Kas Tradicijoje yra apreik- 
šta, kas ne, tik Bažnyčia tegali išspręsti, panašiai kaip Ji tegali ir Šv. 
Raštą autentiškai aiškinti. Tradicijai Bažnyčios neklaidingumas yra vie- 
nas svarbiausių ar net esminis dalykas. Objektyvi Tradicija remiasi 
neklaidingos Bažnyčios pečiais. Jei tie pečiai būtų atimti, tai, aišku, Ją 
lauktų toks pats likimas, kokio susilaukia ir žmonių padavimai. 

Trečias priekaištas: Kodėl Dievas apreiškimui išlaikyti jo viso 
nesurašė į knygas, bet pasirinko ir lūpų Tradiciją? Juk iš rašto lengviau 
surasti tiesa, nekaip iš Tradicijos. 

Čia pasakytina štai kas: 

a. Tokia yra Kristaus valia. 

b. Kodėl Kristus greta Šv. Rašto pasirinko ir Tradiciją, pamatas 
gali būti šis: 

«. Kaip jau anksčiau minėjome, rašytinio žodžio aiškumo žmonėms 
nepakanka; iš vieno rašytinio sakinio žmonės moka padaryti nevie- 

ną net diametrališkai skirtingą nuomonę. Rašytinis žodis galimas įvairiai. 
išaiškinti, įvairiai suprasti; ilgainiui to paties žodžio reikšmė pasikeičia. 
Taigi, vienu rašytiniu žodžiu patikėti negalima: tai permenka priemonė 
tiesai išlaikyti, ypač tokiai tiesai, kuriai vienaip ar antraip reaguoja žmo- 
gaus valia, kurios stipriai priklauso pats žmogaus gyvenimas. Papras-- 
toms, nereliginėms tiesoms pavojus mažesnis; jos įprastai gali ramiau 
gyventi. 

B. Kad rašytinis žodis būtų apsaugotas nuo klaidos, Dievas galėjo- 
kiekvieną skaitantį Šv. Raštą individualiai apšviesti. Bet iš tiesų Dievas- 
pasirinko kitą kelią: ne apšviesti kiekvieną Šv. Rašto skaitytoją, bet su- 
teikti neklaidingumo dovaną savo Bažnyčiai, kurią drauge įpa- 
reigojo mokyti kitus. Tikslas pasiektas — pasiektas net su kaupu, nes. 
klausyti neklaidingos Bažnyčios žmonėms lengviau, nekaip studijuoti ir 
su Šv. Dvasios pagalba sau aiškinti Šv. Raštas. 


Ketvirtas priekaištas: Šv. Rašte esą vietų, nukreiptų prieš Tra- 
dicijos buvimą. Kelias tas vietas pažymime: 

a. Mat. 15, 3—9: (Kristus sakė) „Kodėl ir jūs peržengiate Dievo 
paliepimą dėliai savo padavimo“. Paaiškinant reikia pasakyti, kad Kris- 
tus čia kalba ne apie dieviškąją, bet apie grynai žmonių tradi- 
ciją, padavimą; Kristus ir prideda: „dėliai savo padavimo“. Šis pa- 
davimas nustelbdavo net Dievo įsakymus. 

b. Jon. 5, 39: „Jie (Raštai) tai ir yra, kurie liudija apie mane“. Iš 
čia gali atrodyti, kad kalbama tik apie Šv. Raštą. Čia tenka pasakyti, 
kad Kristaus pasakymas turi galvoje Šv. Rašto S. Įstatymo pa- 
kankamumą Kristaus mesijaniškumui įrodyti!) Bet 
šie žodžiai nieko dar nepasako, ar Šv. Rašte įdėtas visas apreiškimas. Ir- 
negali pasakyti, nes čia Kristaus žodžiai turi galvoje S. Įstatymo knygas. 

c. Jon. 20, 31: „Taigi parašyta, kad tikėtumėte, jog Jėzus yra Kris- 
tus, Dievo Sūnus“. Šiais žodžiais evangelistas šv. Jonas parodo tikslą, kurį 
turėjo, rašydamas evangeliją; tas tikslas ir buvo įrodyti Kristų esant 
Mesiją, natūralų (tikrąjį) Dievo Sūnų. Bet apaštalas tuo dar nepasa- 
ko, kad jo parašytoje evangelijoje ar net ir visame Šv. Rašte įdėtas 
esąs visas apreiškimas. 

d. Gal. 1, 8: „Nors mes ar angelas iš dangaus skelbtų jums kitą. 
evangeliją, ne kaip mes jums skelbėme, tebūnie atskirtas“. Iš šių žodžių 
neseka, kad apaštalas turėtų galvoje tik savo rašytinį skelbimą; 
juoba tai neseka dėl to, kad šv. Povilas, kaip žinome, po šio laiško pa- 
rašė dar ir kitų laiškų. Šv. Povilas čia kalba apie doktrinas, ku- 
rios priešingos tam, ko jis mokė. Žodžiai „kitą... ne kaip 


1) Pažymėjome Šv. Rašto S. Įstatymą, nes Kristaus laikais N. Įstatymo knygų: 
dar nebuvo. 

mes“, lotyniškai „praeter“, o graikiškai  Tap4 iš tiesų reiškia „,prie- 
šingai“, lotyniškai tiksliau „contra“. 

e. 2 Tim. 3, 15—16: „Ir kaip nuo pat kūdikystės žinai iš šventųjų 
Raštų, kurie gali pamokyti tave išganymui tikėjimu į Kristų Jėzų. Kiek- 
vienas Dievo įkvėptas Raštas yra naudingas mokyti, sudrausti, pataisyti, 
„auklėti teisybėje“. Kaikas šiuose šv. Povilo žodžiuose norėtų matyti pa- 
kankamumą vien Šv. Rašto. Bet reikia pasakyti, kad šv. Povilas čia kalba 
apie Šv. Rašto naudingumą, bet nekalba apie jo pakankamu- 
mą tikėjimo reikalui!). 

f. Apr. 22, 18: „Aš (Kristus) liudiju kiekvienam girdinčiam šitos 
knygos pranašystės žodžius. Jei kas pridėtų ką nors prie to, Dievas uždės 
ant jo aprašytas šitoje knygoje slogas“. Šis pasakymas galimas gerai iš- 
aiškinti ta prasme, kad jei kas pr'e to, kas pasakyta, pridės dar pats ką 
mors, kaipo įkvėptą knygos dalį, tai toks yra baustinas. Vadi- 
nasi, minėtasis pasakymas jokiu būdu neneigia, kad negali būti ar pačia- 
me Šv. Rašte ar Tradicijoje dar kitų čia nepaminėtų apreikštų tiesų. 

g. Jon. 8, 31—32: „Tiems žydams, kurie į Jį įtikėjo, Jėzus sakė: 
jei pasiliksite mano moksle, jūs būsite tikri mano mokiniai, pažinsite tiesą, 
ir tiesa padarys jus laisvus“. Šie žodžiai pasako, kas yra Kristaus moki- 
mys; tai kiekvienas, kuris laikosi Kristaus žodžio. Kitaip ir būti ne- 
„gali: mokinys arba sekėjas yra tas, kuris klauso savo mokytojo ir juo 
seka. Nesvarbu, ar mokytojas pamoko raštu ar gyvu žodžiu. Kristus mo- 
kė tik gyvu žodžiu. Ką šiandien turime Šv. Rašte ir Tradicijoje, turime 
iš Kristaus ir Šv. Dvasios. Todėl Kristaus mokiniai yra visi tie, kurie pa- 
klausė Kristaus gyvojo žodžio, kurie paklausė apaštalų, 
kurie klauso Kristaus įsteigtos ir neklaidingos Bažnyčios. O Bažnyčia 
apreikštoms tiesoms semti naudojasi dviem šaltiniais: Šv. Raštu ir 
"Tradicija. 

h. 2 Petr. 1, 20—21: „Nė viena Rašto pranašystė neaiškinama sa- 
vaip; nes ne žmonių valia buvo mums atnešta kuomet nors pranašystė, bet 
šventosios Dvasios įkvėpti kalbėjo šventi Dievo žmonės“. Prie šių žodžių 
„Arkivyskupas J. Skvireckas deda šį paaiškinimą: „Gerai daro, 
kas skaito ir tyrinėja Šv. Rašto žodį; bet kad jis būtų tikra šviesa krik- 
ščionims, reikia atsiminti, jog jo nevalia aiškinti kiekvienam pagal savo 
išmanymą, nes tame dalyke pigiai galima suklysti. Dievas yra Šv. Rašto 
autorius, todėl Jis vienas tegali nurodyti Jo tikrąją prasmę... ypač pra- 
našystės vien savo išmanymu žmogus aiškinti negali dėlto, kad tikruoju 
Šv. Rašto autorium yra ne žmonės, bet pats Dievas. Dievo gi veikalas 
gali būti išaiškintas tiktai Jo paties arba per jo išrinktuosius organus“2). 


1) Plg. 2 Tim. 3, 14; 4, 1—5. 
2) Šventasis Raštas, VI 516—517. Čia F. C. Ceulemans, Commentarius in 
epistolas catholicas et in Apocalypsim?, Mechliniae 1925, 103 taip rašo: „Nexus et sen- 

3. Skirsnis. TRADICIJOS SKLEIDĖJAI BEI LIUDYTOJAI 


Gyvas apaštalų žodis net greit po jų mirimo buvo pradėtas žymėti 
oficijaliuose dokumentuose ar privačiuose raštuose ar mene 

Nebuvo, tiesa, būtino reikalo Tradicija surašyti į knygas ar kaip 
kitaip dokumentuoti, kad tuo būdu būtų vėliau iš tenai perduota kitoms 
kartoms. Tradicija yra gyvas Bažnyčios mokslas, amžinai skelbiamas 
Romos ir viso pasaulio vyskupų. Todėl nors ir neturėtume jokių Tradicijos 
dokumentų, arba turėdami jais ir nesinaudotume, vien Romos ir visų 
vyskupų sutarimas iš esmės atstotų tuos dokumentus, nes jau turime 
nuolat skelbtą, iš pirmųjų Bažnyčios laikų ligi mūsų atėjusią tiesą. 

Tradicijos liudytojai vis dėlto yra tam tikrais atžvilgiais reikalingi, 
Kai reikia tikintieji pamokyti ar kovoti su erezijomis, tai darbas daug 
lengvesnis ir sėkmingesnis, jei dokumentuotai parodomas nenutrūkęs da- 
bartinės doktrinos ryšys su senove ir per amžius besitraukiąs tikėjimo 
tapatumas. 

Tradicija dokumentuoti, kaip minėjome, pradėta nuo pat pirmųjų 
amžių. Tų dokumentų bei liudytojų yra daug ir jie įvairūs. Juos randa- 
me išsklaidytus įvairiose vietose: Bažnyčios susirinkimų ir popiežių ak- 
tuose, tikėjimo išpažinimuose, liturginėse knygose, bažnytinėse teisėse, 
krikščioniškajame mene, Bažnyčios Tėvų bei teologų raštuose ir t. t. 

Tų visų dokumentų vertė nevienoda. Kad jie būtų pakankami tiesos 
liudytojai, kartais jų reikia daugiau, kartais mažiau. Yra tiesų, kurios 
nedaugeliu dokumentų yra paliudytos, bet dėl tų dokumentų svarbumo, 
tiek pat yra vertingos, kiek kitos ir daugelio dokumentų paliudytos. Pav., 
net vieno visuotinio susirinkimo iškilmingas nutarimas tiesą daro jau 
tikėtiną. 

Plačiau pažymint Tradicijos liudytojus ir skleidėjus, galimi paminėti 
šie svarbesni: 

10, Iš daugiau ar mažiau oficijalių Tradicijos liudytojų (sklei- 
dėjų, paminklų, šaltinių) paminėtini yra: 

a. Simboliai arba tikėjimo išpažinimai, kuriuose 
suglaustai pažymėtos svarbiausios tikėjimo tiesos ir svarbesni atpirkimo 
darbo įvykiai bei faktai. Svarbesni jų yra šie: 

a. Apaštalų išpažinimas arba vadinamasis apaštalų sudėjimas 
(Symbolum apostolicum), kurs senąja savo forma siekia apaštalų laikus, 
o dabartine — ketvirtą amžių!). Jis plačiai žinomas. 


sus videtur esse hujusmodi: Bene facitis sermoni prophetico attendentes: nam hoc 
imprimis scire debetis guod nulla prophetia Scripturae est propriae inventionis, seu 
fallibile inventum prophetarum... Nulla enim unguam prophetia prodit ex humano 
libitu, sed a Spiritu Sancto inspirati ( Geposvot ) divinas revelationes elocuti 
sunt sine etiam scriptis mandarunt sancti homines legati Dei“. 

1) Plg. B. Goebel, Katholische Apologetik, 437. 

8. Nicėjos — Konstantinopolio tikėjimo išpažinimas 
(Symbolum Nicaeno-Constantinopolitanum). Pamate yra įdėtas apaštalų 
sudėjimas, praplėstas visuotinių Nicėjos (325 m.) ir Konstantinopolio 
(381 m.) susirinkimų. IX—X amž. šiame išpažinime įdėtas žodis „Filio- 
gue““. 

+. Atanazo simbolis (Symbolum Athanasianum). Jį sustatė mums 
dar nežinomas autorius bene Ispanijoje ar Galijoje (Prancūzijoje) po 
451 m. Bažnyčia tą išpažinimą akceptavo, įtraukdama jį į liturgiją (bre- 
vijorių ir k.). 

b. Popiežių, visuotinių (ir dalinių) Bažnyčios su- 
sirinkimų nutarimai. Jie yra oficijalūs tikėjimo liudytojai. 

c. Aprobuoti katekizmai. Jie taip pat parodo, ko mokė 
Bažnyčia, pasiremdama apreiškimo šaltiniais (Šv. Raštu ir Tradicija). 

d. Liturgijos knygos. „Lex supplicandi est lex credendi“. 
Iš liturgijos knygų galime pažymėti pontifikalą, mišolą, ritualą, brevijo- 
rių. Tos knygos yra nemenki krikščionių tikėjimo ir gyvenimo liudytojai. 

e. Bažnytinių teisių (plačia prasme) knygos; čion įeina at- 
gailos (penitencijalinės) knygos, visuotiniai ir daliniai Bažnyčios įsta- 
tymai ir t. t. 

20, Iš daugiau privataus pobūdžio liudytojų galimi čia pomi- 
nėti šie: 

a. Krikščioniškasis menas, kur įeina skulptūra, paveiks- 
lai, piešiniai ir braižiniai katakombose ir ant sarkofagų, ant Dievo kultui 
vartojamų daiktų. 

b. Bažnyčios istorijos (plačia prasme) dokumentai, k. a. 
kankinių aktai, šventųjų gyvenimų aprašymai, dogmatų, popiežių, VYS- 
kupų, erezijų ir k. istorijos ir t. t. 

c. Bažnyčios Tėvų ir rašytojų bei teologų raštai. 
Apie Tėvus ir teologus vėliau plačiau pakalbėsime. 


4. Skirsnis. TRADICIJOS KRITERIJAI 


1. Bažnyčios mokymas. — Jei Bažnyčia kurią tiesą kada 
nors skelbė apreikštą ir liepė į ją tikėti, tai ta tiesa tikrai yra 
buvusi ir yra Tradicijoje, nes Bažnyčiai, neklaidingai tikėjimo ir dorovės 
dalykų institucijai, yra pavestas sergėti ir skelbti Kristaus mokslas. Todėl 
kai popiežius ar visuotinis susirinkimas skelbė kurią tiesą apreikštą, tai 
jau tuo pačiu turime tiesą, priklausančią Tradicijai. 

Minimasis Tradicijos kriterijus — Bažnyčios mokslas — yra vyriau- 
sias, nes savaime yra neklaidingas. Kiti kriterijai, kuriuos minėsime že- 
miau (Bažnyčios Tėvai, teologai, tikintieji) tik dėl to teturi vertės ir tin- 
ka į kriterijus, kad turi glaudžius ryšius su mokomąja Bažnyčia. Bažny- 

čios Tėvai, teologai ir tikintieji yra tie įvairūs keliai, kuriais sužinome, ko 
Bažnyčia jau iš pradžių yra mokiusil). 

Kalbėdami apie Bažnyčios mokymą, paminėjome žodžius bent 
kada mokiusi. Tai tyčia padarėme: Bažnyčia iš Kristaus ir apaštalų 
gavo visą, ne kurią dalį apreiškimo ir tų apreikštų tiesų mokė kitus. Bet 
ilgainiui ir klaidingoms nuomonėms gimus, teko kaikurias tiesas labiau 
ginti; ginamasis dalykas tada, suprantama, stipriau už kitas tiesas at- 
sispindėdavo ir dokumentuose (Bažnyčios Tėvų raštuose ir k.) ; kitados pa- 
gal reikalą galėjo būti daugiau paakcentuotos kitos tiesos. Taigi, spren- 
džiant klausimą, ar kuri tiesa yra Tradicijoje ar ne, nėra reikalo, kad 
Tradicijoje esanti tiesa visais laikais, nuo pat pradžios iki šių dienų būtų 
buvusi vienodu ryškumu pabrėžiama ir tuo būdu visais laikais visos ap- 
reikštos tiesos vienodai atsispindėjusios dokumentuose. Todėl ir Vincento 
Liriniečio (V amž.) pasakymas: „Guod ubigue, guod ab omnibus credi- 
tum est, hoc est vere propriegue catholicum“2), yra teisingas teigiama 
prasme, vadinasi, kad apreikšta tiesa yra visa tai, kas visais laikais ir 
visur buvo aiškiai priimta ir laikyta apreikšta tiesa. Bet šis pasakymas 
būtų neteisingas, jei būtų šiaip suprastas: kas nevisados aiškiai tikima, 
tuo pačiu jau nėra apreikšta tiesa, jau nėra Tradicijos objektas; būtų ne- 
teisingas, nes dar yra vadinamoji „fides implicita“. 

2. Bažnyčios Tėvai. — Bažnyčios Tėvų tikėjimo 
ir dorovės dalykų vieningas sutarimas yra pa- 
kankamas Tradicijos kriterijus. 

Pastebėjimai: 

10, Iš pradžių tenka pasakyti keli žodžiai, kaip čia suprantama Baž- 
nyčios Tėvus. Senovėje tėvais buvo vadinami vyskupai. Jie yra pirmieji 
Tradicijos skleidėjai. Šiandien Bažnyčios Tėvo vardu tevadinami pirmųjų 
amžių didieji ir šventi Bažnyčios mokytojai, t. y. tie asmens, kurie 
buvo šventi, pasižymėjo tikruoju katalikišku mokslu ir gyveno pirmai- 
siais amžiais. 

Bet kadangi apie tikrąjį bet kurio Tėvo šventumą ir mokslą gali 
spręsti tik Bažnyčia (iškilmingų sprendimu ar paprastu pritarimu), tai 
Bažnyčios Tėvui dar reikia, kad Bažnyčia jį pripažintų Bažnyčios Tėvu 
(approbatio Ecclesiae). 

Taigi, iš Bažnyčios Tėvo reikalaujama: 

a. Šventumo, nes šventas žmogus geriau pastebi tiesą ir svar- 
biausia, kad kas galėtų mokyti švento gyvenimo kitus, pats taip pat turi 
būti šventas. 

b. Gryno ir didelio tikėjimo dalykų mokslo, 
surašyto ir išlikusio jo raštuose. Savaime suprantama, kad viena ar kita 


1 Plg. B. Goebel, Katholische Apologetik, 439. 
2) Commonitoria, 2. 

materijalė klaida čia tikrajam katalikybės mokslui nieko nekenkia, jei 
tik Tėvas visados laikėsi katalikiškos minties ir kituose dalykuose kata- 
likiškai kalbėjo. 

c. Gyvenimo pirmaisiais krikščionijos amžiais, 
Šiek tiek keblumų yra dėl laiko, iki kurio eina Bežnyčios Tėvų perijodas. 
Sutartinai kalbama, kad Rytų Bažnyčios Tėvų perijodas baigiasi šv. Jonu 
Damaskiečiu (mirė apie 754 m.). Vakaruose panašiai norimas baigti 
vienu kuriuo vardu Bažnyčios Tėvų pedijodas, tik čia yra įvairių nuomo- 
nių. Paskutiniuoju Vakarų Tėvu laikyti vieni nori Grigalių Didįjį (mirė 
604 m.), kiti tą perijodą nori pratęsti net iki XII amžiaus ir paskutiniu 
Tėvu laikyti šv. Bernardą (mirė 1153 m). Mums atrodo, jog Tėvų peri- 
jodas Vakarų Bažnyčios galimas baigti Grigalium Didžiuoju arba Izidorium 
Seviliečiu (mirė 636 m.). Kalbant apie Bažnyčios Tėvus, turima galvoje 
visuotinė Bažnyčia, kuriai iš pradžių, taip sakant, jaunutei, reikėjo ypa- 
tingų darbininkų ir iš žmonių tarpo. Po to amžiaus Bažnyčiai darbininkai 
reikalingi, bet nebeina Tėvais; vėliau Tėvų bereikėjo labiau atskiroms 
bažnyčioms, nekaip visuotinei Bažnyčiai. 

20. Kad Bažnyčios Tėvai būtų tikri apreiškimo liudytojai, reikia: 

a. Kad jie visi vienodai sutartų. Šis pasakymas imtinas teigiama 
prasme. Atbulai, jo negalima imti neigiama prasme, tarytum, ko jie visi 
nesutaria, tai tas dalykas nesąs apreikštas: negalima dėl to, kad Tėvai 
nėra vieninteliai Tradicijos liudytojai. 

b. Kad Bažnyčios Tėvų sutarimas būtų ne tik vienodas, bet ir tvir- 
tas (firmus). Kartais Tėvai gali ką kalbėti savo vardu, gali tik spėlioti; 
todėl tos pažiūros (o juo labiau spėliojimai), tegul būtų ir universalios, 
gali nebūti tvirtos. Taigi, jei Tėvai ką ir vieningai skelbia, bet jei tas su- 
tarimas nėra tvirtas, tai dalykas gali būti ir neapreikštas. 

Kalbėdami apie Bažnyčios Tėvų vieningumą bei vienodumą kurioje 
tiesoje, tą vienodumą, sutarimą (unanimitas) suprantame ne matemati- 
škai, bet morališkai. 

Tą Tėvų vienodą ir tvirtą sutarimą galime patirti dvejopu keliu: 

«. Vienas kelias (tiesioginis) yra pamatyti, kad kuria nors 
tiesą vienu kuriuo metu iškelia ir pabrėžia daug Tėvų. Patirti vienodas 
Tėvų sutarimas sakytu keliu yra labai sunku ir dažnai net negalima; yra 
žuvusių daug Tėvų raštų, o kituose neviskas pažymėta, nes daug raštų 
parašyta, dienos gyvenimui pareikalavus ir iškilus atskiriems dalykaros. 

B. Kitas kelias (netiesioginis) yra pažiūrėti į svarbiausius to 
ar kito dalyko asmenis. Iš istorijos žinome, jog, pradėjus kam neigti ar 
klaidingai aiškinti bet kurią apreikštą tiesą, iš Bažnyčios mokytų vyrų 
tarpo vienas ar keli stodavo į kovą, ypatingu būdu gindavo tiesą ir be- 
kovodami tapdavo kitų vadais. Kiti, jei ir nerašydavo, raštu nekovodavo, 
bet užtat širdimi ir žodžiu pritardavo vadams. Taip, kai Nestorijus tvir- 

tino, kad Šv. Marijos negalima esą vadinti Dievo Motina, tą nuomonę 
Aleksandrijos Kirilius pasmerkė eretišką. Kiti Bažnyčios Tėvai Kiriliui 
pritarė. 

c. Kad Bažnyčios Tėvai būtų dogmatinės Tradicijos liudytojai, rei- 
kia, kad liudytų, jog tiesa yra apreikšta. Gamtos moksluose jie turi 
tiek autoriteto, kiek juose nusivokia ir kiek pagrindžia savo tvirtinimą. 

Kurią tiesą Tėvai laiko apreikšta, kurią ne, dažniausiai galima pa-- 
žinti: arba «. iš atskirų pavartotų žodžių, pav., jei, kalbėdami apie visą. 
Bažnyčią, sako: credimus, confitemur; arba 8. iš paties Tėvų 
padėto pažymėjimo, jog minimoji tiesa esanti apreikšta ar esan- 
ti Tradicijoje, ir konsekventiškai, jog visi į ja turį tikėti; arba y. iš pasa- 
kymo, kad minimajai tiesai priešingas tvirtinimas esąs eretiškas. 

30, Paaiškinę terminus, vėl kartojame patį teigimą, būtent, jei Baž- 
nyčios Tėvai, vienodai ir tvirtai sutardami, skelbė kurią tiesą apreik- 
štą, tai ta tiesa tikrai priklauso Tradicijai, kitaip sakant, toks vienodas 
Bažnyčios Tėvų sutarimas yra tikras Tradicijos kriterijus. Pamatas: 

a. Jei Bažnyčios Tėvus laikytume tik paprastais liudyto- 
jais (pamiršdami, kad jie savo tikėjimo tiesomis, savo doktrina buvo 
atsišlieję į neklaidingą Bažnyčios mokymą), tai ir tada jie būtų tikėtini 
ir svarbūs liudytojai, nes: « jie laiko atžvilgiu stovi arčiau apaštalų, 
todėl tiksliai gali žinoti pirmykštės krikščionijos skelbiamą doktriną; 8 
jie, išsilavinę teologijoje ir filosofijoje, lengviau galėjo orijentuotis Kris- 
taus paskelbtoje doktrinoje; y jie, žmonės šventi, mylėjo tiesą, ypač. 
tikėjimo tiesą ir ją statė aukščiau už viską; = jų buvo daug, iš įvairių 
kraštų, skirtingų būdų — sunku suponuoti, kad vienodai ir patvariai 
būtų mokę klaidingų dalykų. 

b. Bažnyčios Tėvams tenka skirti didesnis svarumas, nekaip šiaip- 
jau sąžiningiems liudytojams, nes Bažnyčios Tėvai turi ypatingą 
ryšį su mokomąją Bažnyčia. Bažnyčioje, tiesa, neklaidin-- 
gi tėra Romos popiežiai ir viso pasaulio vyskupai drauge su popiežiumi; 
jų neklaidingumas plaukia iš Kristaus pažadėtos jiems Šv. Dvasios asis- 
tencijos vyriausio mokymo metu; taigi, neklaidingumas mokant jiems: 
priklauso iš einamų pareigų, lotyniškai betariant „vi muneris“. Bet, kaip 
minėjome, kai Bažnyčios Tėvai vienodai ir tvirtai sako kurią nors tiesą 
esant apreikštą, tai jų tvirtinimas taip pat yra neklaidingas, kitaip ta- 
riant, čia taip pat nėra klaidos. Bet čia tuo nepasakoma, kad Bažnyčios 
Tėvų neklaidingumas plauktų tiesiog iš jų pareigų (infallibilitas vi mu- 
neris). Ne; jiems nepažadėta betarpiškos Šv. Dvasios pagalbos, kad mo- 
kydami neklystų. Kad jų vienodas mokymas tikėjimo ir dorovės daly- 
kuose yra laisvas nuo klaidos, tai plaukia iš to ryšio, kuris yra tarp 
Bažnyčios Tėvų ir mokomosios Bažnyčios, lotyniškai tariant, „infallibilitas- 
ex relatione cum Ecelesia docente“. Tą jų neklaidingumą vienodoje- 

sdoktrinoje, arba laisvumą nuo klaidos reikia pripažinti štai kodėl: Baž- 
nyčios Tėvų įtaka tiek dvasiškiams, tiek tikintiesiems buvo labai didelė; 
jų mokymas žodžiu, dar labiau raštu atsispindėjo tikinčiųjų protuose ir 
širdyse. Žodžiu, Bažnyčios Tėvai — artimiausi mokomosios Bažnyčios 
"bendradarbiai. Tr jei dabar suponuotumime, kad Bažnyčios Tėvai, vie- 
modai ir tvirtai bemokydami kitus, suklydę, tai tuo pačiu būtų įžeistas 
pačios Bažnyčios neklaidingumas: Bažnyčia neklaidingai aiškina ir skel- 
bia Kristaus mokslą (tam ir duota Jai neklaidingumo dovana), o čia 
Bažnyčios Tėvai savo vienodu ir tvirtu mokymu būtų pasėję tikinčiuo- 
siuose klaidingą mokslą. 

Kadangi Bažnyčios neklaidingumu abejoti negalima, tai reikia pri- 
pažinti, kad ir Bažnyčios Tėvų vienodas ir tvirtas sutarimas tikėjimo ir 
dorovės dalykuose yra neklaidingas. 

c. Pati Bažnyčia pripažista Tėvams didelį au- 
toritetą apreikštai tiesai paliudyti. Galimi čia paminėti Konstanti- 
nopolio susirinkimas II (553)1), Tridento susirinkimas?), popiežius Leo- 
nas XIII3), popiežius Pijus X+). 

3. Teologai. — Dėl jų „mutatis mutandis“, pasakytina panašiai, kas 
"buvo pasakyta dėl Bažnyčios Tėvų: ko teologai, vienodai ir 
tvirtai sutardami, mokė kaip apreikštą tiesą, 
tai ta tiesa tikrai priklauso Tradicijai. 

Pastebėjimai: 

10, Teologų laikotarpis eina po Bažnyčios Tėvų laikotarpio. 

Teologais čia suprantami mokyti Bažnyčios asmens, kurie, pasibai- 
gus Tėvų perijodui, moksliškai darbavosi katalikiškos doktrinos pažan- 


1) De traditione ecclesiastica: „„Confitemur fidem tenere et praedicare ab initio 
donatam a magno Deo et Salvatore nostro Iesu Christo sanctis apostolis et ab illis in 
universo mundo praedicatam; guam et sancti Patres confessi sunt, et explanaverunt“. 

2) Sess. IV: „Praeterea ad coercenda petulantia ingenia decernit, ut nemo, suae 
prudentiae inixus, in rebus fidei et morum, ad aedificationem doctrinae christianae 
pertinentium, sacram Scripturam ad suos sensus contorguens, contra eum sensum, 
-guem tenuit et tenet sancta mater Eeclesia, cuius est iudicare de vero sensu et 
interpretatione Scripturarum sanctarum, aut etiam contra  unanimem  consensum 
Patrum ipsam Seripturam sacram interpretari audeat, etiamsi huiusmodi interpreta- 
tiones nullo unguam tempore in lucem edendae forent“. 

3) Encycl. „Providentissimus Deus“, 18 Nov. 1893: „Patribus omnibus et Doctoribus 
persuasissimum fuit, divinas Litteras, guales ab hagiographis editae sunt, ab omni 
omnino errore esse immunes, ut propterea non pauca illa, guae contrarii aliguid vel 
dissimile viderentur afferre „eademgue fere sunt, guae nomine novae scientiae nunc 
obiciunt), non subtiliter minus guam religiose componere inter se et conciliare studuerint; 
professi unanimes, libros eos et integros et per partes a divino aegue esse afflatu, 
Deumgue ipsum per sacros auctores elocutum nihil admodum a veritate alienum ponere 
potuisse“, 

4) Motu proprio „Sacrorum antistitum“, 1 sept. 1910: „Fidei doctrinam ab Apostolis 
per orthodoxos Patres eodem sensu eodemgue semper sententia ad nos usgue trans- 
missam, sincere recipio... Scripta Patrum singulorum interpretanda solis scientiae 
principiis, sacra gualibet auctoritate seclusa, eague iudicii libertate, gua profana guaevis 
monumenta solent investigari.. Fidem Patrum firmissime retineo et ad extremum 
vitae spiritu retinebo“. 

gai. Iš teologo nereikalaujama, kad jis būtų gyvenęs pirmaisiais krikš- 
čionijos amžiais. 
20. Vieningo teologų žodžio svarumas išplaukia: 


a. Svarbiausiai iš jų ryšio su mokomąja Bažnyčia. 
Teologai dirba labiausiai raštais ir mokykloje. Jei dabar teologai savo 
raštais ir mokyklose vieningai mokytų klaidos, tai būtų suskubę jau visą 
Bažnyčią suklaidinti. Bet čia kaip tik budi Bažnyčios neklaidingumas 
ir tuos raštus bei tas mokyklas prižiūri. 

b Iš jų pasirengimo, specijalybės. Teologai 
. įprastai yra vyskupų ir net popiežių tarėjais. Teologai, dalykų žinovai, 
kviečiami į visuotinius Bažnyčios susirinkimus. Jie padeda paruošti susi- 
rinkimų dekretus. Visa to jie negalėtų tinkamai atlikti, jei nežinotų 
Bažnyčios mokslo. Vienas didesnių skirtumų tarp teologų ir Bažnyčios 
Tėvų liudijimų yra tas, kad pirmųjų liudijimas turi būti patvarus per ke- 
lis ar net daugelį amžių, » antrųjų liudijimas ir vieno amžiaus yra pa- 
kankamas. 

Teologų tarpe labai žymus ir pačios Bažnyčios iškeltas aukštumon 
yra šv. Tomas Akvinietis!). Jo veikalai tikrai svarūs ir Baž- 
nyčios branginami?). 


4. Vienodas ir tvirtas tikinčiųjų sutarimas 
(unanimis consensus fidelium). Jei visais laikais visi ti- 
kintieji vienodai ir tvirtai tikėjo kurią tiesą 
esant apreikštą, tai ta tiesa tikrai turi būti ir 
Tradicijoje; kitaip sakant, visuotinis tikinčiųjų įsi- 
tikinimas yra Tradicijos kriterijus. 

Į tikinčiųjų skaičių čia įeina visi, — tiek Bažnyčios mokytojai, va- 
dai, tiek visi kiti Bažnyčios nariai. Kalbant apie vienodumą ir visuoti- 
numą, turimas galvoje morališkas vienodumas bei visuotinumas. Tik čia 


1) Lecnas VIII, encycl. „Aeterni Patris“, 4 aug. 1879; Pijus X, encycl. „Pas- 
cendi“, 7 sept. 1907; Pijus XI, encycl. „Studiorum ducem“, 29 junii 1923; C. J. C., can. 
1366, $ 2. . 

2) Kaip suprasti Bažnyčios vertinimas šv. Tomo veikalų, Goebel B., Katolische 
„Apologetik, 443 šiaip sako: „Sie ist nich exklusiv. Die Kirche will damit nicht andere 
grosse und heilige Lehrer als Fūhrer in der Theologie auschliessen. Sie will nicht 
jede einzelne Lehranschauung des hl. Thomas als die einzig richtige oder auch nur 
als die richtigere, noch viel weniger seine Erklžrung und Begrūndung als die vollkom- 
menste bezeichnen. — Sie ist positiv. Die Kirche bringt damit nur ihre Uberzeugung 
zum Ausdruck, dass der hl. Thomas die gesamte katholische Glaubenslehre mit einer 
Reinheit, Tiefe, Klahreit, Einfachheit und zugleich kindlichen Ehrfurcht und Erge- 
'benheit gegen die kirchlische Autoritžt behandelt hat, wie wenig andere. Darum gilt 
er ihr nicht bloss als Vorbild, sondern im allgemeinen auch als einer der besten und 
zuverlūssigsten Fiūhrer in der theologischen Wissenschaft. Die Kirche will also 
durch die genannte Kundgebungen nicht einen vernūnftigen  Fortschritt hemmen, 


sondern denselben nur in gesunde Bahnen lenken un“ unter treffliche Fūhrung 
stellen“. ž 

reikia žiūrėti, ar tikintieji tą ar kitą dalyką išpažįsta kaipo apreikštą ar 
tik šiaip paprastą tiesą, plaukiančią iš pamaldumo, pietizmo. 

Tas visuotinis tikinčiųjų sutarimas, vieningas manymas yra svarus 
dėl to, kad yra susijęs su mokomąja Bažnyčia ir tuo pačiu su Baž- 
nyčios neklaidingumu. Kuo virstų ir ką bereikštų Bažnyčiai suteiktas ne- 
klaidingumas, jei bent kuriuo momentu visa Bažnyčia apreikštu dalyku 
laikytų tai, kas iš tiesų nėra apreikšta. Tada Bažnyčios neklaidingumas 
tikrai būtų sužeistas, savo uždavinio neatlikęs. 


II skyrius 


ŠV. RAŠTAS IR JO ĮKVĖPIMAS. 


Paaiškinamosios pastabos 
1. Svarstomoji medžiaga. — Yra įrodytas dalykas, kad Kris- 


tus įsteigė regimą, religinę draugiją, kurią pavadino Bažnyčia. Pats 
Kristus skyrė Jai labiausiai du tikslus: šventinti (sanctificare) ir mokyti 
žmonės. 

a. Žmonių sušventinimas yra vyriausias Bažnyčios tikslas; tai Ji sie- 
kia pirmiausia teikiamais sakramentais, t. y. regimais ženklais, per kuriuos 
žmonės gauna Dievo malonių. 

b. Mokyti žmones yra antros eilės, bet taip pat esminis Bažnyčios 
tikslas. Mokomasis Bažnyčios uždavinys yra išsaugoti sveiką Kristaus 
paliktą mokslą ir neklaidingai mokyti jo kitus žmonės. Čia tad moko- 
moji Bažnyčia Dievo apreikštas tiesas turi neklaidingai imti iš apreikimo 
šaltinių. O apreiškimo šaltiniai yra Tradicija arba Padavimas ir Šv. Raš- 
tas. Tradiciją anksčiau jau nagrinėjome. Ją ten pavadinome visą!) Kris- 


*“) Įdedame žodžius „visą mokslą“, tuo norėdami pasakyti, kad į objektyvios 
Tradicijos sąvoką įskaitome visas apreikštas tiesas: tiek esančias, tiek nesančias Šv. 
Rašte. Tai darydami, norime stipriai ir aiškiai pabrėžti, kad Kristaus apreiškimo 
yra du atskiri savarankiški šaltiniai, du atskiri keliai, kuriais į žmones patenka 
Dievo apreiškimas. Jųdviejų skirtumas yra tas, kad Tradicija yra toks šaltinis, ku- 
riame yra visos Dievo apreikštos tiesos; tuo tarpu Šv. Rašte tėra tik dalis jų. To- 
dėl Tradicija ir pilnesnė ir senesnė už Šv. Raštą. Vien dėl to, kad Šv. Raštas pa- 
rašytas vėliau, Bažnyčia negalėjo užmiršti dalies apreikštų tiesų, dabar įdėtų Šv. 
Rašte.  Konsekventiškai, pasaulį išvydus Šv. Raštui, negalėjo sumažėti nė pats 
Tradicijos turinys ta prasme, kad pirminis šaltinis aptuštėtų. Jei Bažnyčiai duo- 
tas neklaidingumas gali aprūpinti dalį Tradicijos tiesų, tai gali aprūpinti ir kitas 
Tradicijos tiesas (tegu vėliau ir Šv. Rašte surašytas). "Tuo būdu visos Dievo ap- 
neikštos tiesos liko Tradicijoje, nors dalis jų ir įdėta į Šv. Raštą. Šiuo reikalu 
L. Lercher, Institutiones Theologiae Dogmaticae, I 544 rašo: „Est ergo du- 
plex modus traditionis christianae: per Scripturam et sine Scriptura.  Veritates, 
guae hoc altero modo per continuam successionem apostolicam traditae sunt, sive 
sint sive non sint simul etiam in Scriptura contentae, comprehenduntur nomine tradi- 
tionis strictiori sensu sumptae. Et hic sensus semper praesumitur, guum de tra- 
ditione loguimur, nisi expresse aliud notatur... In operibus Patrum et theologo- 
rum potissimum triplex acceptio traditionis invenitur: 179 Interdum significat om- 
nem traditionem, etiam cam, guae per Scripturam fit. — 2“ Plerumgue autem si- 
gnificat complexum veritatum revelatarum, guae per modum transmissionis a S. 
Scriptura diversum a magisterio vivo perenni traditae sunt, sive sint sive non sint 

taus ir Šv. Dvasios per apaštalus apreikštą mokslą (tiesas), perteiktą Baž- 
nyčiai jų lūpomis (gyvojo žodžio, gyvojo pamokymo keliu). 

Iš Kristaus ir apaštalų lūpų Bažnyčios gautą ar gaunamą mokslą 
(Tradiciją) savo keliu netrukus pradėta vienu kitu būdu, labiausiai raštu 
sužymėti. Vadinasi, kada apaštalai ir jų įpėdiniai gyvuoju žodžiu skelbė 
apreikštą mokslą, tuo pačiu metu kas nors tą mokslą, nors iš dalies, sužy- 
mėdavo. Tuo būdu jau nuo pirmųjų amžių iki šių dienų gimė daug 
įvairių raštiškų dokumentų, liudijančių Kristaus ir apaštalų skelbtą ir 
Bažnyčios neklaidingai atpasakojamą mokslą. Tą mokslą turime sužymė- 
tą tikėjimo išpažinimuose, Bažnyčios Tėvų raštuose, Bažnyčios nutari- 
muose, krikščioniškos senovės paminkluose ir k. Suprantama, kad tie 
raštiški ar kiti dokumentai (išskiriant Bažnyčios neklaidingą mokymą 
raštus) savaime ir bendrai tikintiesiems nebūtinai yra reguliatyvi (pasku- 
čiausia) tikėjimo norma: dokumentai savaime nebūtinai yra be klaidos, 
nes atskiri Tradicijos liudytojai (čia neįtraukiant pačios Bažnyčios ofi- 
cijalaus iškilmingo mokymo) yra žmonės. Todėl suprantama, kad jie čia 
galėjo įdėti ir savų minčių bei samprotavimų. Tad Tradicijos liudytojų 
paduodamus dalykus tenka įvertinti kritiškai, kreipiant akį labiausiai į 
pačios neklaidingos Bažnyčios galutinius sprendimus. 


Bet visai kas kita tenka pasakyti apie atskiros rūšies knygas, būtent, 
Šv. Raštą. Šiose knygose irgi yra, nors ir dalis, Kristaus apreiškimo. 
Tačiau šios knygos negali susilyginti nė su geriausiais Bažnyčios Tėvų 
bei rašytojų rašytiniais žodžiais, tegu ir tiksliausiai nusakančiais nors 
dalį apreikštų tiesų. Tai yra štai kodėl: 

Pirmiausia, atskiri?) Tradicijos liudytojai, daugiausia rašytojai, at- 


etiam in Scriptura consignatae. — 3“ Interdum significat -veritates traditas, guae in 
Scriptura non explicite, vel omnino non continentur“. 

Panašiai kalba Diekamp Fr. — Hoffmann Ad, Teologiae Dogma-. 
ticae Manuale, I 50: „...agitur de Traditione divina, cuius obiectum est deposi- 
tum fidei, guae guidem guoad tempus et locum est illimitata omnesgue ad fidem 
divinam obligat. Ipsa, in guantum a Concilio Tridentino a S. Scriptura distingui- 
tur, vocatur Traditio oralis. COua tamen voce doctrinae in hac Traditione con- 
tentae non limitantur ad istas veritates, guae in S. Scriptura non inveniuntur, ne- 
gue excluditur guoad ea, guae oretenus ab Apostolis tradita sunt, postea in libris 
non inspiratis fuerint deposita“. 

Baigiant pastabą, reikia pasakyti, kad nevisi autoriai vienodai apibrėžia ob- 
jektyvią Tradiciją; yra ir tokių, kurie į Tradicijos turinį teįskaito tas apreikštąs 
tiesas, kurios neįdėtos Šv. Rašte. 

*) Jau kartą pastebėjome, kad objektyvioje Tradicijoje neklaidingi Bažny- 
čios nutarimai tikėjimo ir dorovės dalykuose, Jos neklaidingas mokymas yra pats 
svarbiausias momentas; svarbiausias ta prasme, kad be Jos nebūtų kas tą iš Kris- 
taus ir apaštalų gyvuoju žodžiu gautą mokslą būtų sveiką išlaikęs kitoms kartoms. 
S suprantama, kad ir pats neklaidingas Bažnyčios mokymas yra iš esmės tra- 

icinis. 

*) Paminėjome „atskiri“. Mat, čia neturime galvoje morališko, pav., visų Baž- 
nyčios Tėvų, sutarimo, nes bendras sutarimas tikėjimo ir doros dalykuose jau 
yra tikėtinas apreikštos tiesos liudytojas (tai eina „e relatione eorum cum Eccle- 
sia docente“). 

pasakodami Dievo apreiškimą, nebūtinai turi neklysti, neapsirikti; visas 
Tradicijos liudytojų stiprumas ir, atpasakojant apreikštas tiesas, neklai-— 
dingumas priklauso nuo to, kiek jie yra artimi su mokomąja Bažnyčia. 
Tuo tarpu Šv. Rašto neklaidingumas eina iš jo kilimo būdo, vadi- 
nasi, iš to, kad jis yra paties Dievo raštas. 

Antra, Šv. Raštas yra Dievo raštas, parašytas žmonėms; yra raš- 
tas, kuriame yra dalis Dievo apreiškimo, duoto žmonėms. "Tokia Dievo 
valia, kad Jis dalį savo apreiškimo panoro surašydinti — surašyti dar ne bet 
kaip, bet savo vardu, suteikiant tam raštui savo autoritetą, net autorizuo- 
jant tą raštą. Kad šios knygos būtų knygos Dievo — Dievo, kuris rašė 
ne pats (kokiu stebuklingu būdu, pav., sukurdamas visa iš nieko), bet pa- 
vartojo kitus autorius, rašytojus padėjėjus, reikėjo, kad Dievas veiktų tam 
tikru būdu tuos rašytojus (žmones — evangelistus ir kitus), kad šie Jo 
vardu surašytų norimą kiekį Dievo apreikštų tiesų. Koks tas Dievo vei- 
kimas čia yra, pamatysime žemiau. Galime tik pastebėti, kad kalbamąji 
Dievo veikimą Bažnyčia vadina įkvėpimu, o pačias to įkvėpimo įtakoje 
parašytas knygas — Dievo įkvėptomis knygomis arba stačiai Dievo kny- 
gomis bei raštais. Apie jų įkvėpimą vėliau tik ir kalbėsime. 

Trečia, knygos, vadinamos Šv. Raštu, yra ne tik nepaprastos knygos, 
bet drauge ir atskiras, dalį Tradicijos apimąs apreiškimo šaltinis. 

2. Įkvėpimosąvoka. — Visai nesigilindami šioje vietoje į įkvė- 
pimo prigimtį, tolimesnės kalbos aiškumui trumpai pasakome, kaip čia su- 
prantame įkvėpimą. 

a. Etimologiškai žodžiai „kvėpti“ (spirare), „įkvėpti“ (in- 
spirare) reiškia duoti, suteikti dvasią, gyvybę, sielą, malonę, jėgą. 

b. Paprastoje kalboje įkvėpimas reiškia tam tikru metu įgy- 
tą stipresnį kūrybiškumą, dvasios pakilimą, pajėgumą. Todėl sakoma, 
pav.: šis žmogus turi įkvėpimą rašyti, anas įkvėpimą kalbėti. 

c. Teologijoje žodis „įkvėpimas“ plačiąja prasme reiškia 
kiekvieną antgamtinį impulsą, stumiantį žmogų eiti išganymo keliu. Sia u- 
resne prasme šis žodis reiškia tuos antgamtinius Dievo veikimus (mo- 
tus, influxus), kuriais žmogus paveikiamas Dievo norėtas tiesas kitiems 
pareikšti. Pareiškiama gali būti ir žodžiu (pav., pranašai) ir raštu (pav., 
Šv. Rašto antriniai autoriai). Pirmasis (žodinis) vadinasi pranašinis 
įkvėpimas (inspiratio prophetica), antrasis (raštiškas) — biblinis įkvė- 
pimas (inspiratio biblica vel scripturalis)!) Paskutinįjį mes ir svarsty- 
sime. Jį čia suprantame tokį Dievo antgamtinį veikimą (in- 
fluxus Dei supernaturalis), kur žmogus rašytojas taipveikia- 


!) Terminas bene paimtas iš 2 Tim. 3, 16, kur pasakyta „Dievo įkvėptas raš— 
tas“, lotyniškai „Scriptura divinitus inspirata“. Su šiuo posakiu sutinka graikų 
kalbos žodis „theopneustos“, kas reiškia knygą, kilusią iš Dievo, arba Dievui ypa- 
tingai veikiant (liber sub motione et influxu Dei compositus). Plg. 2 Petr. 1, 20. 

mas, kad Dievas yra parašytų knygų (Šv. Rašto) tikrasis 
ir pirminis, o žmogus tikantrinis autorius. Paaiškiname: 

« Antgamtinis veikimas; tuo pasakymu išskiriamas gamti- 
nis veikimas; čia svarbiausias veikimo tikslas yra tas, kad žmogus rašytų. 

8. Žmogus rašytojas; vadinasi, veikiama konkretų asmenį, ku- 
riuo naudojasi Dievas, norėdamas raštu pareikšti savo mintis. 

+ Taip veikiama, kad Dievas lieka svarbiausias parašytų 
knygų autorius; čia to veikimo svarbiausias padarinys: Dievas pirmi- 
nis (primarius et principalis) parašytų knygų (Šv. Rašto) autorius. 

3. Įkvėpimo padalairt.t. — Biblinio įkvėpimo apibrėžime ga- 
limi pastebėti trys svarbiausi momentai: 

a. Pats Dievo veikimas rašytoją — aktyvus įkvėpimas (inspiratio 
activa). 

8. Žmogaus priėmimas veikimo (charisma hagiograpo a Deo datum) 
— pasyvus įkvėpimas (inspiratio passiva). 

y. Veikimo padariniai pačioje parašytoje knygoje, t. y. pats tos kny- 
gos kokis (gualitas), — terminativus įkvėpimas (inspiratio termi- 
nativa). 

Įkvėpimasskiriasinuoapreiškimoirneklaidingu- 
mo. Iš kalbėtosios biblinio įkvėpimo sąvokos aiškėja skirtumas tarp įkvė- 
pimo iš vienos pusės ir Bažnyčios neklaidingumo bei žmonijai duoto ap- 
reiškimo iš kitos pusės. 

a. Įkvėpimas skiriasi nuo Bažnyčios neklaidingumo: 

a. Tysos atžvilgiu: įkvėpimas apima visą Šv. Raštą, visas jo tiesas, 
tiek religines, tiek ir kitas; o Bažnyčios neklaidingumas teiįma tikėjimo 
ir dorovės tiesas (res fidei et morum) ir tas tiesas, kurios yra būtinai su- 
sijusios su kalbamosiomis tiesomis. 

B. Veikimo (actualitatis) atžvilgiu: įkvėpime pasireiškia tiek Die- 
vo, tiek įkvėptojo žmogaus pozityvus veiksmas, veikimas (actio), o neklai- 
dingumo atveju iš žmogaus pusės yra pozityvus veiksmas, iš Dievo pusės 
tėra asistencija (assistentia negativa), kad tikėjimo ir dorovės dalykuose 
kalbąs kompetentingas asmuo nesuklystų. 

b. Įkvėpimas skiriasi nuo Dievo apreiškimo: 

a. Apimties (ambitus) atžvilgiu: apreiškimas įima tiek Tradiciją, 
tiek Šv. Raštą; o įkvėpimas paliečia Šv. Raštą. 

8. Šaltinių atžvilgiu: apreiškime visos tiesos eina iš Dievo, todėl 
visos jos yra ir dieviško kilimo ir Dievo tiesos; o įkvėptoje knygoje s u- 
rašymo atžvilgiu visa yra Dievo žodis, bet medžiagos atžvilgiu čia 
gali būti bei yra ir grynai žmonių žodis; čia Dievo įkvėptas rašytojas, gali 
surašyti ir žmonių pasakymus bei savo pergyvenimus (žinoma, surašyti, 
tik Dievui norint). 

Pastaba. Kalbėjome apie įkvėpimo sąvoką. Bet dar reikia pažy- 


39 


mėti, kad biblinio įkvėpimo sąvoką, įkvėpimo turinį mes galime žinoti, 
težinodami patį įkvėpimo faktą ir jo prigimtį; o šie dalykai, kurie suži- 
nomi labiausiai iš apreiškimo, bus paminėti tik žemiau. Todėl nors ir 
trumpai paminėję faktišką įkvėpimo sąvoką, mes vis dėlto užbėgome už 
akių; tai padarėme tuo sumetimu, kad pati kalba, kuriai toli gražu neįpu- 
sėjus, jau minimas įkvėpimas, jau savo pradžioje būtų bent kiek aiškesnė. 

4, Metodas. — Kalbant apie Tradiciją, tenka naudotis istoriniu ir 
labiausiai dogmatiniu metodu, t. y. paremtu Dievo apreištu žodžiu. Kal- 
bant apie Šv. Rašto įkvėpimą, reikia pasakyti, kad čia: 

1 Pakankamu metodu gali eiti dogmatinis (tiesiog žiū- 
rėti apreiškimo ir juo remtis) ir iš dalies apologetinis (šiuo atveju 
istorinis) metodas. 

a. Tinkamiausias ir vieninteliai pakankamas metodas tėra do gma- 
tinis, atsieit, tas, kuris remiasi Dievo apreikštu žodžiu, paties Dievo pa- 
sakymu. Mat, tik iš apreiškimo galime žinoti, kaip ir kurios knygos Die- 
vo įkvėptos. Basilaikant šio metodo, tenka naudotis: 

a. Pirmiausia objektyvia Tradicija. Ji kaip tik ir pasako, 
kas yra biblinis įkvėpimas, ir tai, kad yra tokių knygų, kurių pirminis au- 
torius yra pats Dievas. Tos Tradicijos perteikėjai bei liudytojai (Bažny- 
čios neklaidingas mokymas, Bažnyčios Tėvai bei rašytojai ir k.) kaip tik 
pasako, kad yra knygų, įkvėptų Šv. Dvasios. 

A. Reikia sugebėti tiksliai semti tiesas iš apreiškimo, kas nevisiems ir 
labiausiai nevisados tesiseka. Tai pats Kristus savo išmintimi numatė ir 
todėl prie to apreiškimo pastatė gerą sėmėją — Bažnyčią. Kaip tik 
per Ją tikintieji įprastai ir patiria apreikštas tiesas; jas pasėmusi duoda 
jiems Bažnyčia. Pati Bažnyčia tų tiesų semia ne bet kaip, bet neklaidin- 
gai; neklaidingumo dovana Bažnyčiai Dievo ir duota tam, kad Ji Dievo 
žmonėms apreikštą mokslą išlaikytų sveiką, gerai jį aiškintų, neklaidin- 
gai jo mokytų kitus. Kalbant apie Šv. Rašto įkvėpimą, Bažnyčios neklai- 
dingas mokymas taip pat yra svarbus faktorius. 

Iš sakytojo dalyko aišku, kad, naudodamiesi Tradicija, apreiški- 
mo šaltiniu, ir Bažnyčios neklaidingumu, mes tuo pačiu jau var- 
tojame dogmatinį metodą. Mes čia metodo atžvilgiu nuo dogmatistų te- 
siskiriame tuo, kad į Šv. Raštą dar žiūrime, kaip į istorišką, tikėtiną 
dokumentą, dar nė kiek nesinaudodami bei nesiremdami 'Jo įkvėpimu, 
nors šis įkvėpimas, be abejojimo, raštui duoda didesnį net ir už tikėtiniau- 
sio žmogaus autoritetą. Į Šv. Raštą žiūrėsime, kaip į istorišką dokumen- 
tą, tiksliai atpasakojantį Kristaus ir apaštalų mintis. Bet Kristaus 
žodžiai mums čia nėra vien tik tikėtino žmogaus, bet drauge ir Dievo 
Siųstojo žodžiai. 

b. Apologetiniu metodu, jei į Šv. Rašto, Bažnyčios Tėvų ir k. 
liudijimus žiūrėsime, kaip į tikėtinus istoriškus, kaip į pirmykštės krikš- 

čionijos įsitikinimų gerus liudytojus; jie tada liudija, kad jau pačioje 
krikščionijos pradžioje įkvėpimo faktu įsitikinimas buvo patvarus, vienin- 
gas, visuotinis; toks įsitikinimas, be abejo, turi turėti pakankamą priežas-— 
tį; tokia pakankama priežastimi gali eiti pati Dievo paliudyta (apreikš- 
ta) tiesa, jog knygos, vadinamos Šv. Raštu, tikrai yra įkvėptos. 

Iš kalbėto aiškėja, kodėl apie Bažnyčios Tėvų liudijimus mes galime 
kalbėti dviejais atvejais, būtent, priklausomai nuo panaudoto dvejopo 
metodo: vartodami dogmatinį metodą (norėdami įkvėpimo faktą paremti 
Tradicija, apreiškimo šaltiniu), iš Bažnyčios Tėvų liudijimo, supranta- 
ma, darome dogmatinį argumentą; vartodami apologetinį metodą, Bažny- 
čios Tėvus mes vėl paminime ir iš jų liudijimų sudarome apologetinį (šiuo 
atveju istorinį) argumentą. 

Čia vis dėlto norime pastebėti, kad ir tas apologetinis argumentas sa— 
vo galutiniame pamate vis tik atsiremia į apreiškimą: ir visuotinis 
krikščionijos įsitikinimas, kurį paliudija Bažnyčios Tėvai, pakankamai 
teišaiškinamas, priėmus Dievo liudijimą, Dievo apreikštą tiesą, jog Die- 
vas pats yra Šv. Rašto knygų autorius. Mat, įkvėpimas yra antgamtinis 
Dievo veikimas žmogaus vidų (psichologiją). Tokį veikimą betarpiškai 
žino Dievas ir reikiant (kas dažnai yra) pats rašytojas. Bet rašytojo vie- 
no liudijimas apie jo gautą įkvėpimą pašaliniams teturės žmogišką auto- 
ritetą ir konsekventiškai toks liudijimas negali kitam uždėti priedermės 
į surašytas Šv. Rašto mintis tikėti fide divina. Iš čia seka, kad tik Dievo 
liudijimas, duotas betarpiškai ar tarpiškai (per legatum divinum), tėra 
pakankamas kriterijus bet kurios knygos įkvėpimui patirti. Toks liudiji- 
mas iš tiesų ir buvo duotas per Kristų; šis liudijimas perteiktas mums la- 
biausiai Tradicijos keliu, kur svarbiausią vietą užima neklaidingas Baž- 
nyčios mokymas. 

Jei čia ir vartojame apologetinį metodą, tai vis dėlto ir juo galų gale 
siekiame Dievo liudijimą, ir tas istorinis kelias čia (įkvėpimo faktui įro- 
dyti) geras tiek, kiėk prieina Dievo tarpiškai ar betarpiškai duoto liudiji- 
mo, testifikacijos apie kaikurių knygų įkvėpimą. 

Taigi skirtumas tarp kalbamųjų tų dviejų argumentų bei metodų tas, 
kad dogmatinis stačiai žiūri, ką tuo reikalu sako apreiškimas( būtent, 
Tradicija); tuo tarpu apologetinis (šiuo atveju istorinis) argumentas tik 
iš istorijoje pastebėto visuotinio krikščionių įsitikinimo, kuriam reikėjo 
pakankamos priežasties, prieina apreikštos tiesos, kad yra knygų, įkvėp- 
tų Dievo, t. y. Dievo vardu parašytų ir paskelbtų. Taigi, vartojant isto— 
rinį ir labiausiai dogmatinį metodą, ir tenka įrodyti, kad yra knygų, gi- 
musių, Šv. Dvasiai antgamtiškai veikiant, ką Bažnyčia vadina įkvėpimu. 

2. Nepakankami įkvėpimo kriterijai ir konsekventiškai ne- 
tinkami bei nepakankami ir įkvėpimo faktui įrodyti keliai, kurie 
tik tais kriterijais tesinaudoja. 

a. Pakankamu Šv. Rašto knygų įkvėpimo kriterijumi neina tas faktas, 
kad Šv. Ratas neklaidingai atpasakoja patį Dievo apreiš- 
kimą, Dievo apreikštas tiesas. Pamatas yra tas, kad tiksliai atpasakoti 
apreiškimą gali ir šiaipjau dalyką žinąs ir sąžiningas žmogus, rašytojas. 
Be to, tada tokios knygos pirminis autorius būtų ne Dievas, bet pats ra- 
šytojas, nes jis turėtų intenciją ir norą rašyti tas, ne kitas mintis: jis 
pats atliktų visą knygos rašymo darbą. 

b. Nėra pakankami nė subjektyvūs įkvėpimo kriterijai, 
pav., paties Šv. Rašto skaitytojo nujautimas, skaitytojo gaunamas įsiti- 
kinimas Šv. Rašto dievišku kilimu ir t.t. Jų nepakankamumą parodo: 

a. Patys gyvenimo faktai: nevisi skaitantieji pajaučia, kad Šv. Raš- 
tas yra paties Dievo knygos. Protestantizmo istorija jau įrodė tų krite- 
rijų nepakankamumą. 

B. Asmens pajautimas bei patyrimas taip pat nėra pakankamas kri- 
terijus istoriniam faktui patirti; jis stipriai persunktas subjekty- 
vizmu. 

c. Kalbant apie Šv. Dvasios liudijimą, gal teikiamą atskiram 
Šv. Rašto skaitytojui, tenka atsiminti, kad čia: 

«. Būtinai reikia įrodyti, kad toks Šv. Dvasios liudijimas žmogui yra 
tikrai duodamas. O to dalyko įrodyti negalima. 

B. Iš protestantizmo istorijos žinome, kad ir tie, kurie pripažino in- 
dividualų kiekvieno skaitytojo apšvietimą, toli gražu nevisi vienodai pri- 
pažino ir pripažįsta Šv. Rašto įkvėpimą. "Todėl Šv. Dvasios liudijimas ne- 
gali čia eiti universaliu (visiems) argumentu įkvėpimo faktui įrodyti. 

Suprantama, mes neneigiame, kad atskirais atvejais Šv. Dvasia gali 
padėti žmonėms lengviau suprasti Bažnyčios Šv. Rašto įkvėpimo moky- 
mą. Juk geros valios žmonėms Šv. Dvasia visados padeda: „Dievas nori, 
kad visi žmonės būtų išganyti ir pasiektų tiesos pažinimą“.') 

d. Pats Šv. Raštas savo įkvėpimo žodžiais pakankamai nepaliudija. 
Todėl čia kaikas nori pasinaudoti pačių įkvėptų knygų vidujiniais 
kriterijais. Prie tokių kriterijų galima priskirti Šv. Rašto turinį 
ir Joneklaidingumą. Tenka pastebėti, kad ir šių kriterijų nepakan- 
ka visų Šv. Rašto knygų įkvėpimo faktui įrodyti. Pamatas yra tas: 

«. Šv. Rašte, tiesa, turime pažymėtus stebuklus, pranašys- 
tes. Bet tai savaime neparodo, kad pats Šv. Raštas yra dieviško kilimo, 
kad Jis parašytas paties Dievo aiškiu noru, kad tai Jo knyga. Stebuklus 
bei pranašystes gali parašyti ir šiaipjau istorininkas ir tada ta knyga yra 
jo, bet ne Dievo. Be to, reikia pasakyti, kad Šv. Rašte nevieni stebuklai 
bei pranašystės yra papasakoti. ; 

B. Jei paimsime visą Šv. Rašto turinį, tai jis irgi neina pakanka- 
mu kriterijumi; tas turinys, tiesa, čia labai gražus, bet gali būti gražus 


*) 1 Tim. 2, 4. 

turinys ir be įkvėpimo; tai viena; antra, jei jau turinio kilnumas 
imamas kriterijumi, tai klausimas, kas pasakys, kokio laipsnio turi 
būti tas kilnumas, kad drąsiai ir visiems galėtų eiti pakankamu įkvėpimo 
kriterijumi; trečia, tas kriterijus platesnei visuomenei, neturinčiai laiko 
ir visai pakankamo pasirengimo, yra neprieinamas; ketvirta, jam la- 
bai lengva patekti subjektyvizmo ratan. 

e. Jei veikalas parašytas pranašo arapaštalo, tai dar nereiškia, 
kad čia tuo pačiu yra ir Dievo veikalas, t. y. Dievo įkvėptas. Čia tenka 
pasakyti, kad šis kriterijus, tegu ir išoriniu kriterijumi pavadintas, nėra 
pakankamas. Pamatas yra tas: 

a. Šv. Rašto negalima identifikuoti su pranašų bei apaštalų pareigo- 
mis, nes pranašų pirmoji pareiga pareikšti Dievo valią labiausiai žodžiu. 

B. Toks pranašo ar apaštalo raštas, nors ir išreiškiąs Dievo mintį, sa- 
vaime (jei nėra įkvėpimo, — Dievo pastūmėjimo, kad autorius visa ir tiek 
surašytų ir paskelbtų Dievo vardu, kiek ir kaip to pats Dievas nori) tas 
raštas tėra apaštalo, pranašo, bet ne Dievo; mat, autorius turi no- 
rėti kurias mintis paskelbti savo vardu ir tą norą įvykdyti. Pranašo ar 
apaštalo raštas, tiesa, neklaidingai atpasakoja, pav., Kristaus mokslą; pra- 
našas ar apaštalas, surašydamas tą mokslą, gali nesuklysti, bet tuo pačiu 
dar nėra įkvėptas jį surašyti. Čia tenka primygtinai pastebėti, kad 
įkvėpimas nėra tas pats, kas neklaidingumas ar apreiškimas. Įkvėpimas 
yra antgamtinis Dievo veikimas rašytoją, kad šis rašytų ir parašytų tik 
tai, ką pats Dievas nori paskelbti savo vardu, ko pats Dievas nori, 
kad būtų parašyta, kaip Jo knygoje; o tie Dievo norimi parašyti dalykai 
gali būti nevien apreikšti, bet ir paties rašytojo (antrinio autoriaus) pa- 
tirti, kuriuos jis iš tiesų nekartą ir patiria. Taigi, įkvėpimas yra „divina 
motio ad scribendum“. 

y. Tik apaštalo rašytinio žodžio dar nepakanka įkvėpimo faktui kon- 
statuoti, nes turime N. Įstatymo knygų, kurių antrinių autorių tarpe yra 
ir ne apaštalų, pav., šv. Morkų ir šv. Luką.) 

f. Nėra pakankamas įkvėpimo kriterijus ir paties antrinio rašytojo — 
įkvėpto žmogaus — liudijimas. Pamatas: 

a. Nėra būtina, kad pats įkvėptas rašytojas žinotų savo įkvė- 
pimą, nors iš tiesų daugelis rašytojų tai ir žinojo, 


') Šia proga galima pažymėti, kad kaikurie katalikų teologai yra kiek kitos 
nuomonės. Pav., G. van Noort, Tractatus de fontibus revelationis“, 31, rašo: 
„Concedendum est, apostolatum secundum se spectatum non includere inspiratio- 
nem ad scribendum. Plures viri ex collegio apostolico nullam Scripturam condi- 
derunt et tamen veri apostoli fuerunt, i. e. nullo praerogativo ad apostolatum in- 
trinsecus pertinente caruerunt. Nec repugnat apostolus ex officio scribens absgue 
inspiratione, sicut v. g. repugnat apostolus loguens aut scribens sine charismate in- 
fallibilitatis in rebus fidei et morum. — Censemus tamen charisma inspirationis 
de facto extrinsece connexum fuisse cum apostolatu, ita ut apostoli, guoties in per- 
fungendo suo munere apostolico aliguid scriberent, de facto semper fuerint inspi- 
rati“. 

B. Įkvėpimas veikia žmogaus vidujines galias (protą, valią); to- 
dėl kitiems, atstu stovintiems, dar nežinoma, ar tas, kuris dedasi turįs 
įkvėpimą, tikrai jį turi. Gal jis pats nesąmoningai klysta ir kitus suklai- 
dinti mėgina. Kiti galėtų tikėti jo žodžiais tik tada, jei jis paliudytų 
juos kuriuo stebuklų; bet tada turėtume jau Dievo, ne žmonių liudijimą. 

Taigi, Šv. Rašto įkvėpimui pažinti svarbiausiais šaltiniais ir kriteri- 
jais eina Tradicija su Bažnyčios neklaudingu mokymu ir iš dalies 
pats Šv. Raštas, o svarbiausias metodas, aišku, yra dogmatinis. 

5. Šaltiniai. — Paminėtini svarbesni: 

a. Tridento susirinkimas, sess. IV ; 

b. Vatikano susirinkimas, sess. III, c. II, de revelatione; 

c. Encycl. „Providentissimus Deus“, 18 nov. 1893; 

d. Decr. „Lamentabili“, 3 iul. 1907; 

e. Encycl. „Spiritus Paraclitus“, 15 sept. 1920; 

f. Biblinės Komisijos decizijos. 

6. Svarstomosios medžiagos padala. — Čia bus keturi 
skirsniai: I. Šv. Rašto įkvėpimo faktas, II. Įkvėpimo esmė, III. Įkvėpimo 
tysa ir IV. Įkvėpimo padariniai!) 


!) Apie įvairius Šv. Rašto vardus Arkivyskupas J. Skvireckas, Trumpas 
įvedimas į Šventąjį Raštą, Kaunas 1911, 2—3 rašo: „Nuo seniausių laikų Dievo 
įkvėptos knygos pigesniam jų atskyrimui nuo visų kitų raštų turėjo įvairių vardų, 
kurių dažniausiai vartojami ir žinomiausi yra šie: Biblija, Šv. Knyga arba Šv. 
Knygos, Šv. Raštas, Įstatymas, Testamentas, Kanonas. 

Vardas Biblija padirbtas yra iš graikiško žodžio TO BiBMiov  (dgsk. tė 
B:Blia), kurs reiškia tą, ką ir knyga. Knyga arba Knygos yra vertimas loty 
niško Šv. Rašto vardo: liber. dgsk.: libri, kuriam graikų kalboje atsako: to BiPAiov 
6 BiBlas), dgsk. Tė B:Blia, o žydų kalboje žodis: sefer arba hassefer, dgsk: 

hassefarim, Raštas yra taip pat vertimas lotyniško vardo: scriptura, vartojamo 
taipogi ir dgsk: scripturae, lygaus graikų: 7 17471. dgsk. ai įpagal, kuriems 
pradžią davė randamas Šv. Rašte (2 Kron. 30, 18) žydiškas išsireiškimas: kakka- 
thub — kaip parašyta. 

Įkvėptų Knygų rinkiniui duodami yra vardai: Biblija, Knygos, Raštas, be 
nuolatinio pažymėjimo jų autoriaus arba turinio, o tai dėl to, kad jos, kaip iš at- 
žvilgio į savo autorių, taip ir turiniu, begaliniai perviršija visas kitas knygas. 
Prie tų vardų pridedamas yra epitetas šventas ir sakoma: šventa Biblija, šventos 
Knygos, šventas Raštas, kadangi tos knygos yra šventosios Dvasios įkvėptos, turi 
savyje šventas tiesas ir veda žmones į šventumą. 

Įstatymas atsako žodžiams: lex, 6 vėuLoG, thorah tuo gi vardu tikro- 
je jo prasmėje buvo visupirma vadinamos penkios pirmosios šv. Rašto knygos, tu- 
rinčios savyje įvairius Dievo duotus ir per Mozę apgarsintus įstatus, o paskiaus, 
platesnėje Žodžio prasmėje taip vadinosi ir kitos šv. Knygos. Kadangi Kristaus 
duoti įstatai užėmė vietą apgarsintųjų per Mozę, todėl atskyrimui šv. Knygų pirm 
Kristaus atėjimo parašytų nuo atsiradusių po jo užgimimo anas pradėta vadinti Se- 
nuoju Įstatymu, šitas gi Naujuoju. 

v. Knygos taip pat vadinosi Senuoju ir Naujuoju Testamentu. Tas var- 
das paimtas yra iš lotyn. kalbos ir yra vertimas gr. Žodžio. 1 Šadi. reiš- 
kiančio arba sandorą, foedus (iš čia pavadinimas: libri veteris et novi foederis, 
hebraiškai: habberith, arba tesiamentą, t. y. aktą, išreiškiantį paskutinę mirštan- 
čiojo žmogaus valią. Vienok tas totyn. žodis: testamentum, pritaikytas prie Šv. 
Rašto, imamas yra sandoros prasmėje ir pažymi, kad Šv. Knygose aprašyta sando- 
ra tarp Dievo ir Žmonių. 

Kanono vardas, duodamas Šv. Raštui, paimtas yra iš graik. kalbos. Gr. žo- 

I Skirsnis. ŠV. RAŠTO ĮKVĖPIMO FAKTAS 


Tezė: Yra knygų, parašytų, Šv. Dvasiai įkvėpiant 
žmogų, ir jų pirminisautoriusyrapats Dievas (sunt libri 
gui „Spiritu Sancto inspirante conscripti Deum habent auctorem“ — conc. 
Vaticanum, Sess. III, c. II, de revelatione). Tai dogma. 

Paaiškinimai: 

1. Čia, pasiremsime labiausiai Tradicija ir iš dalies pačiu Šv. Raštu 
(šiuo kartu tik, kaip tikėtinu istoriniu dokumentu). Norime įrodyti, kad 
yra knygų (šiandien vadinamų Šv. Raštu bei Biblija), kurios parašytos, Šv. 
Dvasiai antgamtiškai veikiant, kas vadinama įkvėpimu. Dėl šio įkvėpimo 
Dievas yra pirminis jų autorius. 

2. Kalbėdami apie kaikurių knygų ikvėpimą, mes tik konstatuojame, kad 
yra Dievo įkvėptų knygų, kurių tuo pačiu pirminis autorius yra pats Die- 
vas. Mes čia dar nesigiliname nei į įkvėpimo prigimtį nei į klausimą, 
kiekirkurios konkretiškai knygos yra įkvėptos. Tai tolimesnis daly- 
kas. Lygiai nesvarstome čia Šv. Rašto knygų kanoniškumo. O ka- 
noniška knyga yra ta, kuri yra Dievo įkvėpta ir pavesta Bažnyčiai saugoti 
ir ja viešai naudotis. Absoliučiai imant, galimas yra dalykas, kad kuri kny- 
ga būtų įkvėpta, bet Bažnyčiai nepavesta sugoti. Tada tokia knyga būtų 
įkvėpta, t. y. Dievo knyga, bet nebūtų kanoniška, t. y. įtraukta į sąrašą tų 
įkvėptų knygų, kurios drauge yra pavestos Bažnyčiai saugoti ir jomis nau- 
dotis. Mūsų Šv. Rašto knygos yra ir įkvėptos ir pavestos Bažnyčiai sau- 
goti; konsekventiškai jos yra kanoniškos knygos. Šioje tezėje Šv. Rašto 
knygų skaičiaus ir jų kanoniškumo nesvarstome; kalbame apskritai apie 
įkvėpimo faktą: sakome, jog yra knygų ir t. t., bet dar nesigiliname, kurios 
ir kokios tos knygos. 

3. Tekstai, vartojami įkvėpimo faktui paliudyti, kalba arba apie Šv. 
Rašto įkvėpimą arba apie Dievą, Šv. Rašto autorių, arba apie vieną 
ir antrą drauge. 

Čia dar galima pastebėti, kad posakiai: knygos, parašytos, Šv. Dva- 
siai antgamtiškai veikiant, ką Bažnyčia vadina įkvėpimu, ir knygų pirmi- 
nis autorius yra pats Dievas, — formaliai imant, nėra vienas ir tas pats 
dalykas. Bet kalbant apie Šv. Raštą, tie posakiai yra neišskiriami. 

4, „Autorius“ griežtąja prasme suprantamas tas, kuris savo mintis pa- 
reiškia kitiems tam tikrais ženklais, paties ar kieno nors kito parašytais. 
Kurios nors knygos autorius vadinasi tas, kuris pats: a. determinuo- 


dis xvyėx (lot. regula), tikroje savo prasmėje reiškia įrankį, vartojamą tiesioms 
linijoms pravesti, o tolimesnėje juo pradėta vadinti kiekvieną tobulą daiktą, kurs 
gali būti paveizdu, arba tobulą pasielgimo taisyklę. Vadindami tuo vardu Šv. Raš- 
tą pažymime, kad jame randasi viršiausioji ir tobuliausioji tikėjimo ir pasielgimo 
taisyklė. — Pas naujuosius gi rašytojus kanonas imamas dažniausiai Šv. Knygų 
sąrašo, rinkinio arba katalogo prasmėje“. 

ja ir tvarko medžiagą; tai autoriaus proto funkcija; b. mano ir nori tas 
mintis savo vardu pareikšti kitiems; tai autoriaus valios funkcija; c. tą 
visą medžiagą tam tikra forma pats ar per kitą ženklais išreiškia; tai auto- 
riaus vykdomųjų galių funkcija, 

Visi sutinka, kad pirmieji du (proto ir valios funkcijos) autoriaus 
elementai yra esminiai. Tretysis gali būti atliktas ir kito. Tik tas įran- 
kinis autoriaus pavaduotojas turi parašyti ir griežtai išreikšti autoriaus 
idėją. 

5. Apie „įkvėpimą“ jau aukščiau prisiminėme ir žemiau dar plačiau 
kalbėsime. Čia trumpai jį tepaliesime. Dievas įvairiais būdais gali tapti 
kurios knygos autoriumi: 

a. Gali ją sukurti iš nieko, kaip sukūrė pasaulį. 

b. Gali stebuklingu būdu pasinaudoti jau esančia negyva medžiaga 
savo mintims ženklais išreikšti. 
įrankiais ir t. t. 

d. Dievas iš tiesų pasirinko šį kelią: savo mintims raštiškai reikšti, 
savo knygai rašyti pasinaudojo čia žemėje geriausiu kūriniu — žmo- 
gumi. Ir žmogumi pasinaudojo taip, kad nesužeistų jo proto ir laisvos 
valios. Suprantamas dalykas, kad tada parinktą žmogų rašytoją Dievui 
tenka ir veikti tinkamu būdu; veikti, kad iš vienos pusės rašytojas Dievo 
vardu parašytų tiek ir tai, kiek ir ko pats Dievas nori, o iš kitos pusės 
pats žmogus būtų panaudojamas ne negyvu įrankiu, bet kaip protingas 
ir laisvas to paties Dievo kūrinys. Todėl Dievui, pirminiam autoriui, 
tenka: determinuoti savo mintis (proto veikimas), norėti jas išreikšti 
raštu (valios veikimas) ir tą norą gerai įvykdyti pačiam ar per kitą (vyk- 
domųjų galių veiksmai). Bet kadangi Dievas naudojasi laisvais kūriniais 
— žmonėmis, tai Jam dar tenka: pareikšti savo mintis rašytojui, paveik- 
ti jo valią rašyti ir prižiūrėti, kad žmogus rašydamas nesuklystų. Šis spe- 
cialus Dievo veikimas antrąjį rašytoją ir sudaro įkvėpimą, jo esmę. 

Įkvėpimu mes ir vadiname tą antgamtini ir specialų Dievo veikimą, 
kuriuo Šv. Dvasia šventus rašytojus palenkė rašyti tiek ir tai, ką Dievas 
norėjo parašyti. Šio veikimo dėliai Dievas lieka pirminis parašytų kny- 
gų autorius, o žmogus raštininkas — antrinis autorius. 

Kuri to veikimo prigimtis, smulkiau pamatysime kitame skirsnyje. 

6. Yra dogma, t. y. iškilmingai Bažnyčios paskelbta apreikšta tiesa, 
kad Šv. Raštas yra Dievo įkvėptas. Iš čia eina, kad yra knygų, įkvėptų 
Dievo. Vatikano susirinkimas ir sako: „Ištisas S. ir N. Įstatymo knygas 
su visomis jų dalimis, kaip jos sužymėtos Tridento susirinkimo nutarime 
ir išspausdintos senosios lotyniškos Vulgatos leidime..., Bažnyčia laiko 
šventomis ir kanoniškomis... nes parašytos, įkvėpiant Šv. Dvasiai, Dievas 
yra jų autorius ir tokios yra pavestos pačiai Bažnyčiai“... Todėl „jei kas 

ištisų Šv. Rašto knygų su visomis jų dalimis, kaip jos yra įvardytos šv. 
Tridento susirinkime, nelaikytų šventomis ir kanoniškomis, arba sakytų, 
kad jos nesančios Dievo įkvėptos, tas tebūna ekskomunikuotas“.') 


Irodymas: 

Kadangi biblinis įkvėpimas yra antgamtinis Dievo veikimas žmogaus 
viduje (protą, valią), tai apie jo (įkvėpimo) buvimą ar nebuvimą tikriau- 
siai gali pasakyti tik pats įkvėpėjas — Dievas. Čia pačių įkvėptų kny- 
gų ar jų įkvėptų autorių liudijimo, kaip jau paaiškinamosiose pastabose 
(kalbėdami apie metodus) minėjome, nepakanka. 

Tą, paties Dievo duotą liudijimą apie įkvėpimo faktą, mes galime su- 
žinoti iš Dievo žmonėms duoto apreiškimo. Yra faktas, kad Dievas 
savo apreiškimu įkvėpimo tiesą (faktą, buvimą) kaip tik ir paliudijo. 

Tą Dievo apreiškimo būdu suteiktą paliudijimą mes galime sužinoti 
dvejopu keliu. Vienas kelias, — pats svarbiausias, — žiūrėti tiesiai 
į vieną apreiškimo šaltinį — Tradiciją; tai grynai dogmatinis meto- 
das, įrodant įkvėpimo faktą. Antras kelias istorinis: stebėti, kaip pa- 
čioje pradžioje žiūrėta į Šv. Raštą; konstatavus faktą, kad įsitikinimas 
įkvėpimo faktu buvo, tenka pasakyti tai, kad toks įsitikinimas turėjo tu- 
rėti ir pakankamą pamatą; o tokiu pamatu gali eiti tik pats faktas, kad 
jau iš Kristaus ir apaštalų žmonės buvo girdėję apie tam tikrą Šv. Rašto 
įkvėpimą. Juk vargu galima tikėti, kad jau pačioje pradžioje visa Baž- 
nyčia be jokio objektyvaus pamato būtų priėmusi nesantį dalyką; jei jau 
tikėjo į įkvėpimo faktą, tai turėjo būti to dalyko ir priežastis. 

Taigi, turime du kelius apreiškimui apie įkvėpimą konstatuoti. Mes 
vartosime abu. Bet pabrėžiame, kad lemiamas yra pirmasis, būtent, Tra- 
dicija. Tai dogmatinis metodas. 

1) Objektyvios Tradicijos liudijimas (dogmatinis ar- 
gumentas). 

Objektyvia Tradicija čia suprantame savarankišką apreikštų tiesų 
šaltinį. Kadangi Tradicija turi savus liudytojus, tai jais čia ir pasinau- 
dosime, 

10. Pačios Bažnyčiosneklaidingas mokymas. Iš Tra- 
dicijos liudytojų visų svarbiausias yra Bažnyčios mokymas; Tradicijai 
jis yra net esminis dalykas; be jo sunku būtų remtis (neklystant) ir pačia 
Tradicija. 

> Sess. III, c. II, de revelatione: „Veteris et Novi Testamenti libri integri 
cum omnibus suis partibus, prout in ejusdem (Tridentini) Concilii decreto recen- 
sentur et in veteri vulgata latina editione habentur, pro sanctis et canonicis susci- 
piendi sunt... propterea, guod Spiritu Sancto inspirante conscripti Deum habent 
auctorem atgue ut tales ipsi Ecclesiae traditi sunt... Si auis Sacrae Sripturae lib- 
ros integros cum omnibus suis partibus, prout illos Sancta Tridentina Synodus re- 
censuit pro sacris et canonicis non susceperit aut eos divinitus inspiratos esse ne- 


gaverit: A. S.“ Plg. Coną. Florentini Decretum pro Jacobitis ir Conc. Tridenti- 
num, sess. IV, de canonicis scripturis. 

Iškilmingiej i (definitivūs) Bažnyčios sprendimai: 

a. Florencijos susirinkimo (1442 m.)  Decretum pro Iacobitis. 
Ten pasakyta, kad Bažnyčia „išpažįsta (profitetur) vieną ir tą patį Die— 
vą, S. ir N. Įstatymo, t. y. Įstatymo, Pranašų ir Evangelijos autorių, nes 
abiejų Įstatymų šventieji kalbėjo tos pačios Šv. Dvasios įkvėpti: jų knygas 
(Bažnyčia) priima ir laiko pagarboje“.!) 

a. Žodžiais „S. ir N. Įstatymas“ čia suprantamas rašytinis žodis, nes 
vėliau pasakyta „jų knygas“. 

B. „Autorių“ čia reikia suprasti tikrąja prasme, nes pasakyta „tos pa- 
čios Šv. Dvasios įkvėpti“. 

y. „Įkvėpti“ — įkvėpimas rašyti, nes vėliau pasakyta „jų knygas“. 

b. Tridento susirinkimas tuo reikalu sako, kad „visas, tiek Senojo, 
tiek Naujojo Įstatymo, knygas priima ir gerbia, nes vienų ir antrų yra vie- 
nas ir tas pats autorius — Dievas.“?) 

„Autorius“ čia reikia suprasti tikrąja prasme: «a. Minėtasis susirinki- 
mas nurodo Bažnyčios Tėvus; o šie Dievą laikė ti k r u Šv. Rašto autoriumi. 
B. Tas dieviškas knygų kilimas ir yra priežastis, dėl kurios jos yra 
taip gerbtinos. y. Tais laikais tikrojo autoriaus sąvoka jau plačiai buvo 
žinoma. 

c. Vatikano susirinkimas sako: „Ištisas S. ir N. Įstatymo knygas 
su visomis jų dalimis, kaip jos sužymėtos Tridento susirinkimo nutarime 
ir išspausdintos senosios lotyniškos Vulgatos leidime, turi būti laikomos 
šventomis ir kanoniškomis ne dėl to, kad jos žmonių parašytos ir tik vėliau 
Bažnyčios autoritetu patvirtintos, ir ne dėl to, kad jose neklaidingai sura- 
šytas apreiškimas, bet dėl to, kad jos yra Šv. Dvasios įkvėptos ir Dievas 
yra jų autorius.“*) Čia aiškiai pasakyta, kad kalbama apie knygas (S. ir N. 
Įstatymo), parašytas, Šv. Dvasiai veikiant rašytoją; veikimas toks, kad 
Dievas yra tų knygų pirminis autorius. 

Nedetfinitivūs, bet vis dėlto autentiški Bažnyčios liudijimai, 
kad Šv. Rašto knygos „Spiritu Sancto inspirante conscripti Deum habent 
auctorem“. Paminėsime trumpai kelis: 

a. Enciklika „Providentissimus Deus“, 18 nov. 1893: „Antgamtine ga- 


*) Ecclesia „Unum atgue eundem Deum Veteris et Novi Testamenti, hoc est, 
Legis et Prophetarum atgue Evangelii profitetur auctorem: guoniam eodem Spiritu 
Sancto inspirante utriusgue Testamenti Sancti locuti sunt: guorum libros suscipit et 
veneratur“. 

*) Sess. IV, de canonicis scripturis:  „Sacrosancta oecumenica et generalis 
Tribentina Synodus. .. omnes libros tam Veteris auam Novi Testamenti, cum utrius- 
gue unus Deus sit auctor... suscipit et veneratur“. 

*) Sess. III, c. II, de revelatione: „Oui guidem Veteris et Novi Testamenti libri 
integri cum omnibus suis partibus, prout in ejusdem (Tridentini) Concilii decreto 
recensentur et in veteri vulgata latina editione habentur, pro sacris et canonicis su- 
scipiendi sunt... non ideo guod sola humana industria concinnati, sua (Ecclesiae) 
deinde auctoritate sint approbati; nec ideo dumtaxat, guod revelationem sine errore 
contineant; sed propterea, guod Spiritu Sancto inspirante conscripti Deum habent 
auctorem“. 

lybe (virtute) ji, (Šv. Dvasia) taip juos (šv. rašytojus) pažadino bei paakino 
rašyti, taip su rašančiais buvo drauge, kad jie visa tai ir ne daugiau, kaip 
ji (Šv. Dvasia) liepė, teisingai suprato, ištikimai parašyti norėjo ir tinka- 
mai, be jokio paklydimo parašė; kitaip ji (Šv. Dvasia) nebūtų buvusi viso 
Šv. Rašto autorė“.!) 

b. Tokia pat mintis pareikšta: dekrete „Lamentabili“, 3 iul. 1907; enci- 
klikoje „Pascendi dominici gregis“, 7 sept. 1907, ir enciklikoje „Spiritus 
Paraclitus“, 15 sept. 1920. 

2*. Bažnyčios Tėvai. Prieš pasinaudojant jų liudijimais pradžio- 
je tenka padaryti vieną kitą pastabą. Viena, kalbant apie Šv. Rašto įkvė- 
pimą, reikia skirti patį įkvėpimo faktą, jo prigimtį, tysą, įkvėptų knygų 
skaičių ir k. Dėl įkvėpimo fakto jau pačioje krikščionijos pradžioje buvo 
vieningas Bažnyčios Tėvų nusistatymas. Tas vieningumas čia svarbus: visų 
Tėvų bendrame žodyje reiškiasi Bažnyčios mintis ir drauge pir- 
mykštės krikščionijos įsitikinimas. Antra, vieningas Bažnyčios Tėvų 
sutarimas mums teikia dvejopą argumentą: dogmatinį ir apologetinį. Teikia: 

1) Dogmatinį, jei imsime Bažnyčios Tėvus, apreikštų tiesų, aiškiau 
tariant, Tradicijos (apreiškimo šaltinio) liudytojus. Jie sudaro tikrą 
objektyvios Tradicijos kriterijų, nes jų sutartiniame žodyje teisingai nu- 
sakoma tikroji neklaidingos Bažnyčios mintis. 

2) Apologetinį, jei žiūrėsime į juos, kaip į pirmykštės krikščioni- 
jos įsitikinimo liudytojus. Jie paliudija, kad jau pačioje krikščionijos pra- 
džioje žmonės buvo įsitikinę, kad esą knygų, kurių pirminis autorius esąs 
pats Dievas. Tas įsitikinimas pakankamą raciją savo ruožtu tegali turėti 
Dievo paliudytoje teisoje apie įkvėpimo faktą. 

Dabar sustosime prie dogmatinio argumento. 

Katalikų Bažnyčios dogmą apie Šv. Rašto įkvėpimą Bažnyčios Tėvai 
liudija tiek tiesioginiais ir aiškiais posakiais, tiek vartodami metaforas; 
bet ir vienu ir antru būdu jie liudija, kad Dievas yra Šv. Rašto knygų pir- 
minis autorius, žmonės — rašytojai ar raštininkai — tik padėjėjai (causae 
instrumentales), bet vis dėlto (nors ir antriniai) autoriai. 

a. Bažnyčios Tėvai moko, kad Šv. Rašto knygos yra Dievo para- 
šytos. Pav.: Šv. Klemensas Romietis laiške korintiečiams apie 
Šv. Raštą sako: „Stropiai ištyrėte šventuosius raštus, kurie yra tikri ir Šv. 
Dvasios duoti“.2) Šv. Irenė jus rašo: „Raštai yra tobuli, nes eina iš Die- 
vo Žodžio ir Jo Dvasios“.?) 


') „Supernaturali ipse (Spiritus Sanctus) virtute ita eos (homines) ad scriben- 
dum excitavit et movit, ita scribentibus adstitit, ut ea omnia eague sola, guae ipse 
juberet et recte mente conciperent et fideliter conscribere vellent et apte infallibili 
veritate exprimerent: secus non ipse esset auctor sacrae Scripturae universae“. 

*) En. 1 Cor. 45, 2: „Tnspexistis diligenter Scripturas Sėcras, guae verae sunt 
et datae per Spiritum Sanctum“. 


4 -) Adv. haereses, II, 28, 2: „Scripturae perfectae sunt, guippe a Verbo Dei et 
Spiritus ejus dictae“. 

Panašiai išsireiškia ir kiti pirmųjų dviejų amžių Bažnyčios Tėvai, 
pav., šv. Ignacas!), šv. Polikarpas?) ir šv. Justinas“); bet rei- 
kia pasakyti, kad, griežtai kalbant, iš minėtųjų rašmenų negalima sudaryti 
svarių liudijimų; svarbiausias sunkumas, kad jie nevisai aiškiai skyrė tai, 
ką kalbėjo šventasis autorius (pav., kaip pranašas), ir tai, ką parašė (kaip 
knygos autorius). 

Be jų, jau daug aiškiau pasako knygų įkvėpimą Origenas, kuris ši- 
taip rašo: „Raštai yra parašyti Dievo Dvasios“*) Šv. Jeronimas sako, 
kad visi raštai „parašyti vienos ir tos pačios Šv. Dvasios ir todėl vadinami 
viena knyga“); „Iš karalystės, kur keliaujame, atėjo mums laiškai; tai 
Raštai, kurie mus ragina, kad gerai gyventume“.5) Šv. Grigalius Di- 
dysis rašo: „Kas yra Šv. Raštas, jei ne Visagalio Dievo laiškas savo 
sutvertiesiems?“7) 

b. Bažnyčios Tėvai tiesiog ar palyginimais parodo, koks yra veikimas 
Dievo ir žmogaus (rašytojo), rašant Šv. Rašto knygas. Jie liudija, kad 
Dievas yra pirminis Šv. Rašto autorius, o žmogus rašytojas 
tėra įrankis Dievo rankose, tarsi plunksna žmogaus rankoje, lyra gro- 
jančio ar giedančio rankose ir t.t. Pav., Šv. Augustinas sako, kad 
evangelistai esą, lyg Kristaus rankos, parašiusios evangelijas: „Kad jie 
(evangelistai) parašė tai, ką Jis (Kristus) (jiems) nurodė ir pasakė, dar 
nereiškia, jog ne Jis parašė, nes Jo sąnariai pažino tai, ką galva padiktavo. 
Ko Jis norėjo, kad mes apie Jo darbus ir kalbas skaitytume, tai įsakė jiems 
(evangelistams), it savo rankoms, parašyti“) Grigalius Didysis 
rašo: „Be reikalo klausiama, kas parašė šią (Jobo) knygą, nes Šv. Dvasia 
ištikimai laikoma jos autorium. Jis (žmogus) parašė tai, kas buvo diktuota 
rašyti. Parašė tas, kas buvo to veikalo įkvėpėjas“.?) 


*) Smyrn. 5; Philad. 5, 1; 7, 1. 

*) Ephes. 12, 1. 

*) Apologia I, 31, 33, 44, 66; Dial. c. Tryphone, nn. 7, 33, 36, 38. 

*) De Principiis, I. Praef. 7—8: „Est praeterea et illud ecclesiastica praedi- 
catione... guod per Spiritum Dei Scripturae conscriptae sint“. Kitoje to paties vei- 
kalo vietoje, būtent, IV, 9 rašo: „Sacros libros non hominum esse opera, sed ex af- 
flatu Spiritus S. voluntate Patris omnium per Iesum Chr. scriptos esse et ad nos 
pervenisse“. 

*) In Is. 29, 9: „(Omnes Seripturae) uno scriptae sunt Spiritu Sancto et prop- 
terea unus liber appellantur“. 

*) In Ps. 80, Sermo 2, 1: „De illa civitate unde peregrinamur, litterae nobis 
venerunt: ipsae sunt scripturae, guae nos hortantur, ut bene vivamus“. 

") Epistulae 1, 4, ep. 31: „Ouid est Scriptura S. nisi guaedam epistula omnipo- 
tentis Dei ad creaturam suam?“ 

5) De consensu evangelistarum, I, 35, 54: „Cum illi (evangelistae) scripserunt 
guae ille (Christus) ostendit et dixit, neguaguam dicendum est guod ipse non scripse- 
rit, guandoguidem membra ejus id operata sunt, guod dictante capite cognoverunt. 
Ouidguid enim ille de suis factis et dictis nos legere voluit, hoc scribendum illis 
tamguam suis manibus imperavit“. 

?) Moralia, Praef. c. 1 n. 2: „Ouis haec (lHibrum Iob.) scripserit, valde superva- 
cue guaeritur, cum tamen auctor libri Spiritus Sanctus fideliter credatur. Ipse igitur 
haec scripsit gui scribenda dictavit. Tpse scripsit gui et in illius opere inspirator 
exstitit.“ 

c. Bažnyčios Tėvai Dievo veikimą rašytoją vadina įkvėpimu. Pav., 
Origenas rašo: „Dievo raštai... t. y. Dievo Dvasios įkvėpti“;') „Raštai, 
kurie pranašavo apie Kristų, Dievo įkvėpti“;?) „Dievo Dvasios parašyti 
raštai“.3) 

Grigalius Nysietis sako: „Dievo įkvėptas raštas, kaip jį vadina 
dieviškasis apaštalas, yra Šv. Dvasios raštas; Jos valia, žmonėms nauda, nes 
visas, sako, Raštas yra Dievo įkvėptas ir naudingas“.*) 

3. Teologai. Panašiai, kaip Bažnyčios Tėvai, kalba ir teologai. 
Jie nėra tik akli Bažn. Tėvų pamėgdžiotojai; kalbėdami apie Šv. Rašto 
įkvėpimą, pasakė tik savo laiko Bažnyčios nuomonę, mokslą, kuris yra 
neklaidingas. Pav., Šv. Bonaventūra rašo: „Jame (Šv. Rašte) nieko 
nėra, kas turėtų būti atmesta, kaip nenaudinga, atstumtina, kaip klaidinga, 
paniekintina, kaip niekinga. Tai yra dėl to, kad tobuliausias jo autorius, 
Šv. Dvasia, negalėjo pasakyti nieko klaidinga, nieko perdaug ir nieko per- 
maža“5) Didysis teologas Šv. Tomas Akvinietis apie Šv. Rašto 
įkvėpimą sako trumpai ir aiškiai: „Vyriausias Šv. Rašto autorius yra Šv. 
Dvasia... Žmogus buvo tik pagalbinis Šv. Rašto autorius“.5 

49, Bažnyčios praktika. Ji šiuo atveju pakankamo argumento 
nesudaro, bet su kitais argumentais drauge vis dėlto šį tą reiškia Bažny- 
čios minčiai pavaizduoti. Ta praktika rodo, kad Bažnyčioje Šv. Raštas bu- 
vo ypač gerbiamas. Ir tai: 

a. Šv. Rašto knygos buvo griežtai skiriamos nuo kitų knygų. 

b. Jos buvo vartojamos iškilmingais momentais, ypač litur- 
gijoje. 

c. Pamoksluose (homilijose) buvo aiškinami jų tekstai. 

d. Kovoje su žydais, eretikais ir k. iš Šv. Rašto knygų buvo imami 
argumentai ir tai tokio svarumo, kad jų vienų pakanka tezei įrodyti. 

e. Pačios knygos pagerbiamos ir išoriškai: parenkama garbingesnė 
vieta, pačios knygos gražiai aptaisomos ir t. t. 

2) Kristus, apaštalai, pirmieji krikščionys buvo 
įsitikinę kad Šv. Raštas yra tam tikrai įkvėptas, t. y. 
kadtųuknygųyautoriusyrapats Dievas (istorinis argumentas). 


De Principiis, 1, 4, 1: „Scripturae divinae... e Dei Spiritu inspiratae“. 

2 1. c., 6: „Scripturae, auae de Christo prophetaverint, divinitus inspiratae“. 

* 1. c., Praef. 8: „Per Spiritum Dei Scripturae conscriptae“. 

* C. Eunomium, 7: „Divinitus inspirata Scriptura, sicut ipsam divinus apos- 
tolus nominat, Sancti Spiritus est Scriptura; hujus autem voluntas, hominum est 
utilitas. Omnis enim, inguit, Scriptura divinitus inspirata et utilis“. 

Sy Breviloguium, prol. $ 5: „In ipsa (S. Scriptura) nihil contemnendum tam- 
guam inutile, nihil respuendum tamguam falsum, nihil repudiandum tamguam ini- 
guum, pro eo, guod Spiritus S., eius auctor perfectissimus, nihil potuit dicere falsum, 
nihil superfluum, nihil diminutum“. 

*) Ouodlibetum 7 a. 14: „Ad guintum dicendum, guod auctor principalis sacrae 
Scripturae est Spiritus Sanctus... homo fuit auctor instrumentalis“. Plg. Ouodli- 
betum 7 a. 16. 

Kalbamojo įsitikinimo pakankamas pamatas galutinai glūdi pačiame 
Dievo tarpiškame (per Kristų, Dievišką Siųstąjį, ir per apaštalus, Šv. Dva- 
sios įkvėptus) ar betarpiškame liudijime (nes tik jis yra pakankamas įkvė- 
pimo kriterijus). 


10. Kristausirapaštalųliudijimas. Kalbėdami apie Kris- 
taus ir apaštalų liudijimus, žinias imsime iš Šv. Rašto; į juos (liudijimus) 
žiūrėsime, kaip į tikėtinus istorinius dokumentus. Čia Kristaus ir apaš- 
talų liudijimai yra svaresni už šiaipjau tikėtinus Žmonių, nes čia žiū- 
rime į Kristų, kaip Dievo Siųstąjį, ir apaštalus, gavusius Šv. 
Dvasią. 


a. Kristus ir apaštalai aprobuoja žydų įsitikinimą, 
kad bent kaikurios Šv. Rašto knygos esančios įkvėptos. Žydai buvo 
įsitikinę, kad yra knygų, kurios yra įkvėptos, arba, kurių pirminis auto- 
tius yra pats Dievas. "Tą įsitikinimą mums gali paliudyti: patys S. Įsta- 
tymo autoriai, rašytojai pasaulininkai ir Kristaus amžininkai. 


«. S. Įstatymo liudijimai. Naudojantis šiais liudijimais, jau 
pačioje pradžioje tenka pastebėti, kad S. Įstatymo knygose neturime 
posakių, ištisai liudijančių bent vienos knygos įkvėpimą. Ten randa- 
me tik pasakymų, kad atskiros Šv. Rašto vietos arba atskiros kurios 
knygos dalys parašytos, liepiant Dievui. Pav., Išėjimo knygoje 17, 14 
pasakyta: „Viešpats tarė Mozei: Tai įrašyk atminčiai knygon ir perskai- 
tyk Jozuei girdint“. Tos pačios knygos 34, 27 parašyta: „Ir Viešpats 
tarė Mozei: Užrašyk sau šiuos žodžius, kuriais su tavim ir su Izraeliu pa- 
dariau sandora“. Pranašas Izajas rašo: „Viešpats man tarė: Imk sau 
didelę knygą ir rašyk joje žmogaus rašykle“.!) "Tas pats pranašas kitoje 
vietoje rašo: „Taigi, dabar įėjęs rašyk tai ant lentos ir rūpestingai para- 
šyk tai knygoje: paskutinėje dienoje tai bus amžinas liudijimas“.*?) Pra- 
našas Jeremijas: „Štai ką sako Viešpats, Izraelio Dievas: Rašyk sau 
į knygą visus žodžius, kuriuos aš tau kalbėjau“.?) Pranašas Danielius: 
„Tu gi, Danieli, užrakink žodžius ir padėk antspaudą ant knygos iki pa- 
skirtam laikui; daugelis ją tyrinės ir žinojimas padaugės“.*) Pranašas 
Habakuk rašo: „Tuomet Viešpats atsakė man ir tarė: rašyk regėjimą 
ir išdėstyk jį ant plokščių“.*) 

S. Įstatymo knygos stipriai pabrėžia tų knygų didelį autoritetą 
religiniam gyvenimui. Pav, 1 Makabiejų knygoje 12, 9 skai- 
tome: „Nors mes nieko iš to neprivalome, nes paguodai turime šventas 

knygas esančias mūsų rankose“. 2 Makabiejų knygoje 8, 23 parašy- 
ta: „Po to, kai jiems buvo Ezdro paskaityta iš šventos knygos ir buvo 
duotas Dievo pagalbos ženklas, jis pats, vesdamas pirmąjį būrį, pradėjo 
kovą prieš Nikanorą“. Pranašo Danieliaus knygoje 9, 2 pasakyta: 
„Pirmais jo viešpatavimo metais, aš, Danielis, supratau iš knygų metų skai- 
čių, apie kurį Viešpats buvo kalbėjęs pranašui Jeremijui, kad Jeruzalės 
sunaikinimas baigsis su septyniomis dešimtimis metų“. 2 Kronikų knygoje 
34, 19—33 aprašyta, su kokia meile ir pagarba karalius Jozijas skaitąs Šv. 
Raštą, o minia klausanti. 


B. Rašytojai pasaulininkai kalba apie žydų įsitikinimą, kad 
kaikurios knygos esančios dieviško kilimo. Pav., Filonas Šv. Rašto 
S. Įstatymo knygas vadina Dievo raštais, Dievo laiškais, parašytais įkvėptų 
autorių!) Juozapas Flavijus aiškiai rašo, kas esąs Šv. Raštas, ko- 
kią vertę turėjęs žydų tautai.?) 

+. Tą pati parodo ir Kristaus amžininkai. To meto žydai ti- 
ki, kad Šv. Rašto S. Įstatymo knygose randą sau amžiną gyvenimą: „Jūs 
tyrinėjate raštus, nes tariatės juose turį amžinąjį gyvenimą; jie tai ir yra, 
kurie liudija apie mane“.?) Be to, jie tas knygas laiko vyriausiu šaltiniu 
savo argumentacijai: „Argi Raštas nesako, kad Kristus ateis iš Dovydo 
ainijos ir iš Betliejaus miestelio, iš kur buvo Dovydas?.. Atsakydami jie 
jam tarė: Gal ir tu galilejietis? Tyrinėk raštus ir veizdėk, kad joks pra- 
našas nekyla iš Galilėjos“.*) Galop, į krikščionybę atvirtę žydai sako, kad 
Šv. Dvasia kalbėjusi Dovydo lūpomis: „„..kurs šventąja Dvasia per savo 
tarną, mūsų tėvą Dovydą, kalbėjai: Kam siaučia pagonys, ir tautos mąsto 
tuščių dalykų ?“*) 

Taigi, žydai buvo įsitikinę, kad kaikurios knygos esančios dieviško 
kilimo. Reikia pasakyti, kad jau vienas tas įsitikinimas yra nemažas argu- 
mentas (istorinis) įkvėpimo faktui įrodyti. "Tai štai kodėl: žydų tauta, 
taip stipriai tikėjusi į tą tiesą, to nedarė be jokio pamato ar priežasties; 
o tokia priežastimi, reikia manyti, yra ėjęs koks nors dieviškas ženklas, 
paliudijęs įkvėptų Šv. Rašto S. Įst. autorių tvirtinimus, kad jie rašą Dievo 
įkvėpti, Jo pastumėti, rašą Jo vardu. 

Bet tas pats žydų įsitikinimas pasidarė dar stipresnio autoriteto ir 
objektyvumo, kai jį patvirtino (aprobavo) Kristus (Dievo Siųs- 
tasis) ir apaštalai (kai gavo iš Šv. Dvasios ypatingos pagalbos). 

«. Kristus, įrodinėdamas žydams savo mesijaniškumą, argumen- 


1 De Cherubim, $ 14 n. 49: „(Scriptores) valde inspirati... ex persona Dei 
loguentes“. 

*) Contra Apionem, 1, 8. 

*) Jon. 5, 39, 

* Jon. 7, 42. 52, 

*) Apd. 4, 25. 

tą ima iš Šv. Rašto. Jis sako: „Tėvas, kurs yra mane siuntęs, jis liu— 
dijo apie mane... Jūs tyrinėjote Raštus, nes tariatės turį juose amžinąjį 
gyvenimą; jie tai ir yra, kurie liudija apie mane... nemanykite, kad aš jus 
kaltinsiu pas Tėvą; jūsų kaltintojas yra Mozė, kuriuo jūs tikitės. Nes jei 
jūs tikėtumėte Mozei, juk tikėtumėt ir man, nes jis rašė apie mane“.!) 
Toliau, Kristus Šv. Raštui pripažįsta didžiausią auto ritetą; taip, pa- 
mokslo metu kalne Kristus pasakė: „Nemanykite, būk aš atėjęs Įstatymo 
ar pranašų panaikinti; ne panaikinti aš atėjau, bet įvykdyti. Nes ištikrųjų 
aš sakau jums, kolei dangus ir žemė nepraeis nei viena jota ir nei vienas 
bruoželis neišnyks iš įstatymo iki visa įvyks“.?) Dar toliau, Kristus nu- 
rodė į tų knygų autorių įkvėpimą, sakydamas: „...Kaip gi Dovydas 
vadina jį Dvasioje Viešpačiu, nes sako: Viešpats tarė mano Viešpačiui, . .**) 

R. Taip pat ir apaštalai, kalbėdami su žydais, nurodinėjo S. Įsta- 
tymo knygas; jie drauge su žydais pripažino S. Įstatymo knygoms didelį 
autoritetą.*) 


b. Kristus ir apaštalai liudija Šv. Rašto dievišką 
kilimą (aukščiau minėjome, kad jie paliudijo žydų įsitikinimą; tai buvo 
„argumentum indirectum“; čia yra „argumentum directum“). 

Jau pradžioje reikia pastebėti, kad Naujojo Įst. knygose apie Šv. Rašto 
S. Į stat. knygas pasakyta, kad bent atskiros tų knygų vietos bei 
atskiros dalys esančios dieviško kilimo ir dėl to jos esančios vertos didžios 
pagarbos. O apie tai, kad N, Įstat. knygos Dievo įkvėptos, pačiose N. 
Įst. knygose nieko griežta nepasakyta. Yra, tiesa, keli posakiai, kurie nu- 
rodo įkvėpimą, bet tai liečia tik atskiras Šv. Rašto N. Įst. knygų vietas ir, 
be to, ne taip aiškiai nusako patį įkvėpimą. Iš viso nei S. Įstat. nei N. Įst. 
knygose explicite nepasakyta, kad Šv. Rašto knygų pirminis au- 
torius yra pats Dievas. 

Kristaus liudijimai apie Šv. Rašto S. Įstatymo knygų (bent 
atskirų jų vietų) garbingumą, didelį jų autoritetą. 

a. Kristus citavo Šv. Raštą, turintį absoliutų ir dievišką au- 
toritetą, nepajudinamą tiesos amžinybę. Pav., šv. Lukas rašo: „Po 
to Jėzus pasiėmė dvyliką ir jiems tarė: Štai mes einame į Jeruzalę, ir įvyks 
visa, kas per pranašus parašyta apie žmogaus sūnų. ..“*); „Po to jis jiems 
tarė: Tie yra mano žodžiai, kuriuos esu jums pasakęs, dar tebebūdamas su 
jumis. Reikia, kad įvyktų visa, kas parašyta apie mane Mozės įstatyme, 
Pranašuose ir Psalmėse. Tuomet jis davė jiems išmanymo, kad jie supras- 


1 Jon. 5, 37, 39, 45—46. 

*) Mat. 5, 17—18; žiūr. dar Jon. 10, 35. | 

*) Mat. 22, 43—44. B š 

*) Žiūr. Apd. 2, 14; 3, 21; 7, 2. Apie Kristaus ir apaštalų liudijimus toliau 
bus daugiau. į 

tų Raštus, ir jiems tarė: Taip parašyta ir taip turėjo Kristus kentėti ir tre- 
čioje dienoje keltis iš numirusių“.?) 

Šv. Matas rašo: „Ištikrųjų aš (Kristus) sakau jums, kolei dangus ir 
žemė nepraeis, nei viena jota ir nei vienas bruoželis neišnyks iš įstatymo, 
iki visa įvyks“.?) Šv. jonas rašo: „Jėzus jiems tarė: Argi neparašyta 
jūsų įstatyme: jūs dievai. Jei jis pavadino dievais tuos, kuriems buvo su- 
teiktas Dievo žodis, — Raštas gi negali būti panaikintas, — tai ar valia 
jums sakyti tam, kurį Tėvas pašventino ir siuntė į pasaulį: Tu piktžo- 
džiauji, dėlto kad aš pasakiau: Aš Dievo Sūnus“.*) 

8. Kristus naudojasi Šv. Raštu, kaip galutinai lemiamu argu- 
mentu. Pav., šv. Matas rašo: „Jis (Kristus) atsakydamas tarė (gun- 
dytojui): Parašyta: Žmogus yra gyvas ne vien duona, bet kiekvienu žo- 
džiu, kuris išeina iš Dievo burnos“+) Šv. Jonas rašo: „Jūs tyrinėjate 
raštus, nes tariatės juose turį amžinąjį gyvenimą; jie tai ir yra, kurie liu- 
dija apie mane (Kristų)“;?) „Jei jis pavadino dievais tuos, kuriems buvo 
suteiktas Dievo žodis, — Raštas gi negali būti panaikintas. . .“*) 

+. Kristus nurodo Dievą, kalbantį per Šv. Raštą į ano laiko žmones. 
Seka, kad Jis Šv. Rašto autorium laiko Dievą, kuris per Šv. Raštą, tary- 
tum, kokį laišką, kalba į visus žmones: „Apie mirusiųjų atsikėlimą ar ne- 
skaitėte kas kalbančio į jus Dievo jums pasakyta: Aš Abraomo Dievas. . *7) 

Apaštalų liudijimai apie Šv. Rašto garbingumą. Apaštalai, 
kalbėdami apie Šv. Rašto S. Įstatymo knygas, buvo įsitikinę: 

«. Kad Šv. Rašte (kalba apie kaikurias jo vietas) esanti didelė 
tiesair Joautoritetas esąs didelis. Pav., šv. Petras sako: „Turėjo 
įvykti Rašto žodžiai, šventosios Dvasios išanksto pasakyti per Dovydo 
burną...“*) Šv. Povilas rašo: „Todėl, kaip sako šventoji Dvasia: Šian- 
dien jei išgirstumėte jo balsą“.?) 

8. Kad Šv. Rašto knygos yra Dievožodis. Pav., šv. Povilas ra- 
šo: „Raštas, pramatydamas, kad Dievas tikėjimu nuteisina pagonis, iš- 
anksto apskelbė Abraomui. . .“19) 

y. Kad jos Dievo įkvėptos. Pav., šv. Povilas sako: „Įkvėptas Raš- 
tas yra naudingas mokinti, sudrausti, pataisyti, auklėti teisybėje“.!?) Šv. 
Petras rašo: „Tai visų pirma suprasdami, kad nė viena Rašto pranašystė 


* 24, 44. 

1 5, 18. 

*) 10, 34—35, 

* 44. ' 

5 5, 39. 

9 10, 35. 

", Mat. 22, 31—32: „De resurrectione autem mortuorum non legistis, guod dic- 
tum est a Deo dicente vobis: Ego sum Deus Abraham...“ 

5) Apd. 1, 16. 

DaŽyd+37 

*» Gal. 3, 8; plg. Apd. 1, 16. 

*") 2 Tim. 4, 16; pl. 2 Petr. 1, 17. 

neaiškinama savaip... nes Šventosios Dvasios įkvėpti kalbėjo šventi Die- 
vo žmonės“.!) 

Apaštalai posakius, kurie, žiūrint gramatikos formų, yra raš y- 
tojų, kaikada cituoja, kaip Dievo posakius, arba antraip, — kas tik 
Dievo tegali būti pasakyta, apaštalai retkarčiais cituoja, kaip Šv. Rašto 
pasakyta. Taip, šv. Povilas sako: „Nes jis yra pasakęs vienoje vietoje 
apie septintąją dieną taip: Dievas ilsėjosi septintoje dienoje nuo visų savo 
darbų“*; „Juk Raštas sako Faraonui: Tam tai aš pažadinau save, kad ant 
tavęs parodyčiau savo galybę, ir kad mano vardas būtų skelbiamas visoje 
žemėje“.?) Cituojant mintis, toks asmenų ir veikalo antraštės (pavadini- 
mo) sukeitimas galimas tada, kai tas veikalas priklauso anam asmeniui, 
pav., galima sukeisti: Bažnyčia įsako — Kodeksas I. C. įsako. 


Apie N. Įstatymo knygų įkvėpimą apaštalai aiškiai be- 
veik nieko nepasako arba visai maža tepasako. Pav., šv. Jono apreiškime 
1, 10—11 parašyta: „Aš buvau dvasios pagavime Viešpaties dieną ir girdė- 
jau už savęs didelį kaip trimito balsą, kurs sakė: Ką matai, rašyk knygoje 
ir siųsk septynioms bažnyčioms Azijoje. ..“, ir 19 9—10 pasakyta: „Tuomet 
jis man tarė: Rašyk: Palaiminti pakviestieji į Avinėlio vestuvių pokylį. 
Jis man kalbėjo: Tie yra tikri Dievo žodžiai. Aš gi puoliau jam į kojas 
jo pagarbinti“. Be to, šv. Petras apie šv. Povilo laiškus šiaip išsitaria: 
„Ir mūsų Viešpaties kantrume matykite savo išganymą, kaip ir mylimiau- 
sis mūsų brolis Povilas duotąja sau išmintim yra jums rašęs, ir tai visuose 
laiškuose, kame jis apie tai kalba. Tuose laiškuose yra dalykų, kurie vargu 
suprasti; juos neišmanantieji ir svyruojantieji iškreipia, kaip ir kitus raš- 
tus savo pačių žuvimui“.*) Šv. Povilas cituoja šv. Luko 10,7, sakydamas: 
„Nes Raštas sako: Neužriši kuliančiam jaučiui nasrų. Ir: Darbininkas 
vertas savo algos“.?) 


2. Bažnyčios Tėvai. Kaip aukščiau minėjome, kalbant apie 
įkvėpimo faktą, Bažnyčios Tėvus galima panaudoti ir dogmatiniam ir apo- 
logetiniam argumentui. Bet juos jau kartą minėjome; kaikurių Tėvų ir 
posakius apie įkvėpimo faktą atkartojome; todėl čia jų daugiau nebeliesi- 
me. Pasitenkinsime priminę, kad, įrodinėjant įkvėpimo faktą tik istoriš- 
kai, jie šioje vietoje reikėtų būtinai plačiau pagvildenti, 

3. Žydų įsitikinimas. Žydai buvo įsitikinę, kad Šv. Rašto S. 
Įstatymas yra įkvėptas. "Tas įsitikinimas nemaža gali patarnauti, spren- 
džiant knygų įkvėpimo faktą. Mat, konstatavus įsitikinimą, tenka jieškoti 


* 2 Petr. 1, 20. 

*) Žyd. 4, 4, 

*) Rom. 9, 17. 

*) 2 Petr. 3, 15—16. 
1 Tim.5,18, 


58 


to įsitikinimo pakankamos priežasties, kuria, reikia manyti, kaip tik ir ėjo 
pats knygų įkvėpimo faktas. Bet kadangi žydų įsitikinimą jau minėjome, 
tai jo čia plačiau ir nebeminėsime. 


II. Skirsnis. SVENTO RAŠTO ĮKVĖPIMO PRIGIMTIS 


Tezė: Šv. Rašto įkvėpimas yra antgamtiškas ir pozi- 
tyvus (ir betarpiškas) Dievoveikimas žmogaus (rašytojo) pro- 
tąirvaliąir vykdomąsias galias bent asistencijos bū- 
du, kadrašytojasparašytųvisairtiktai,koDievasnori 
savo vardu parašyti!) 


Paaiškinimai: 


1. Minėjome, kad Dievas yra Šv. Rašto autorius. Šioje tezėje smulkiau 
žiūrėsime įkvėpimo prigimties, kitaip sakant, žiūrėsime, kas įeina į įkvė- 
pimo turinį, arba, dar kitaip betariant, ką konkrečiai Dievas darė su antri- 
niu rašytoju, kad, parašius knygą, Dievas vadintųsi pirminis autorius. 

Kalbėdami apie biblinio įkvėpimo prigimtį, kalbame konkrečiai, 
ne abstrakčiai, t. y. žiūrime to įkvėpimo, kuris reiškiasi tam tikrų knygų, 
Šv. Rašto, parašyme. Konsekventiškai ir argumentus to įkvėpimo prigim- 
čiai įrodyti imame ne iš abstrakčių „autoriaus“ ar „įkvėptos knygos“ sąvo- 
kų, bet iš tų sąvokų, kurias mums duoda Tradicija per svarbiausius 
savo liudytojus: neklaidingai mokančią Bažnyčią ir Bažnyčios Tėvus. 
Mokančios Bažnyčios dogmatinis sprendimas — Šv. Rašto knygos Spiritu 
Sancto inspirante Deum habere auctorem ir Bažnyčios Tėvų posakiai, kad 
Dievas esąs vyriausias, o žmogus tik antrinis, pagalbinis knygų autorius, 
— yra mūsų pamatas, kuriuo remiame visą tolimesnę kalbą apie įkvėpimo 
prigimtį. Kadangi ir Bažnyčios pasakymas, kad Šv. Rašto knygos „Spiritu 
Sancto inspirante Deum habere auctorem“, išreiškia mintį, jog Dievas yra 
pirminis, o žmogus antrinis autorius, tai visa tolimesnė kalba apie įkvėpi- 
mo prigimtį šia mintimi svarbiausiai ir remsis. 

IĮ šią mintį įeina dvi svarbios sąvokos: „autoriaus“ ir „pagalbinės prie- 
žasties bendradarbiavimo“. Tradicija liudija, kad tiek viena, tiek antra 
sąvoka įkvėpime tikrai realizuotos. Mokančios Bažnyčios dokumentai, tie- 
sa, daugiau pabrėžia autoriaus sąvoką, bet jos abi drauge aiškiai išreiškia 
dvi mums čia svarbias mintis, būtent: kad Šv. Rašto knygų auto- 


>) L. Lercher, Institutiones theologiae dogmaticae, I 587 šitaip apibrėžia 
įkvėpimą: „Inspiratio, gua Deus est auctor Scripturae, est charisma extraordina- 
rium, et guidem essentialiter consistens primo in illustratione intellec- 
tus, gua hagiographi ea, guae ad formalem rationem Scripturae pertinent, ut scri- 
benda conciperent, deinde in motione voluntatis, gua ad haec omnia et ea sola 
scribenda moverentur, et demum in assistentia, gua in exsecutione a Deo in- 
fallibiliter dirigerentur“. 

riusyra Dievasir žmogus, ir Dievas — „agensprincipa- 
le“, o žmogus — „agens instumentale“. 

2. Dėl „autoriaus“ sąvokos esame keletą žodžių tarę aukščiau. Čia ją 
paliesime kiek plateliau. „Autoriaus“ sąvoką galima imti plačiąja prasme, 
pav., sakoma: Jonas šių planų, šių namų, šio pranešimo autorius; siaures- 
ne prasme, pav., turįs teisę įsako kitam parašyti knygą ir, jei tą knygą ap- 
robuoja, taip pat gali būti pavadintas autorium; griežtąja ir tikrąja pras— 
me autorius yra tas, kuris savo determinuotas mintis savo vardu pareiškia 
kitiems tam tikrais ženklais, paties ar kieno kito parašytais. Iš autoriaus 
tikrąja prasme reikalaujama, kad jis determinuotų ir tvarkytų medžiagą 
(autoriaus proto funkcija), norėtų tas mintis savo vardu pareikšti kitiems 
(valios funkcija) ir tą visą surašyti norimą medžiagą suimtų į tam tikrą 
formą ir ją pats ar per kitą išreikštų raštu (vykdomųjų galių funkcija). 
Pirmieji du elementai pirminiam autoriui yra esminiai. Dėl trečiojo pa-— 
sakytina štai kas: surašyti medžiagą gali ir kitas; parinkti literatūrinę for- 
mą gali kitas, bet kartais turi parinkti pats pirminis autorius; tai priklauso 
nuo to, kiek ta ar kita forma glaudžiai susijusi su knygos tikslu; taip, pav., 
norėdamas pareikšti kurias mintis, tik ko pamokyti arba ką papasakoti, 
autorius parinkti formą gali palikti ir kitam. Bet jei autorius nori, kad 
kitas, skaitydamas jo mintis, patirtų taip pat ir literatūrinio grožio, tai ne- 
gali pavesti to darbo kitam, nes čia stilius iš esmės susijęs su pačia knyga 
ir, jei tas darbas būtų pavestas kitam, tai veikalo autorius būtų jau tas kitas. 


Kalbėdami apie Šv. Rašto autorius, mes suprantame, kad ir Dievas ir 
žmogus rašytojas yra Šv. Rašto autoriai tikrąja prasme. Skirtumas tik 
tas, kad Dievas yra pirminis, o žmogus antrinis autorius. 


a. Kad Dievas yra autorius tikrąja prasme, matėme 
aukščiau. 

b. Kad žmonės rašytojai yra tikri (nors ir antriniai) šv. 
knygų autoriai, liudija: 

a. Bažnyčios mokymas. Čia daugiausia sveria „propositiones Commis- 
sionis de re Biblica“. Pav., kalbamoji komisija 1911 m. 19 birž. yra pa- 
reiškusi, kad Mato evangelijos autorius tikrai yra apaštalas Matas. 

B. Bažnyčios Tėvai: Šv. Augustinas sako tvirtai tikįs, kad nė vienas 
Šv. Rašto knygų autorius (nullum eorum auctorem) rašydamas nesu— 
klydo!) 

1. Teologai: šv. Tomas sako, kad Šv. Rašto surašyme žmogus buvo 
„auctor instrumentalis“.?) 

N. Įst. knygose S. Įstatymo rašytojai laikomi tų knygų autoriais 


*) Epistulae 82, 1, 3; plg. C. Faustum XI c. 5. 
*) Ouodlibetum 7 gu. 6 a. 14 ad 5. 

tikraja prasme: jiems priskiriami tokie dalykai, kurie tegali būti priskirti 
tikriems autoriams.!) 


c. Taigi, Dievas — autorius ir žmogus — autorius; vadinasi, bendras 
-darbas vienam ir tam pačiam veikalui parašyti; tai visa sutaikoma tuo bū- 
du, kad Dievas yra pirminis, o žmogus antrinis autorius. Dievas pirminis, 
o žmogus antrinis autorius yra tada, kai Dievas, tam tikrai antgamtiškai 
veikdamas, šiam veikalui padaro žmogų pagalbine veikiančiąja priežastimi. 

Paaiškiname: 

a. Dvejopa yra veikiančioji priežastis: vyriausia (principalis) ir pa- 
galbinė (instrumentalis). Vyriausia priežastis, pasak šv. Tomo: „„Opera- 
+tur per virtutem suae formae cui assimilatur effectus, sicut ignis suo calore 
calefacit... causa vero instrumentalis non agit per virtutem suae formae, 
sed solum per motum guo movetur a principali agente; unde effectus non 
assimilatur instrumento, sed principali agenti: sicut lectus non assimila- 
+tur securi, sed arti, guae est in mente artificis“.?) Taigi, pagalbinė priežas- 
tis veikia akinama, o vadovauja vyriausia priežastis; padarinys labiausiai 
seka iš šios, bet ne iš anos priežasties: dirbamas stalas eina paskui daily- 
dę, geriau tariant, paskui planą, esantį dailydės galvoje, bet ne paskui kir- 
vi, kuriuo stalas dirbamas. "Tik nereikia užmiršti, kad ir daiktas, einąs 
kuriuo atveju pagalbine priežastimi, turi dvejopą veikimą (actionem), bū- 
tent, savą (propiam actionem guae competit ei secundum propriam formam) 
ir įrankinį arba pagalbinį (instrumentalem guam non operatur in virtute 
propria, sed in virtute principalis agentis) ; taip, kirvio savas veikimas yra 
kirsti, skelti, nes aštrumas kirviui yra savas dalykas, o pagalbinis jo vei- 
kimas yra, pav., padirbti stalą; čia jis yra kito, vyresnio diriguojamas įran- 
kis. Instrumentas nepadaro pagalbinio veiksmo, neatlikdamas ir savo 
veiksmo; taip, kirvis kerta medį (savas veiksmas) ir tuo būdu padeda dai- 
lydei padaryti stalą (pagalbinis veiksmas). Be to, reikia žinoti, kad tų 
padėjėjų gali būti įvairių: svarbiausi jų yra mechaniškieji ir protingieji. 
Judviejų skirtumas yra tas, kad mechaniškas instrumentas neturi jokių in- 
tencijų padarinio atžvilgiu; jis čia yra tik judinamas vyresnio veiksnio. 
O protingas padėjėjas ne tik yra veikiamas, bet ir pats veikia. 

Baigiant šį pirmą paaiškinimą, galima pridėti, kad, žiūrint tų dviejų 
priežasčių ryšio su padariniu, reikia pasakyti, jog abi betarpiškai (nors ir 
visai skirtingais būdais) veikia padarinį; pav., smuiku galima sugroti gra- 
žią melodiją, kuri susidaro betarpiškai iš bendro žmogaus ir smuiko veikimo. 

8. Tą paaiškinimą reikia pritaikyti Šv. Rašto knygoms, kurių pirminis 
autorius arba vyriausia veikiančioji priežastis yra Dievas, o antrinis auto- 
Tius arba pagalbinė veikiančioji priežastis yra žmogus (šiuo atveju instru- 


2 Žiūr. Mat. 2, 17; 4, 14; 15, 7; 24, 15; Mork. 7, 10; Ton. 5, 46; 12, 38. 
)A3ign: 62/a: 15 


59 


mentum rationale). Visas šis dalykas čia atrodys šiaip: Dievas, tam tikrai 
antgamtiškai veikdamas, paakina žmogų rašyti. Paakina jį, nesužeisdamas 
jo protingos ir laisvos prigimties. Žmogus, to antgamtinio veikimo pajudin- 
tas, įgyja noro rašyti ir iš tiesų rašo. Tuo būdu parašoma knyga, kuri visa 
parašyta yra ir Dievo ir žmogaus. Kadangi pagalbinė priežastis turi dve- 
jopą veikimą — savą ir pagalbinį, — tai ir pačioje įkvėptoje knygoje ji pa- 
sirodo su savo veikimu (kai liečiama ta knyga, kaip rašomas dalykas, raši- 
nys) ir pagalbiniu (kai paliečiamas knygos įkvėpimas). 


+. Tą dalyką, kad žmogus yra antrinis Šv. Rašto knygų auto- 
rius, liudija: Bažnyčios mokymas. Pav., encikl. „Providentissimus“ pa- 
sakyta, kad Šv. Rašte Dievas kalbąs per šventus autorius; encikl. „Spiritus 
Paraclitus“ giriamas šv. Jeronimas, kuris, pavaizduodamas bendrą Šv. Dva- 
sios ir įkvėptų autorių darbą, pavartoja dailininko ir jo vartojamų įrankių 
pavyzdį. Bet raštininkais čia pasinaudojama taip, jog neįžeidžiama 
protinga jų prigimtis; iš encikl. „Providentissimus“ pasakymo 
matyti, jog Dievas juos veikia taip, kad jie norėtų parašyti. Tą patį 
liudija Bažnyčios Tėvai. Pav., jau nekartą minėtas šv. Augustinas 
aiškina, kaip Kristus ir evangelistai rašę evangeliją: Kristus, galva, panau- 
dojęs evangelistus, kaip sąnarius (membra)./) "Tas pats šventasis antrinius 
autorius laikė mechaniškais įrankiais.) Liudija ir Teologai. Pav., šv. T 0- 
mas sako: „Pirminis Šv. Rašto autorius yra Dievas..., žmogus tebuvo 
pagalbinis autorjus“.*) 

Žmogus galėjo būti pagalbinė Šv. Rašto priežastis, tik ant gam- 
tiškai paveiktas. Pradedant kalbėti apie Dievo veikimą žmogų, 
reikia pasakyti, kad iš viso kiekviename žmogaus veikime Dievas yra pir- 
moji, o žmogus tik antroji priežastis. Pirmoji žmogaus veikimo priežas- 
tis (to veikimo atžvilgiu) gali reikštis dvejopai: intrinsece — kai Die- 
vas arba vien žmogų veikia arba, veikdamas jį, dar per jį veikia ką nors 
kitą, ir extrinsece — kai Dievas pasirengęs dar nepaprasta pagalba 
žmogui padėti, kai žmogus per accidens reikiamo veiksmo nedaro, 


Kai Dievas veikia žmogų, tai toks veikimas įprastai yra vadinamas 
pagalba (concursus). Iš tokio Dievo veikimo žmogų gauname padarinį, ku- 
ris (secundum totam suam entitatem) visas eina iš Dievo ir visas iš žmo- 
gaus; tik čia žmogus yra pirminė padarinio priežastis, kuriai tas pa- 
darinys ir priskiriamas, pav., kai žmogus nori, tai tas noras eina ir iš Die- 
vo ir iš žmogaus; bet tą norą priskiriame žmogui, ne Dievui. Dar, pav., 
tinkamai tikėti reikalinga Dievo pagalba, ir padarytas tikėjimo veiksmas 


*) De consensu evangelist. 1, 35, 54. 

MAG BTA, į 4 - 

*) Ouodlibetum, 7 gu. 6 a. 14 ad 5: „Auctor principalis Sacrae Scripturae est 
Spiritus Sanctus... homo fuit auctor instrumentalis“. 

čia eina visas iš Dievo ir visas iš žmogaus; tačiau tiki žmogus, bet ne 
Dievas. 

Bet jei Dievas veikia ne tik žmogų, bet per jį dar ir ką nors kitą, tai 
toks veikimo būdas įprastai vadinamas įrankiniu (influxus instrumen- 
talis). Tokio Dievo veikimo atveju žmogaus padarinys taip pat visas eina 
iš Dievo ir visas iš žmogaus. Bet čia Dievas yra pirminis veiksnys 
ir todėl padarinys pirmoje eilėje priskiriamas Dievui, o tik antroje eilėje 
žmogui. Kai kalbame apie įkvėpimą, tai kaip tik ir turime galvoje šį ką 
tik minėtąjį veikimą (influxus supernaturalis ab intrinseco et instrumen- 
talis).*) 

4. Šv. Raštą vadindami „šventomis knygomis“, posakį „šventas“ neima-— 
me čia įprastai vartojamąja prasme, kur imami kartu ir įkvėpimas ir 
kanoniškumas (įkvėptos knygos paskyrimas viešam Bažnyčios varto- 
jimui), nes kanoniškumas įkvėpimui nėra būtinas dalykas. Absoliučiai 
imant, gali būti knyga Dievo įkvėpta, bet vis dėlto nepaskirta viešam Baž- 
nyčios vartojimui.?) 

5. Kaip jau anksčiau minėjome, įkvėpimą galima imti trejopai: aktyvia 
prasme — kaip Dievo veiksmą ad extra tam tikru tikslu, pasyvia prasme — 
Dievo veikimo reiškimąsi žmoguje įkvėpimo metu, terminativia prasme — 
kaip Dievo ir žmogaus veikimo terminą, būtent, pačią įkvėptą knygą. Čia 
kalbame apie aktyvų ir labiausiai pasyvų įkvėpimą, apie tą veikimą, kurį pa- 
tyrė žmogus rašytojas; terminativus įkvėpimas yra labiau anų padarinys. 

6. Įvairios nuomonės apie įkvėpimo prigimtį: 

1) Nekatalikų nuomonės: 

a. Protestantų nuomonės. Pirmieji protestantai, reformatoriai tuo 
reikalu ex professo kaip ir neprasitarė; kalbėjo daugiau bendrais posakiais. 
Jų įpėdiniai, verčiami tos reformacinės minties, kad Šv. Raštas esąs vie- 
nintelis apreiškimo šaltinis, dažnai įkvėpimą egzageravo, net pačius origi- 
nalinio teksto žodžius laikė įkvėptais. Naujesnių protestantų nuomonė nėra 
vienoda. Vieni (jų nedaug) savo supratimu apie įkvėpimą yra artimi kata- 
likų nuomonei. Kiti įkvėpimą sumaišė su apreiškimu; manė, kad apreiški- 
mas, jei tik leidžia skaitančiam pajusti Šv. Dvasios veikimą, tuo pačiu 


*) Iš čia aiškėja, kuo ikvėpimas skiriasi nuo veikiančios malonės ir Bažnyčiai 
suteikto neklaidingumo: a. Įkvėpimas panašus į veikiančią malonę tuo, kad abu pa- 
sireiškia žmogaus viduje (sunt intrinsecae); skiriasi tuo, kad įkvėpimas yra įranki- 
nis veikimas, o malonė „concursus supernaturalis“. Be to, įkvėpimas yra „xratia 
gratis data, charisma“. b. Įkvėpimas panašus į neklaidingumą, nes abu yra „charis- 
ma“; skiriasi tuo, kad pirmasis yra „per se intrinsecus“, o antrasis „extrinsecus — 
assistentia“, 

*) Čia pat reikia pasakyti, kad: a. po paskutinio apaštalo mirties nebebus įkvėp- 
tų knygų, skirtų viešam Bažnyčios vartojimui; b. šiandien negali būti įkvėptos kny- 
gos, skirtos viešam Bažnyčios vartojimui, kuri nebūtų buvusi įteikta Bažnvčiai 
saugoti; (iš čia seka) c. knyga „publice“ įkvėpta yra Bažnyčios labui, todėl Baž- 
nyčiai atiduota saugoti ir konsekventiškai tokia knyga yra drauge ir įkvėpta ir 
kanoniška arba, tariant šios dienos technišku terminu, „šventa“. 

esąs jau įkvėpimas. Treti skiria paties autoriaus įkvėpimą ir faktišką kny- 
gų įkvėpimą; įkvėptas autorius esąs Šv. Dvasios pagautas ir tame pagavi- 
me (Šv. Dvasios pripildytas) rašąs; bet, rašydamas Dievo dalykus, sumaišąs 
su savais ir žmonių dalykais. Ketvirti įkvėpimą mato specijalioje Dievo 
Apvaizdoje, kurioje parašomos knygos. Penkti Šv. Rašto įkvėpimą laiko 
grynai natūraliu dalyku, prilygindami jį poetiniam įkvėpimui, tam tikram 
pagavimui, religiškam išgyvenimui, tiesiog jame pačiame kilusiame arba iš 
kitur (pav., iš Kristaus) gautame ir paties išgyventame.!) 

b. Racijonalistai, liberalai, neigdami žmoguje galią pa- 
žinti antgamtinį Dievo veikimą, įkvėpimu laiko religišką žmogaus susijau- 
dinimą, pakilimą, verčiantį patį žmogų tai pareikšti raštu, kad panašius 
jausmus išgyventų ir kiti (skaitytojai). 

c. Modernistai, išeidami visame religiniame gyvenime iš religi- 
nio jausmo, esminio religinio gyvenimo prado, įkvėpimą suveda į autoriaus 
ypatingus išgyvenimus, kuriuos jis verčiamas esąs pareikšti net raštu. 


2) Katalikų nuomonės. Ir katalikų buvo neviena nuomonė. Ne- 
visas jų šiandien begalima suderinti su Vatikano susirinkimo ir vėly- 
besniais Bažnyčios sprendimais. Štai tos nuomonės: 

a. Kai kas tą Dievo veikimą Šv. Rašto rašytoją telaiko išoriniu 
(autoriaus arba knygos atžvilgiu). Šis veikimas gali būti dvejopas: 

a. Knygai duota Dievo bei Bažnyčios aprobata (inspiratio subseguens). 

B. Išorinis veikimas, pasireiškiąs antgamtine asistencija, kuri apsau- 
go rašytoją nuo klaidos (inspiratio concomitans, negativa). 

b. Pasak kitų, tas Dievo veikimas rašytoją esąs vidujinis, atsieit, sie- 
kiąs ir autorių ir knygą. Tas vidujinis veikimas savo ruožtu gali būti: 

«. Tarpiškas, būtent, kai Dievas, norėdamas savo vardų parašy- 
dinti knygą, tam dalykui, kurdamas pasaulį, parenka tokią tvarką, kur 
ir turėtų būti ta knyga parašyta. Taigi šiuo atveju žmogus paliečiamas, 
tarpininkaujant kitiems. "Tokia tarpiška įtaka galima esą įsivaizduoti 
šiaip: Dievas determinuotas mintis (proto veiksmas) būtinai nori (valios 
veiksmas) pareikšti savo vardu ir tai raštu žmonėms. Jis numato, kad 
konkretus žmogus tam tikroje įtakoje (ne betarpiškai Dievo, bet kitų prie- 
žasčių) šias determinuotas mintis parašys; todėl sutvarkąs dalyką, kad šis 
žmogus, veikiamas kitų, Jo vardu surašytų determinuotas Jo mintis. Rei- 
kia pripažinti, kad ir šioje supozicijoje būtų autoriui statomi esminiai 
reikalavimai išpildyti: yra determinuojamos mintys, išreiškiama valia 
surašyti savo vardu, surašančiam padedama. Tai visa, galima sakyti, abstrak- 


> Dr. P. Jakūbėnas, Kuo skiriasi evangelikai nuo katalikų?, 5 rašo: „Šven- 
tas Raštas parašytas žmonių Viešpaties Dievo įkvėptų ir teikia tobuliausį mokslą 
apie žmonių išganymą“. Kaip suprasti žodžius „Dievo įkvėptus“ autorius, gaila, ne- 
pasakė, todėl iš šios knygos apie Lietuvos evangelikų reformatų tuo reikalu mintį 
griežtai spręsti negalime. 

čiai, dar neminint, ką šiuo atveju (Šv. Rašto pirminio autoriaus reikalu) 
sako faktiški duomenys, ką sako apreiškimo šaltiniai. 

B. Gali būti betarpiškas vidujinis Dievo veikimas, kuris betar- 
piškai paliečia antrinį rašytoją. 


Tezėje mes tvirtiname, kad Dievo veikimas antrinį autorių, yra šioks: 

«. Antgamtiškas. Jis priešpastatomas paprastam Dievo veiki- 
mui gamtoje, pav., ,concursus generalis“. 

B. Vidujinisir pozityvus. Tokį veikimą priešpastatome išo- 
riniam veikimui: vien knygos aprobatai ar vien asistencijai, rašant knygą. 

7. Betarpiškas, kuris tiesiog paliečia patį autorių. Jį priešpa- 
statome tarpiškam veikimui, kuris suponuoja, kad Dievas pasauliui pa- 
skyrė tą tvarką, kad knyga vėliau būtų parašyta. Tas betarpiškas veiki- 
mas liečia labiausiai antrinio rašytojo protą. Yra atskirų klausimų dėl 
betarpiško veikimo valią. Galima suponuoti, kad, nors veikimas protą 
yra betarpiškas, bet veikimas valią gali būti kartais tarpiškas, pav., kai ki- 
tas asmuo paprašo antrinį autorių parašyti, kai paakina jo valią ir t. t. 

Tas veikimas liečia antrinio autoriaus prota, valią, vykdo- 
mąsias galias. 

Anksčiau minėjome, kad Dievas ir žmogus yra tikri Šv. Rašto knygų 
autoriai, kad įkvėpimas yra tam tikras tų dviejų autorių bendradarbiavimas 
vienam veikalui parašyti, kad tas bendradarbiavimas reiškiasi antgamtine 
Dievo itaka žmogui, kad ta įtaka padaro tą žmogų pagalbine bendrojo dar- 
bo priežastimi (causa instrumentalis). Čia galime jau pasakyti, kad anks- 
čiau, mūsų nekartą minėtoji antgamtinė galia (virtus supernaturalis) 
reiškiasi tuo, kad vidujiniu būdu ir pozityviai veikia žmogaus protą (nu- 
rodydama, ką parašyti), valią (palenkdama ją norėti rašyti) ir kitas vyk- 
domąsias galias (prižiūrėdama, kad jos rašydamos nesuklystų). 

7. Jei klausiama, kaip pabrėžiamos (žiūrint dogmos akimis) atskiros 
tvirtinimo dalys, tai tenka atsakyti: 

a. Kad Dievas yra Šv. Rašto knygų autorius, yra de fide div. def. 

b. Kad Dievas yra Šv. Rašto knygų autorius tikrąja prasme (ve- 
re), yra de fide div. catholica. 

c. Kad žmonės rašytojai yra tikri (tikrąja prasme) Šv. Rašto knygų 
autoriai, yra certum. 

d. Kad, rašant Šv. Rašto knygas Dievo veikimas žmogų rašytoją, kur 
Dievas yra pirminis knygų autorius, yra antgamtinis, yra doctrina 
catholica. 

e. Kad tas veikimas yra vidujinis ir pozityvus, mažiausia yra 
sententia certa. 

f. Kad tas veikimas yra betarpiškaą,s, yra sententia communis ar 
net certa. 

g. Kad tas veikimas liečia žmogaus (rašytojo) protą, valią, vy k— 
domąsias galias, yra sententia communis ar net certa. 

Įrodymas: 

Šv. tėvo Leono XIII encikl. „Providentissimus“ pasakyta, kad įkvė- 
pimas esąs antgamtinė galia (virtus supernaturalis), kuria Šv. Dvasia. 
šventus rašytojus taip paakino ir paskatino rašyti, taip su rašančiais 
drauge buvo, jog tie rašytojai visa taį ir tik Šv. Dvasios įsakyta teisingai 
suprato, ištikimai parašyti norėjo ir tinkamai, neklaidingai parašė. Va-- 
dinasi, čia turime tas pačias mintis, kur ir pačioje mūsų tezėje. Dalyką 
irodinėsime atskiromis tezės dalimis: 

a. Antgamtinis Dievo veikimas rašytoją yra vidujinis ir pozi- 
tyvus. Tai matyti štai iš ko: 

«. Bažnyčios mokymo. Be kitko, Vatikano susirinkimas sako: ,„Baž—- 
nyčia (Šv. Rašto knygas) laiko šventomis ir kanoniškomis ne todėl, kad 
jos, vien žmonių parašytos, vėliau buvo Bažnyčios autoritetu patvirtintos, 
ir ne todėl, kad jose neklaidingai surašytas apreiškimas, bet dėl to, kad 
jos parašytos, įkvėpiant Šv. Dvasiai“.!) 

B. Bažnyčios Tėvų. jie tam tikru atžvilgiu įkvėpimą lygina su pra— 
našyste; o kaip žinome, pranašystėje Dievo veikimas pranašus yra vidu- 
jinis ir pozityvus. 

7. Kad kas būtų knygų autorius, žmonių supratimu, neužtenka rašyto- 
jui nesuklysti arba parašytai knygai duoti aprobatą. 

b. Tas Dievo veikimas yra antgamtinis. Tai matyti iš šių dalykų: 

«. Bažnyčios mokymo. Pav., encikl. „Providentissimus“ pasakyta: 
„Įkvėpimas yra antgamtinė galia“ (virtus supernaturalis). 

B. Bažnyčios Tėvų, kurie įkvėpimą tam tikru atžvilgiu lygina su pra- 
našyste. 

y. Autoriaus sąvokos pagal Tradiciją; čia Dievas laikomas pirminiu 
autoriumi, kuris pasinaudoja pagalbine priežastimi. Dievas nebūtų auto-- 
rius, pasinaudojąs pagalbine protinga priežastimi, jei tos priežasties ant-— 
gamtiškai neveiktų; „concursus naturalis et generalis“ čia nepakanka, nes. 
kitaip Dievas būtų vyriausias kiekvienos knygos autorius. 

c. Tas antgamtinis veikimas yra betarpiškas. Pamatas yra šis: 

«. Tarpiškam veikimui (parenkant tam tikrą pasaulyje tvarką) Tra- 
dicijoje nerandama jokių liudijimų. 

B. Atrodo, kad Bažnyčios dokumentai kalba už betarpišką apreiški— 
mą. 

+. Bažnyčios Tėvai įkvėpimą tam tikrais atžvilgiais lygina su prana— 
šyste; bet pranašui pripažino betarpišką Dievo veikimą. 

d. Pozityvus Dievo veikimas žmogaus (rašytojo) protą (illustratio 
intellectus), kad rašytojas žinotų, ką reikia rašyti. Tai matyti iš šio: 


* Sess. III, c. II, de revelatione. 

a. Bažnyčios mokymo, pav., encikl. „Providentissimus“. 

B. Bažnyčios Tėvų posakių, kuriuose antriniai šventų knygų autoriai 
yra vadinami įrankiais Dievo rankose, įrankiais vis dėlto protingais ir lais- 
vais. Iš to aišku, kad Dievas, respektuodamas savo naudojamų įrankių 
prigimtį ir nenorėdamas sužeisti žmogaus proto, taip paveikė jo protą, kad 
kalbamieji autoriai gerai žinotų, ką reikia rašyti. 

y. Iš autoriaus sąvokos. Pamatas — Dievas yra pirminis Šv. Rašto 
knygų autorius; todėl Jam pirmam tenka spręsti, determinuoti rašytinas 
mintis. Bet iš kitos pusės pats Dievas nerašo, tik pasinaudoja žmogumi, 
nesužeisdamas jo prigimties (laisvos ir protingos) ; todėl Dievui tenka pa- 
veikti to padėjėjo (žmogaus) protą, kad žmogus suprastų, ką reikia ra- 
šyti ir kaip tas reikiamas mintis tinkamai išreikšti. Jei žmogus parašys 
nevisa ir ne tik tai, ką Dievas nori paskelbti savo vardu, arba jei rašydamas 
suklys, tai Dievas nebe parašytos knygos autorius. 

Be to, tenka pasakyti: viena, minėtasis Dievo veikimas siekia dvie- 
jų dalykų: teorinio žmogaus sprendimo apie Dievo vardu rašytinas mintis 
ir praktinio, kad tas mintis reikia surašyti; antra, tas Dievo veikimas iš 
rašytojo neatima sąmoningumo, nenustelbia jo dvasinių gabumų; trečia, 
Dievo veikimas žmogaus protą nėra visur vienodas. Tas nevienodumas 
priklauso nuo rašytinų minčių. Jei Dievas žmogui pareiškia parašyti vi- 
sai jam nežinomus dalykus, kurių natūraliu keliu visai negali pažinti, tai 
pranešimas ir proto apšvietimas turi įvykti per apreiškimą tikrąja prasme. 
Bet gali būti ir taip, kad rašytinus dalykus žmogus jau žino. Čia apreiš- 
kimo nereikia. Reikia tik Dievo apšvietimo, ką žmogus turi rašyti, ar dar 
pastūmėjimo, kad natūralių, bet rašytinų dalykų pats jieškotų. Iš pasta- 
rosios pastabos aiškėja, kad įkvėptas autorius nebūtinai jau atleidžiamas 
nuo tyrinėjimo, nuo savo paties darbo.!) 

e. Pozityvus Dievo veikimas žmogaus valią, kad ši pasiryžtų visa 
ir tai, ką protas patyrė, rašyti Dievo vardu. "Tai matyti iš šio: 

«. Bažnyčios mokymo. Pav., encikl. „Providentissimus“ pasakyta: 
„Šv. Dvasia taip paakino ir pastūmėjo rašyti..., kad jie (autoriai) no r ė- 
jo parašyti“. 

8. Bažnyčios Tėvų, kurie šv. knygų autorius (rašytojus) vadina są- 
moningais, laisvai veikiančiais įrankiais ir todėl galimus pavadinti tik- 
rais, nors ir antriniais knygų autoriais. 

y. Autoriaus sąvokos, nes negalima būtų Dievo laikyti autoriumi to 
dalyko, kurs be Jo valios įvyko. Tai tinka tiek pačiai knygai, tiek ir vi- 
soms mintims ir dalykams, išreikštiems knygoje. Tad jei pats žmogus te- 
rašytų, ką jaučia ir nori, tai pats būtų ir knygos autorius. 

Bet čia reikia pridurti, kad tas veikimas, paakinimas (actio, impulsus, 


Plg: Ton.'19/35;-1,3; 

motio) gali būti įvairus. Jis gali būti betarpiškas — kai Dievo im- 
pulsas (fiziškas) betarpiškai veikia žmogaus valią, ir tarpiškas. Pasta- 
rasis yra arba vidujinis, būtent, pats praktinis proto sprendimas rašyti 
reikiamas mintis, kur sprendimas gali paakinti ir valią norėti. rašyti, ar- 
ba išorinis, kai žmogaus valiai paakinti pavartojamos išorinės prie- 
monės, pav., paties Dievo pajaustinai tarti žodžiai (Iz. 8, 1), kitų žmonių 
prašymai (romėnai, pav., galėjo prašyti šv. Morkų, kad rašytų skelbiamą 
evangeliją, o Dievas tuo pačiu metu galėjo pastūmėti Morkų, kad sutiktų 
rašyti) ir t. t. - 

Jei Dievas net ir betarpiškai veikia žmogaus valią, tai valia vis dėlto 
palieka laisva. Dievas moka veikti taip, kad žmogaus valia liktų lais- 
va, ir vis dėlto Jis savo tikslą pasiekia. Paslaptis, tiesa, kaip sutaikyti 
Dievo betarpišką veikimą žmogaus valią su jos laisve. Tokia pat paslaptis 
glūdi ir sutaikyme laisvos žmogaus valios su sėkmingu Dievo malonės vei- 
kimu. Bet Dievas gali mokėti padaryti tai, ko žmogaus protas ir nesu- 
pranta. 

f. Dievas tam tikru būdu (bent savo asistencija) veikia ir vy kdo- 
mąsias žmogaus galias, kad žmogus rašydamas nesuklystų. To 
veikimo reikia tam, kad rašytojas tikrai parašytų visa ir tik tai, ko Die- 
vas nori. Tas veikimas gali būti ar pozityvus — ypač tuo atvėju, kai yra 
pavojus rašytojui suklysti — ar negatyvus arba vien asistencija sau- 
goti, kad visa būtų teisingai parašyta. 

Pastebėtina, jog nėra reikalo, kad tas veikimas verstų mechaniškai 
rašyti, lyg kas antriniam autoriui diktuotų, o jis tik rašytų.  Antriniam 
autoriui paliekama tam tikra laisvė reikiamoms mintims išreikšti, pasi- 
rinkti formą. Tuo būdu antrinis autorius Dievo norimas pareikšti mintis 
apvelka žmonėms pažįstamu ir suprantamu rūbu. 

Be to, įkvėpimas nereikalauja, kad antrinis autorius pats atliktų visą 
parašymo darbą. Jis gali pasinaudoti ir kitais.!) 

Baigiant kalbėti apie Dievo veikimą žmogaus galias įkvėpimo metu, 
gali kilti klausimas, kiek pats rašytojas rašomuosius dalykus teisingai su- 
prato, pav., sakydamas, kad „saulė leidžiasi“, ar tikrai manė, jog saulė su- 
kasi aplink žemę (tada turėtume jo klaidingą teorinį sprendimą apie pasa- 
kojamojo dalyko esmę) ar ne? Atsakyti galima štai ką: a. Įkvėpimo metu 
teikiamas proto apšvietimas nebūtinai turi nušviesti rašomų dalykų 
prigimtį; svarbiausias jo tikslas žmoguje sukelti sprendimą, kad tie daly- 
kai reikia rašyti. b. Bet pritinka, kad rašytojas, rašydamas tikėjimo ir 
dorovės tiesas, pats irgi teisingai galvotų. Pav., šv. Morkus, pradėjęs 
evangeliją žodžiais: „Dievo Sūnaus Jėzaus Kristaus Evangelijos pradžia“, 
žodžiais „Dievo Sūnus“ suprato natūralų sūnų, bet ne įsūnį (naturalem, 


*) Plg. Rom. 16, 22; 1 Kor. 16, 21. 

non adoptivum). c. Galima suponuoti, kad autorius, rašydamas dalykus, 
nesusijusius su tikėjimo ir dorovės tiesomis, pats anuose dalykuose galė- 
jo ir klysti drauge su savo amžininkais. Nėra tad aiškaus prieštaravimo, 
jei autorius, rašydamas, jog saulė leidžiasi, būtų manęs apie jos sukimąsi 
aplink žemę. Bet nieku būdu negalima suponuoti, kad tas manymas atsi- 
spindėtų ir pačiame pareiškime, pačiuose rašytuose žodžiuose, sveriant 
juos pagal objektyvią vertę. Pav., pasakymas „saulė leidžiasi“ ob- 
jektyviai išreiškia mintį (artinasi vakaras) iš akies.') 

Klaidingiįkvėpimoapibrėžimai. — Išnagrinėjus tikrąjį 
įkvėpimą, galima trumpai paminėti vieną kitą bandymą įkvėpimą kitaip 
aiškinti ir drauge keliais žodžiais paminėti kitokių aiškinimų vertę. 

Skriptūristikos vystymosi istorijoje buvo ir kitokių įkvėpimo apibrė- 
žimų. 

1. Kaikurie, net katalikai, teologai tvirtino, kad įkvėpimas esąs tik 
Dievo asistencija rašytojui, kad jis nesuklystų. Toks įkvėpimo apibrėži- 
mas vadinasi negatyvus, nes Dievas čia nieko neveikia, nekuria, tik žiūri į 
veikiantį, kuriantį žmogų. Jei tas žmogus ima klysti, tai Dievas ji tik pa- 
taiso ir leidžia toliau pačiam dirbti. 

Reikia pasakyti, kad šis įkvėpimo supratimas nėra biblinio įkvė- 
pimo apibrėžimas, tėra išgalvotas. Biblinio įkvėpimo turinį mes sužinome 
iš Tradicijos. Tad pagal Tradiciją kalbamasis apibrėžimas yra atmestinas: 

a. Biblinis įkvėpimas padaro tai, kad Dievas yra pirminis, o žmogus 
antrinis knygų autorius. Vatikano susirinkimas aiškiai yra pasakęs, kad 
„libri Spiritu Sancto inspirante Deum habent auctorem“.?) Taigi, pirma- 
sis ir tikrasis autorius yra Dievas. O minėtąja nuomone, toks autorius 
būtų žmogus. Pastarasis čia sumano knygą rašyti, ją pats pradeda rašy- 
ti ir pats rašo. Dievas čia budi ir sergsti knygos autorių nuo klaidos. Tie- 
sa, tuo būdu (per meram assitentiam div.) parašytoje knygoje nebus klai- 
dų (bus infallibilis), bet ji nebus įkvėpta (inspirata). 

b. Priėmus šį naują įkvėpimo apibrėžimą, Šv. Raštu reikėtų laikyti 
popiežių ir visuotinių susirinkimų dekretus. Tuose dekretuose yra ap- 
reikštos tiesos; jie nutarti, prižiūrint pačiam Dievui, taigi, laisvi nuo bet 
kokios klaidos. O Bažnyčia juos vis dėlto telaiko dekretais ir t. t., bet ne 
Šv. Raštu. 

2. Kiti teologai manė ir skelbė, kad knyga pasidaranti įkvėpta, kai 
ją žmogaus ir žmogišku būdu parašytą aprobuoja Dievas ar bent Baž- 
nyčia. Tas apibrėžimas nesutinka su bibliniu apibrėžimu, nes: 

a. Pagal minėto Vatikano susirinkimo nutarimą įkvėptos tėra tos kny- 
gos, kurių pirminis autorius yra Dievas. Prieš aprobatą parašyta knyga 
jau turi savo autorių — Žmogų. 


5 Plg. L. Lercher, Institutiones theologiae dogmaticae, I 591—592. 
*) Sess. III, c. II, de revelatione. 

b. Toks įkvėpimas, atrodo, yra contradictio in adiecto. Paprasčiau 
sakant, „įkvėpimo“ prasmė parodo kieno nors įtaką kitam ką nors veikti, 
šiuo atveju rašyti. Įkvėpti reiškia paveikti kitą; vadinasi, įkvėpimas yra 
ankstybesnis už savo padarinį (šiuo atveju už parašytą knygą). Taigi, 
knygos aprobavimas dar nėra jos įkvėpimas. 

c. Priimant tas nuomones, tektų sakyti, kad visų knygų, kūrias vysku- 
pas aprobuoja, autorius yra pats aprobuojąs vyskupas. Tačiau niekas to 
dalyko nesako.  Numanau, kad čia gali kaikas pasakyti ir tai: vyskupo 
sekretorius parašo raštą, vyskupas pasirašo ir tas raštas yra ne sekretoriaus, 
bet vyskupo. "Tai paaiškintina šiaip: pirmiausia reikia žinoti to rašto 
kilimą: ar vyskupas pasakė parašyti tam tikro turinio raštą ar sekretorius 
ji visai savarankiškai parašė. Pirmuoju atveju, t. y. jei vyskupas buvo 
sekretoriui sakęs, turinį nurodęs, kaip dažniausiai yra, paskui perskaitė, 
reikale dar kaiką pataiso ir pasirašo, tai, aišku, tikras to rašto autorius yra 
pats vyskupas. Mat, čia yra esminiai autoriaus sąvokos elementai (deter- 
minuoti medžiagą, kiek paveikti kito valią, kad parašytų ir t.t.); toks atve- 
jas. tinka palyginimui, kalbant apie Šv. Rašto įkvėpimą. Antruoju atveju, 
t. y. kai sekretorius visai savarankiškai arba, pats vienas sugalvojęs, parašė 
raštą ir nunešė vyskupui pasirašyti, kad paskui tas raštas su vyskupo pa- 
rašu būtų skaitomas, tai toks raštas tėra vyskupo ratione auctorita- 
tis, bet ne ratione sriptionis. Šis atvejas netinka palyginimui, kal- 
bant apie Šv. Rašto įkvėpimą. Žmogaus parašytos ir Dievo aprobuotos 
knygos būtų Dievo ratione auctoritatis, bet ne ratione auctoris. 


III. Skirsnis. SV. RAŠTO ĮKVĖPIMO APIMTIS (tysa) 


Tezė: Įkvėpimas apima visas mintis (res et sententias), 
kurias antrinis autorius rašo; jųišreiškimą įkvėpi- 
mas paliečia tik tiek, kad pats turinys būtų tinkamai 
išdėstytas. 


Paaiškinimai: 


1. Kalbėdami apie įkvėpimo tysą, čia nekalbame, kurios knygos yra 
įkvėptos. Tai paliekame Šv. Rašto įvadui. Mes čia kalbame apie tai, kiek 
toli įkvėptoje knygoje įkvėpimas siekia. 

2, Įkvėptoje knygoje reikia skirti du dalykus: 

a. Pačias dėstomas mintis, arba turinį, „res et sententias“, „ideas 
et iudicia“ arba tai, ką daugelis vadina formalia knygos puse. Į pasa- 
kymą „res et sententiae“ įimami yra: «. faktai bei mintys, kurie betarpiškai 
liečia religiją ir dorovę (pav., mirtis ant kryžiaus, pamokslas kalne); 
B. faktai ir tiesos, kurie yra glaudžiai susiję su dorovėsf ir tikėjimo tie- 
somis (pav., gyventojų surašymas prie cezario Augusto); y. mintys, ku- 
rios su tikėjimo ir dorovės tiesomis savaime neturi jokio ryšio, atsitik- 
tinai pasakytos tiesos (obiter dictae). Šių visų sakytųjų tiesų bei faktų 

atžvilgiu įkvėpimas suprantamas taip, jog Dievas norėjo, kad Jo knygoje 
anos mintys bei faktai būtų paminėti. 

b. Pats minčių išdėstymas, išreiškiant turini tam tikru stiliumi, 
žodžiais. Tai materijalinė knygos pusė. 

Pagal kalbamąjį knygos suskirstymą susidaro dvi dalys: viena — apie 
turinį, antra — apie to turinio išreiškimą, raštišką sužymėjimą, kitaip be- 
tariant, apie žodžius plačiąja prasme. 

3. Kalbėdami apie įkvėptas knygas, turime galvoje originalinį 
Šv. Rašto tekstą. Vertimai ir nuorašai čia mums tiek verti, kiek sutinka 
su originalu. 

4, Paliečiant to klausimo istoriją, reikia štai ką pasakyti: Tridento 
susirinkimas pažymėjo Šv. Rašto įkvėpimo ribas, bet nepilnai; jis čia sa- 
ko: „Jei kas iš tiesų pačių knygų ir jų dalių... nepripažintų šventomis ir 
kanoniškomis, tebūnie ekskomunikuotas“.  Pavartotas žodis „dalis“; tas 
pasakymas ir paliko spragą įvairioms nuomonėms, kurių netrūko. 

Pasak vienų, įkvėpti tesą tie dalykai, kurie liečią dorovę ar tikėjimą 
ir su jais glaudžiai susijusias tiesas; jie arba visai neigė pasaulinių daly- 
kų įkvėpimą, arba jiems tepripažino žemiausią įkvėpimo laipsnį. O že- 
miausias laipsnis nebūtinai apsaugojąs anuos dalykus nuo klaidos. Pasak 
kitų, atsitiktinai pasakyti dalykai (res obiter dictae) neturį reikšmės 
tikėjimo ir dorovės dalykams, pav., pasakojimas, kad Povilas palikęs 
skraistę Troadoje, nesąs įkvėptas!) Pasak trečių, visas Šv. Raštas esąs 
įkvėptas, bet tas įkvėpimas nuo klaidos teapsaugojąs tikėjimo ir dorovės 
dalykus. Kituose dalykuose galį būti klaidų, kurios priskirtinos ne Dievui, 
bet žmogui. 

Kalbamieji įkvėpimo tysos aiškinimai nėra sugalvoti vien išvengti 
priekaištams, daromiems Šv. Rašto įkvėpimui: pasauliniuose Šv. Rašto at- 
pasakotuose dalykuose klaidų buvimo negalima esą neigti, nes tai paro- 
danti gamtos mokslų pažanga. Sugalvoti ir kitais motyvais. 

Iškeltas įkvėpimo tysos klausimas buvo labai svarbus. I tą klausimą 
įsikišo popiežiai. Leonas XIII 1893 m. lapkričio mėn. 18 d. išleido en- 
cikliką „Providentissimus“, kur aiškiai pasisakė prieš ką tik minėtąsias 
nuomones ir jas laiko ne tik nenaudingomis, bet ir pragaištingomis pastan- 
gomis. Panašiai kalba Pijus X dekrete „Lamentabili“, 1907 m. liepos 3 d., 
ir Benediktas XV enciklikoje „Spiritus Paraclitus“, 1920 m. rugpiū- 
čio m. 15 d. Taigi, Bažnyčia moko, kad visas Šv. Raštas įkvėptas. 
Tuo būdu pastangos įkvėpimą tepriskirti kaikurioms Šv. Rašto vietoms 
sustabdytos. 

Bet tuo pačiu metu ėjo nuomonių rungtynės ir dėl žodinio įkvė- 
pimo. Todėl kalbėdami tuo klausimu, susiduriame dar bent su keliomis 
nuomonėmis. 


') 2 Tim. 4, 13; žiūr. dar Judit 1, 5. 

Viena iš jų pripažista vadinamąjį mechaninį įkvėpimą, būtent, kad 
Dievas pasako autoriui ne tik mintis (res et sententias), bet ir atskirus žo- 
džius. Ją palaikė nemaža teologų scholastikų ir senieji protestantai. Tos 
nuomonės katalikų sekėjų šiandien visai maža bėra ar gal ir visai nebėra. 

Kita nuomonė pripažįsta psichologinį įkvėpimą, būtent, kad 
Dievas veikia antrinį rašytoją, paliesdamas jo psichines galias taip, jog 
antrinis autorius parenka stilių, kalbą, žodžius, kurie tinka Dievo min- 
tims išreikšti. Tas veikimas visai nepanaikina rašytojo individualumo, to- 
dėl atskirų autorių knygose ir matome įvairumą.') 

Šiandien ši nuomonė turi daug sekėjų katalikų teologų tarpe. 

Trečioji nuomonė, palyginti drąsi ir nedaug turinti sekėjų, sako, 
kad nebūtinai reikią bet kurio žodinio įkvėpimo. Ta nuomone, žodinis 
įkvėpimas neturįs pamato jokiuose dokumentuose ir, žiūrint įkvėpimo są- 
vokos, esą negalima įrodyti žodinio įkvėpimo būtinumo. Bet tos pačios 
nuomonės sekėjai prideda, kad negalima paniekinti ir psichologinio žo- 
dinio įkvėpimo, nes šis galįs greičiau paaiškinti įkvėpimo prigimtį, ty- 
są ir t. t. 

5. Klausimas, kaip tezėje minimosios tiesos Bažnyčios yra pabrėžia- 
mos? Ir tai: 

a. Kad įkvėpimas liečia visas Šv. Rašto knygas ir visas jų dalis, kon- 
sekventiškai visas tikėjimo ir dorovės tiesas, yra de fide div. def. (Va- 
tikano susirinkimas, sess. III, c. II, de revelatione). 

b. Kad įkvėpimas liečia ir atsitiktinai pasakytas tiesas, Bažnyčios 
nėra definitiviai pasakyta. Laikoma saltem theologice certum 
(encikl. „Providentissimus“)., 

c. Dėl žodinio įkvėpimo Bažnyčia aiškaus nutarimo nėra padariusi. 

a. Mechaninio žodinio įkvėpimo šiandien katalikų teologai, apskritai 
(neskaitant vieno kito), nepripažįsta. 

B. Psichologinio žodinio įkvėpimo šiandien laikosi daugelis teologų. 
Diekamp (anksčiau minėtoje vietoje) šią nuomonę laiko „uti senten- 
tiam probabiliorem“. 


Fr. Diekamp-Hofimann A. Theologiae Dogmaticae Manuale, 
I. 38—39: „Inspiratio biblica est inspiratio verbalis i. e. extenditur ad verborum 
compositionem, imo ad singula verba... In propositione nostra, guae est principa- 
liter Thomistarum, supponitur scriptorem sacrum sub influxu inspirationis conscien- 
tiam et libertatem retinere, affirmatur vere facultates ejus talem intluxum a Deo 
recipere, ut non tantum ideas a Deo comunicatas in se efficiat, sed etiam illis ver- 
bis, guae secundum Dei voluntatem eligere debet, eas exprimat... a) Deus est auctor 
principalis totius S. Scripturae, guod jam non esset verum, si operatio inspirati 
scriptoris non tota, scilicet non guoad verborum formationem, influxui Spiritus 
Sancti subesset... b) Sententia opposita, gua scriptoris sententia ab interna rei intel- 
lectae locutione realiter separatur ac solam sententiam inspiratam esse docetur, ra- 
tionabiliter sustineri non potest. Homo enim intelligere neguit, nisi rem intellectam 
mediante phantasia sensibiliter exprimendo. Ista interna locutio, guae est verbi 
exterius prolati causa efficiens et finalis (De verit. ą. 4, a. I), intellectionem ncL 
subseguitur nec concomitatur, sed est conditio necessaria intellectionis. Ista duo, 


+. Nuomonė, kad nereikią jieškoti bet kurio žodinio įkvėpimo ir terei- 
kią turinio (omnes 1€s et omnes sententiae), teturi, galbūt, mažiau sekėjų 
teologų tarpe. Todėl šią nuomonę kaikas nori laikyti „uti sententiam 
probabilem“. 

Tezės įrodymas: 

Pradžioje įrodoma pirmoji tezės dalis: Šv. Rašto įkvėpimas 
apima visus faktus, dalykus, mintis ir sentimentus 
(facta, res, sententias, sentimenta), kuriuos antrinis autorius 
rašo., 

Tai įrodo: 

1) Objektyvios Tradicijos liudijimas, teikiamas per 
jos liudytojus. 

1“ Bažnyčios mokymas. Šv. tėvas Leonas XIII encikl. 
„Providentissimus“ rašo: „Visai draudžiama įkvėpimo tepripažinti kai- 
kurioms Šv. Rašto vietoms“/) Benediktas XV enc. „Spiritus Para- 
clitus“ sako: „(Šventieji rašytojai) rašydami sekė Dievo Dvasia, kad tuo 
būdu Dievas būtų laikomas vyriausia Šv. Rašto prasmės ir visų minčių 
priežastimi“.?) 

2. Bažnyčios Tėvai. Jie isitikinę „kad įkvėpimas liečia visą 
Šv. Raštą. 

a. Jie, imdami iš Šv. Rašto argumentus, be skirtumo naudojasi viso- 
mis ir įvairiomis Šv. Rašto vietomis. Argumentų jėgą jie remia įkvėpimu. 

8. Bažnyčios Tėvai, ypač savo komentaruose ir homilijose, Šv. Raš- 
to žodžius dažnai kuo smulkiausiai aiškina ir randa tą gilią jų prasmę, 
kurią ten įdėjo Šv. Dvasia. Jų aiškinimas, tiesa, nevisados vykęs; bet ryš- 
kus pats faktas, kad buvo įsitikinę, jog visų Šv. Rašto minčių autorius yra 
pats Dievas. 

+. Bažnyčios Tėvai gina visas ir atskiras Šv. Rašto vietas, rūpinasi vie- 
ną Šv. Rašto tekstą suderinti su kitomis vietomis, Šv. Rašto posakius su 
gamtos mokslu. Šis faktas suponuoja Bažnyčios Tėvų įsitikinimą Šv. Raš- 
to neklaidingumu, kuris, jų nuomone, priklausąs nuo Šv. Rašto įkvėpimo. 

Viso Šv. Rašto įkvėpimą Bažnyčios Tėvai laikė apreikšta tiesa. Mes, 
minėdami Bažnyčios Tėvus ir jų manymą, necituojame jų veikalų. kuriose 
tos mintys reiškiamos, nes tie tekstai jau anksčiau paminėti.!) 


intellectio et interna locutio, tam intime connectuntur, ut inspiratio guaedam senter- 
tiae a verbo separatae omnino impossibilis videatur“. i 

> „Nefas omnino fuerit inspirationem ad aliguas tantum S. Scripturae partes 
coangustare“. 

*) „In scribendo Dei Spiritum secuti sunt, ut omnis sensus omniumgue senten- 
tiarum Scripturae Deus causa princeps habendus sit“. 

3) Plg., pav., šv. Bazilius, De fide: „Ouidguam rejicere de iis, guae scripta 
sunt, vel ad ea guidguam addere, defectio a fide et temeraria superbia est“. Šv. Gri- 
galius Naz., Orat. de fuga, 105, kalbėdamas apie istoriškus Šv. Rašte esančius da- 
lvkus, sako: ,„Numguam concedemus, negue enim fas est vel res minimas a scriptori- 
bus temere esse positas“. Šv. Leonas Didysis, Ep. 82, 1. „Ab evangelica apos- 

2) Kristaus ir apaštalų liudijimai (remiantis Šv. Raštu). 

Šv. Rašto knygos čia laikomos tikėtinais istoriniais dokumentais, kurie 
teisingai atpasakoja Kristaus (jau kaip Dievo Siųstojo) ir apaštalų (jau 
gavusių Šv. Dvasią) mintis. 

Kristus ir apaštalai savo kalboje dažnai vartoja pasakymą „parašyta“ 
(scriptum est) arba „Rašte parašyta“ (Sciptura dicit). Pasakymą „scrip- 
tum est“ taikė įvairioms (be skirtumo turinio atžvilgiu) S. Įstatymo min- 
tims: ar jos liestų religiją ar pasaulinius dalykus.!) Posakiu „sciptum est“ 
Kristus ir apaštalai nori pabrėžti tų žodžių didelį autoritetą. S. Įstatymas 
žydų buvo labai gerbiamas. Tas Jo autoritetas rėmėsi įkvėpimu. 

3) Autoriaus sąvoka bei paties kalbamoio dalyko 
prigimtis. 

a. Dievas vadinamas Šv. Rašto autoriumi; konsekventiškai visa knyga 
yra Dievo įkvėpta. Priešingai tvirtinant, reikia įrodyti. 

b. Šv. Rašto tiesų skirstymas į tikėjimo, dorovės ir pasaulines nėra sa- 
vaime stiprus kriterijus įkvėptoms vietoms konstatuoti. Be to, jis, taiko- 
mas konkrečiais atvejais, sudaro sunkybių. 


Dabar antroji tezės dalis apie įkvėpimo tysą: turinio (tiesų, faktų, 
sentimentų) išreiškimas (stilius, kalba, figūros, patys žodžiai) į kv ė- 
pimotiktiekpaliečiamas, kad patsturinysbūtųtinka- 
maiišdėstytas. Paminėsime paeiliui jau anksčiau sakytas tuo klau- 
simu nuomones. 

10 Mechaninis įkvėpimas. — Pagal jį Dievas ne tik įkvėpęs 
turinį (res et sententias), bet dar determinavęs net visus žodžius; vadinasi, 
Dievas tarsi būtų diktavęs, o rašytojas klausęsis ir visa rašęs; o diktuoti 
Dievas galėjęs, veikdamas rašytojo vaizduotę, ar kitu būdu. Mechaninis 
įkvėpimas nėra priimtinas. Tai štai dėl ko: 

a. Neverčia jo priimti nei pati autoriaus sąvoka (ir nediktuojant gali 
būti autorius) nei apreiškimo šaltiniai. 

b. Mechaniniam įkvėpimui daug prieštarauja šie dalykai: a. rašytojai 
skiriasi savo stiliumi*), citavimu Dievo žodžių ar kurių kitų Šv. Rašto vie- 
tų?); jie skiriasi, rašydami apie tą patį faktą (antilogijos); taigi, čia reiš- 
kiasi rašytojų individualumai; 8. patys rašytojai pasisako turėję tam tikrą 
laisvę, rašydami, pasirinkdami stilių“) ; y. priėmus mechaninį įkvėpimą, ra- 


tolicague doctrina ne uno guidem. verbo liceat discedere aut aliter de scripturis 
divinis sapere, guam b. b. Apostoli et Patres didicerunt atgue docuerunt“. Žiūr. dar 
šv. Hilarijus, In Ps. 135, n. 1; šv. Jonas Chizostomas. Ad, popul. 
antioch. bom. 1, 1 ir k. 

*) Žiūr. Mat. 2, 17; 22, 31; 26, 31; Jon. 10, 34; Žyd. 10, 38; 12, 27; Mat. 4, 4; 
1 Kor. 9, 9; Gal. 4, 22; 1 Kor. 10, 7. 

*) Plg. 2 Mak. 15, 38; 2 Kor. 11, 6. 

?) Pig. Rom. 9, 33 su Iz. 8, 14; 28, 16 arba Ps. 17 su 2 Kor. 22. 

*) 2 Mak. 15, 38; 2 Kor. 11, 5. 

šytojas nebebūtų autorius tikrąja prasme; taip įkvėpiamas žmogus nebe- 
būtų ne tik autorius, bet net ir sekretorius ir t. t. 

2. Psichologinis žodžių įkvėpimas (inspiratio verbalis 
psichologica). — Jis neigia mechaninį žodžių įkvėpimą, atsieit, pozityvų 
Dievo veikimą visų žodžių atžvilgiu (omnium verborum materialium in 
individuo). Bet pozityvaus Dievo veikimo visai neatmeta. Tos nuo- 
monės sekėjai visą dalyką įsivaizduoja šiaip: įkvėpimas tam tikrame laips- 
nyje turįs paliesti ir minčių tinkamą išdėstymą; tai padarąs Dievas, tam 
tikrai veikdamas, kas reiškiasi sudėtingai: «. Dievas parenkąs tinkamą žmo- 
gų, t. y. tokį, kuris savo gabumais, mokslu ir t. t. maždaug tiktų Dievo no- 
rimoms mintims išreikšti; B. pozityviai paveikiąs žmogaus protą taip, jog 
jame kylančios tos, ne kitos mintys ir reikale ta, ne kita knygos rūšis, tie, 
ne kiti posakiai ir žodžiai; y. prižiūrįs (assistentia), kad visa kita būtų tin- 
kamai parenkama (labiausiai žodžiai) ir visa būtų gerai rašoma. 

Tuo būdu ir pačiame minčių išdėstyme pozityviai dalyvauja ne tik 
rašytojas, bet daug kur ir Dievas. Bet kadangi jau čia ne mechaninis, bet 
psichologinis įkvėpimas, tai čia gali pasireikšti ir iš tiesų pasireiškia ir ra- 
šytojo savumai (indoles auctoris). 

Kaip minėjome, ši nuomonė turi daug sekėjų. Bet yra ir tokių, kurie 
šią nuomonę laiko neįrodyta. Tokio įkvėpimo net negalima esą įrodyti, 
remiantis: 

a. Pirminio autoriaus sąvoka. 

B. Bažnyčios Tėvais; nors jie sako, kad visa knyga Dievo parašyta, bet 
iš to neseka, kad visi manė, jog Dievas ir žodžius padiktavęs. 

1. Lyg būtinu psichologišku ryšiu tarp minties ir žodžio, nes atsitinką, 
kad turimai minčiai išreikšti nesurandama tinkamo žodžio. Negalima esą 
matyti prieštaravimo, kad Dievas, norėdamas surašydinti kurią istoriją, 
veikiąs rašytojo vaizduotę, lyg kinematografo vaizdai; tada rašyto- 
jas, specialiai veikiamas Dievo, galis pats nuspręsti, kad ta regima istorija 
esanti tikra ir reikią surašyti. 

d. Šia nuomone negalima išaiškinti kaikurių dalykų, pav., hipotezės, 
kad ikvėptas Moizė veikalą išleidęs, pavesdamas jį kitiems rašyti ir reda- 
guoti. Tie kiti rašytojai teisingai sužymėję Moizės mintis ir nieko patys 
nepridėję nei atėmę. Priėmus žodinį, nors ir psichologinį įkvėpimą, jau 
reikia sakyti, kad tie rašytojo padėjėjai, redagavę Moizės veikalą, taip pat 
turėję būti įkvėpti, kitaip betariant, gimsta trečios rūšies autoriai (auc- 
tores minores inspirati). 

30. Trečioji nuomonė kilo daugiausia iš tų, kurie nesutiko su psicho- 
loginiu (nekalbant jau apie mechaninį) žodžių įkvėpimu. Ta nuomonė 
stipriai pabrėžia skirtumą tarp minčių ir jų išreiškimo žodžių plačiąja 
prasme (kalbos, stiliaus, figūrų, pačių žodžių). Šia nuomone, tiek mintys, 
tiek jų išreiškimas yra Dievo, tik su tuo skirtumu, jog žiūrima, kad mintys 

būtų teisingos (verae) ir žodžiai bei minčių išreikimo forma tin k a- 
mi (apta) toms mintims išreikšti. 

Kadangi kiekviena tiesa yra determinuota ir kiekvieno dalyko tegali 
būti viena tiesa, tai autorius, norėdamas kurias tiesas išdėstyti savo vardu, 
būtinai pats turi jas determinuoti; tinkamumas vis dėlto nebūtinai tėra. 
vienintelis, todėl ta vyriausio autoriaus žodžių determinacija yra secun- 
dum guid; vadinasi, čia turimas galvoje daugiau pats to ar kito žodžio 
(plačiąja prasme) tinkamumas, nereikalaujant, kad žodis būtinai tu-— 
rėtų būti tas, ne kitas. Taigi, (kitaip tariant) ir mintys ir žodžiai (pla- 
čiąja prasme) yra Dievo, Jo žmogui teikiamo apšvietimo padarinys; mintys 
teisingos (res ut vera), o žodžiai tinkami (verba ut apta) toms mintims iš- 
reikšti, 

Kas parenka žodžius, kurių tinkamumą sprendžia Dievo teikiamas ap- 
švietimas? 

Čia reikia skirti du dalykus: žinių gavimą ir jų nagrinėjimą: 

a. Rašytojas įvairiais keliais gali gauti žinių (iš apreiškimo, kitų žmo— 
nių ir savo patyrimo, pats surinkti ir t. t.). 

b. Turint žinias, dar reikia proto sprendimo. Jis turi būti trejopas, 
būtent: «. teorinis — apie rašytinas tiesas (pav., tas Dievo pasakyta, tas 
dalykas istorinis ir t.t.); 8. praktinis vykdomasis (exsecutivum) 
— kas parašytina; y. praktinisužgiriąs (approbativum) — užgyri- 
mas šio išdėstymo būdo, šių vartojamųjų žodžių tinkamumą norimoms min- 

„tims išreikšti. 

Šis proto sprendimas, padarytas, veikiant Dievui žmogaus protą, gali 
atestuoti tinkamumą žodžių (plačiąja prasme), parinktų paties 
autoriaus; gali atestuoti tinkamumą ir tų žodžių, kuriuos parenka k i- 
tas, raštininkas. 

Ši nuomonė sutaikoma su hipoteze apie Moizės knygų surašymą, pasi- 
gaunant vieno ar net daugelio raštininkų; ji lengviau paaiškina rašytojų 
konsekracijos žodžių nevienodumą, stilių nevienodumus ir net jų trūku- 
mus ir t. t. 

49. Ketvirta nuomone, pozityvus Dievo veikimas žmogaus protą palie- 
čiąs labiausiai turinį: jį nurodąs ir padedąs apie jį spręsti. Paskui jau ra- 
šytojas pats vienas galvojąs, kaip tinkamai išreikšti dalyką. Dievas tik 
prižiūrįs, kad rašytojas, įvilkdamas turinį į rūbą, atsitiktinai nesuklystų — 
assistentia negativa. 

Dėl paskutiniosios nuomonės galima pasakyti tai, kad gali būti sutai- 
kyta su dogma, jog „Dievas yra Šv. Rašto autorius“. 

Baigiant šį skirsnį, galima paminėti vieną kitą priekaištą. 

1. Šv. Rašto rašytojai nekartą prisipažįsta, ko nežiną, kuo abejoją") ir t.t. 


') Plg. 2 Kor. 12, 2. 

Ar tie dalykai gali būti įkvėpti? Atsakoma: įkvėpimas nepadaro, kad antri- 
nių rašytojų afektai, abejojimai virstų paties Dievo. Dievas tik per tą ra- 
šytoją pareiškia savo knygoje to antrinio rašytojo išgyvenimus. Dievas 
nori, kad ir šie išgyvenimai būtų įrašyti knygoje. Tuo būdu Dievo knyga 
savo forma virsta žmonių, liaudies knyga. 

2. Šv. Rašto rašytojai retkarčiais kalba apie apreiškimą, kitų liudiji- 
mus, savo pačių patyrimus'), bet ne apie įkvėpimą. Atsakoma: a. įkvėpimo 
sąvoka nepabrėžia, kad knygos mintys būtinai būtų apreikštos ar ne; įkvė- 
pimas pasako, kad tos visos knygos mintys įdėtos, norint Dievui; b. antri- 
nis rašytojas nebūtinai turi žinoti esąs įkvėptas. 

3. Šv. Rašto tikslas religinis dorinis. Todėl tiesoms, nesusijusioms su 
religija bei dora, nereikią įkvėpimo. Atsakoma: Šv. Rašte reikia skirti: 
a. tiesas, kurių tikslas visai religinis dorinis; tas tiesas įkvėpimas pir- 
miausia ir liečia; tos tiesos įkvėptos „propter se“; b. tiesas, kurios yra su- 
sijusios su anomis tiesomis; jos įkvėptos „propter aliud“; kodėl jos įkvėp- 
tos, pasako autorius: noras svarbesnes Šv. Rašto tiesas patiekti žmonėms 
prieinamu būdu, forma. 


IV. Skirsnis. SV. RAŠTO ĮKVĖPIMO PADARINIAI 


Anksčiau minėjome, kad Dievas yra pirminis Šv. Rašto autorius. Iš 
šios tiesos išplaukia labiausiai šios dvi tiesos: visas Šv. Raštas yra Dievo 
žodis ir Šv. Rašte nėra klaidų. O čia susidaro dvi tezės. 

Pirmoji tezė: Visa, kas yra Šv. Rašte, surašymo (consigna- 
tio) atžvilgiu yra Dievo žodis, omedžiagosatžvilgiu — 
nevisa ir nevienoda prasme yra Dievo žodis. 

Paaiškinimai: 

1. Antrinis rašytojas nevisa, ką rašo, turi būtinai žinoti iš apreiš- 
kimo, nes gali, Dievui norint, surašyti, ką pats patyrė, pergyveno, iš 
kito sužinojo, iš kur nors paėmė ir t.t. Todėl suprantama, kad, kalbant 
apie Šv. Raštą, Dievo žodį, reikia skirti du dalykus: pati parašymą, t. y. 
patį dalykų įtraukimą į knygą (consignatio), ir parašytą medžiagą 
(turinį) — mintis, imant jas pareiškėjų atžvilgiu. 

Visas Šv. Rašto parašymas, pats dalykų įtraukimas į knygą eina iš 
Dievo. Dievas nori, kad Šv. Rašto dalykai būtų ten surašyti; todėl sako- 
ma, kad parašymo, į knygą įtraukimo atžvilgiu visa yra Dievo žodis. 

Bet nevisa Šv. Rašto medžiaga yra paimta iš Dievo, tiesos šaltinio, ir 
iš paties Dievo lūpų ir todėl nevisa, kas tik yra Šv. Rašte, galima vadinti 
Dievo žodžiu medžiagos atžvilgiu. 

2. Ši tezė su savo tiem dviem dalimis yra svarbi dogmatinei teologi- 


*) Apd. 20, 35; 1 Kor. 9, 14; Luk. 1, 3. 

jai, kuri iš Šv. Rašto, Dievo žodžio, daro įvairias išvadas, ima argumen- 
tus ir t. t. 

Pirmoji tezės dalis: visa, kas įdėta Šv. Rašte, parašymo, 
įknygas įtraukimo atžvilgiu yra Dievo žodis (de fide 
catholica). 

Įrodymai: 

1. Bažnyčia moko, kad Šv. Raštas yra Dievo žodis. Iš čia mažiausia 
aišku bent tai, kad parašymo atžvilgiu visa priklauso Dievui. 

2. Kaip minėjome, Dievas yra viso Šv. Rašto autorius, kitaip tariant, 
kas tik yra Šv. Rašte, yra mums paties Dievo raštiškai perteikta. Iš kitos 
pusės savo minčių perteikimas yra tam tikra kalbėjimo rūšis; todėl visa, 
kas tik yra Šv. Rašte, bent parašymo atžvilgiu, yra Dievo kalba bei Die- 
vo žodis. 

3. N. Įstatyme yra pervien vartojami posakiai: „Deus dicit“ (Dievas 
sako) — „Scriptura dicit“ (Raštas sako), „Scriptura dicit — Deus dicit“ 
(Raštas sako — Dievas sako).!) 

Antroji tezės dalis: medžiagos atžvilgiu Šv. Rašte nevi- 
sairnevienoda prasmeyra Dievožodis (theologice certum). 

Kaip minėjome, į knygas įtraukimo atžvilgiu visa priklauso Dievui. 
Jis norėjo, kad tos mintys ten būtų. Bet nevisa ten įdėta medžiiaga kyla 
iš Dievo, tiesos šaltinio. Dėl to galime štai ką pastebėti: 

a. Kai antrinis rašytojas pats ką sako, tvirtina, yra jau Dievo žodis 
medžiagos atžvilgiu. 

b. Kai antrinis rašytojas perteikia ką, kaip gautą iš kitų arba kitų po- 
sakius, tai reikia skirti: 

a. jei pažymi paties Kristaus posakius, yra Dievo žodis; 8. kai pažy- 
mi posakius, kuriuos kurs nors įkvėptas žmogus įkvėpimo metu pasakė, tai 
tais atvejais tas žodis irgi yra Dievo žodis medžiagos atžvilgiu; y. kai au- 
torius atpasakoja mintis to, kurį Dievas siuntė, tai reikia sakyti, kad tie 
žodžiai tarpiškai „ratione materiae“ taip pat yra Dievo žodis (pav., arkan- 
gelas Gabrielius); 6. kai atpasakoja mintis pačių apaštalų, kalbančių tikė- 
jimo ir dorovės dalykuose, tai tie žodžiai „ratione materiae“ ir yra Dievo 
žodžiai“); <. kai pasakoja ką nors paimta iš kitos įkvėptos knygos, tai rei- 
kia žiūrėti, kieno tas žodis yra anoje knygoje; 9. kai autorius ką nors pa- 
žymi iš visai žmogiško šaltinio, tai, apskritai, savaime tas iš kitur paimtas 
dalykas „ratione materiae“ nėra Dievo žodis;*) tik jei autorius aiškiai 
aprobuoja*) ar reprobuoja") tuos žodžius, tai tie žodžiai laikomi jau „ratio- 
ne materiae“ Dievo. 


') Plg. Žyd. 4, 4: Gal. 3, 8. 

?) Plg. Apd. 2, 14. 

*) Plg. Ton. 9, 31; Apd. 5, 34. 
*) Plg. Tit. 1, 12; Mork. 12, 32. 
*) Plg. Jon. 8, 49. 

c. Kai autorius ką nors apie save pasako, ką jaučiąs ir t.t., tai: 
«. dažnai tenka manyti, kad „ratione materiae“ savaime nėra Dievo žodis, 
ir 8. autorius kartais gali ypatingai pabrėžti savo pergyvenimus; jei auto- 
rius nori, kad panašiai ir kiti pergyventų, reikia manyti, kad tokių pergy- 
venimų iš žmonių nori ir Dievas. 

d. Jei autorius ką pataria, įprastai reikia manyti tą patarimą esant 
Dievo, nebent aiškiai iš konteksto būtų matyti, kad jis kalba, kaip šiaip- 
jau paprastas žmogus. 

Antroji tezė: Dėl įkvėpimo visos Šv. Rašto vietos yra 
neklaidingos ta prasme, kuria teikia tekstui autorius. 

Paaiškinimai: 

1. Įkvėpimas padaro gero ir daugiau, nekaip tezėje paminime, nes 
įkvėpta knyga ir pačiam gyvenimui yra vertinga. Bet čia tekalbame apie 
neklaidingumą. 

2. Turime galvoje originalinį Šv. Rašto tekstą, kurį parašė įkvėpti ra- 
šytojai. Mūsų šiandienis tekstas tiek liečiamas, kiek sutinka su ori- 
ginalu, 

Iš teksto istorijos, tiesa, yra žinoma, jog Šv. Rašto tekstas „guoad 
substantiam“ tebėra nesugadintas ir tikslus, bet tai neprieštarauja tam, kad 
galėjo būti pridėta vėlesnių neįkvėptų prierašų, glosių ir paaiškinimų, ku- 
rie pateko į tekstą perrašinėjant. 

3. Tvirtiname, kad visos Šv. Rašto vietos, vadinasi, esminės ir atsitik- 
tinės, vyriausios ir kitos, religinės ir natūralinės mintys yra neklaidingos. 

4. Paties Žmogaus pastangomis parašyta knyga gali būti taip pat be 
klaidos. Tai yra „inerrantia facti“. Kalbant apie Šv. Rašto neklaidingu- 
mą, turima galvoje ne tik „inerrantia facti“, bet ir „inerrantia iuris“, bū- 
tent, kad Šv. Raštas nėra ir negali būti klaidingas. 

Mes čia tvirtiname, kad Šv. Rašto knygose nėra nei formalinių nei 
materijalinių klaidų. Taigi, tvirtindami Šv. Rašto neklaidingumą, norime 
pasakyti, jog Šv. Rašto autoriai visa tai, ką konkrečiai norėjo pasakyti, 
objektyviai, teisingai suprato, žodžiais teisingai išreiškė ir tinkamai, ne- 
klaidingai parašė. 

Kalbamasis Šv. Rašto neklaidingumas remiasi dievišku Šv. Rašto kilimu. 

5. Neklaidingumui būtina yra, kad autoriaus tvirtinimuose tarinys 
tikrai derintųsi su veiksniu ta prasme, kuri autoriaus turima gal- 
voje. Neklaidinga tėra tik paties autoriaus tekstui teikia- 
ma prasmė. Tą prasmę atskirais atvejais surasti tenka egzegetams. 

6. Nereikia klaidų painioti su kalbos netobulumais: autorius Šv. Rašto 
xašyme tėra Dievo netobulas įrankis. Todėl nenuostabu, kad jo veikaluo— 
se šis netobulumas ir pasireiškia. Ikvėpimas nepašalina kalbos, stiliaus 
netobulumų. 

7. Tezė turi dvi dalis. Pirmojoje dalyje atmetama bet kuri Šv. Rašto 

klaida, kitaip tariant, neigiama Šv. Rašto klaidingumas. Antrojoje dalyje 
trumpai paaiškinama, kaip surastina kurio Šv. Rašto teksto prasmė. 

8. Kad visos Šv. Rašto tiesos, liečiančios tikėjimą ir dorovę, yra ne- 
klaidingos, yra „de fide divina catholica“; kad kitos Šv. Rašto tiesos yra 
neklaidingos, yra „veritas theologice certa“. 

Pirmoji tezės dalis: Šv. Raštas yra neklaidingas. 

Įrodymai: 

1) Irodydami dalyką, pasiremiame pirmiausia Tradicija ir svar- 
biausiais Jos liudytojais. 

1 Bažnyčios mokymas. Enc. „Providentissimus“ aiškiai pa- 
sakyta, kad įkvėpimo negalima suderinti su klaida: „Bet kuri klaida taip 
yra svetima dieviškam įkvėpimui, jog jis savaime ne tik stačiai, bet net 
taip būtinai pašalina bet kurią klaidą, kaip būtina yra, kad Dievas, vyriau- 
sia Tiesa, nebūtų jokios klaidos autorius“.!) 

2, Bažnyčios Tėvai. Jie mokė ir savo elgesiu liudijo, jog Šv. 
Rašte negali būti klaidos. Pav., šv. Augustinas sako: „Esu giliai įsi- 
tikinęs, kad jų (knygų) autorius nė kiek nesuklydo... Jei kas šiuose raš- 
tuose... atrodytų priešinga tiesai, nė kiek neabejodamas pripažinsiu, kad 
čia kodeksas yra klaidingas ar vertėjas nesusivokia to, kas čia pasakyta, ar 
aš pats nesupratau“.?) Panašiai kalba šv. Jeronimas“) šv. Bazi- 
lius,*) šv. Jonas Chrizostomas?) ir kiti. 

2) Kristausir apaštalų liudijimai, nes, kaip matėme, pa- 
čiame Šv. Rašte, Kristus ir apaštalai dažnai remiasi Šv. Raštu, stipriausiu 
argumentu. Faktas, kad „scriptum est“ jau viską nulemia. Visai nežiū- 
rima, kas pasakyta. 

3) Proto (apšviesto tikėjimo) argumentas (ratio theologica): 

a. Dievas negali būti jokios klaidos autorius. Bet jei Šv. Rašte būtų 
klaidų, tai jų kaltininkas būtų pats Dievas, nes visas knygų turinys (res 
et sententiae) į knygas įtraukimo atžvilgiu (consignatio) priklauso Dievui, 
pirminiam knygų autoriui. 

b. Šv. Raštas yra Dievo žodis, Dievo kalba. Bet negalima sakyti, kad 
Dievo žodis būtų klaidingas. 

Antroji dalis: Šv. Rašto tiesa yra jieškoma iš tos pras- 
mės, kurią „hicetnunc“ teikiaautorius tekstui. 


') „Divina inspiratio errorem omnem tam necessario excludit et respuit, giam 
necessarium est, Deum summam veritatem nullius omnino erroris auctorem esse“. 

*» Epist. 82, 1, 3: „Ut nullum eorum (librorum) auctorem scribendo errasse 
aliguid firmissime credam, ac si aliguid in iis offendero litteris, guod videatur con- 
trarium veritati, nihil aliud guam vel mendosum esse codicem vel interpretem non 
assecutum esse guod dictum est vel me minime intellexisse non ambiguam“. 

*) Epist. 27, 1. 

*) De fide 1: „Manifestum a fide lapsus est, si guis aut guidguam eorum guae 
scripta sunt reprobet“. 

5) In Psalm. 4, 11: „Si autem divina, guae de Deo in Scriptura dicta sunt, ea 
vera sunt omnia“, 

Pasak šv. Augustino, Šv. Rašto tariamų klaidų šaltiniai yra šic: 
ar kodeksas yra klaidingas, ar vertėjas nesuvokia to, kas pasakyta, ir ar 
pats skaitytojas nesupranta to, ką skaito. Pirmasis ir antrasis klaidų šal- 
tiniai yra aiškūs. Mes sustojame prie trečiojo šaltinio ir sakome, kad skai- 
tytojas daugeriopai gali nesuprasti Šv. Rašto tekstų prasmės: a. Šv. Rašte 
jieškoti to, ko iš tiesų ten nėra; 8. suprasti tiesiogine prasme, kas ten p2- 
sakyta perkelta prasme; y. vieną veikalo literatūros rūšį palaikyti kita; 
4 autoriui kalbant kitų vardu, matyti, kad savo vardu kalba ir t. t. 


Visa tai pasakius, suprantama, kodėl Šv. Rašto tiesa jieškoma iš auto- 
riaus tekstui teikiamos prasmės. Tekstas turi būti aiškinamas ne apriori, 
kaip, pav., yra su filosofinėmis sąvokomis, bet a posteriori — „ex 
mente auctoris“. 

Kad reikia kreipti akį į tekstui teikiamą prasmę, jau nurodo šv. A u- 
gustinas. Jis sako, kad Šv. Rašte netinka pergreit kuriai nuomonei 
pasiduoti, kad kartais, geriau ištyrus dalyką, nereiktų jos atmesti, kad ne- 
išsieikvotume, kovodami ne už Šv. Rašto, bet už mūsų pačių pažiūras, no- 
rėdami, kad mūsų nuomonė būtų Šv. Rašto nuomonė. Atvirkščiai, Šv. Raš- 
to nuomonė turi būti mūsų nuomonė.!) 

Taigi, pradžioje reikia surasti tikrąją Šv. Rašto prasmę; 
tik tai padarius, jau galima spręsti tolimesnį klausimą, būtent, ar pasakyta 
konkreti mintis yra teisinga. Mes sakome, kad tekstui teikiamoji au- 
toriaus prasmė yra neklaidinga. 

Dabar didis klausimas, kaip tą tekstui autoriaus teikiamą prasmę su- 
rasti? 

Šv. Rašto neklaidingumas paliečia tik įkvėpto rašytojo tvirtinimus; 
todėl kiekvienu atveju reikia žinoti, kuria prasme tas tvirtinimas imtinas, 
kuria prasme jis yra teigtas. 

Nuo tvirtinimo, nuo jo turinio reikia skirti jo išreiškimo formą. Kal- 
bant apie išdėstymo formą, reikia saugotis, kad XX amžiaus manymas, su- 
pratimas nebūtų perkeltas į senus Šv. Rašto rašymo laikus. Šv. Raštas ra- 
šytas seniai, tam tikrame krašte, kur buvo savotiški įpročiai, sava kultūra, 
geografinė padėtis, išsireiškimo būdas ir t.t. Be to, Šv. Raštas buvo ski- 
riamas jau tų laikų žmonėms. Todėl ir nenuostabu, kad šių dienų skaity- 
tojui ir kyla keblumų, net neaiškumų, skaitant Šv. Raštą. Ypač tai pasa- 
kytina apie Šv. Rašto S. Įstatymo knygas. Todėl norint gerai ir tiksliai 
suprasti veikalo prasmę, reikia persikelti į tuos laikus ir į tą aplinką, ku- 
rioje veikalas parašytas. Kas tolimoje praeityje, kitoje geografinėje pa- 
dėtyje, kitame kultūros laipsnyje yra natūralu ir visai suprantama, tai po 
kiek amžių, kitoje šalyje, kitame kultūros laipsnyje gali pasidaryti nebe- 
suprantama. Todėl norint pagauti tikrą Šv. Rašto prasmę, negalima į Jį 


*) De Genesi ad litteram I, 18. 

pažiūrėti tik XX amž. akimis. juk nevisa mums suprantama iš Daukanto 
raštų, kurie, palyginti su Šv. Raštu, buvo parašyti daug vėliau ir mums 
daug suprantamesnėje aplinkumoje; tad ką besakyti apie Šv. Rašte pasitai- 
kančius neaiškumus, jei nuo Jo skiria mus daugelis šimtmečių, kitas kraš- 
tas, kultūra, įpročiai.!) 

Suprantamas dalykas, kad ne mūsų čia uždavinys pasakyti, kaip tą au- 
toriaus teikiamą Šv. Rašto tekstui prasmę sujieškoti, nes tai biblinių stu- 
dijų dalykas. Mes, baigdami visą kalbą apie įkvėpimą, trumpai pažymėsi- 
me bent tas kelias paprasčiausias taisykles, kurių tenka laikytis, jieškant 
autoriaus prasmės. 

Jieškant autoriaus teikiamos tekstui prasmės tenka žiūrėti: 

1. Kieno yra teksto mintys, žodžiai, pasakymai (asserta). Tą 
dalyką jau šiek tiek minėjome, kalbėdami apie Dievo žodį turinio ir pa— 
rašymo atžvilgiu. Pridedame dar tai, kad sprendžiant, kieno tas bei anas 
pasakymas, pradžioje pažiūrėti tenka, ar šis konkretus tekstas yra au- 
tentiškas, ar čia nėra kartais glosė ir ar autorius pats kalba ar cituoja 
kitus. Dėl citačių pasakytina, kad aiškiai pacituoti kitų žodžiai, kalbant 
apie Šv.Rašto neklaidingumą, paliudija „veritatem citationis“; pačių ci- 
tuotų žodžių turinys turi įprastai toki autoritetą, kuri turi jų autorius. 
Šv. Rašto rašytojo autoritetą įgyja tada, kai pats rašytojas juos aprobuoja. 

2. Kokią intenciją turėjo autorius, rašydamas tą teks- 
tą, galime pažinti iš: a. jo žodžių, pasakymų, pav., Luko 1, 1; b. vidujinių 
teksto kriterijų, pav., rašymo būdo, stiliaus, vartojamų šaltinių ir k.; c. anų 
laikų literatūrinių įpročių, tradicijų, priežodžių ir t, t. 

Kai įkvėptas autorius atsitiktinai pamini kurį gamtos mokslo dalyką, 
tai dažniausiai neliečia jų esmės, netvirtina, neteigia, kad dalyko prigim- 
tis esanti ta, ne kita. Savo kalboje pavartoja pasakymą, paimtą iš kas- 
dieninės žmonių kalbos (saulė leidžiasi ir t. t.). Tuo atveju rašytojo spren- 
dimas liudija, kad tas pasakymas žmonių vartojamas arba sutinka su po- 
jučių patyrimu ir todėl pats posakis ta prasme yra teisingas. Autoriaus 
intencija čia yra pamokyti žmones religinių tiesų; jis jas tiksliai atpasako- 
ja. Kadangi jis neturi intencijos tiksliai atpasakoti gamtos fenomenų 
prigimtį, tai apie juos tekalba taip, kaip jie atrodo pojučiams arba juos su-— 
pranta anų laikų visuomenė, į kurią jis kalba. 

3. Veikalo rūšis. Kreipti akį į knygos rūšį dažnai yra reikalin— 
ga. Atsitinka, kad du autoriai pasakoja, rodos, visai panašius dalykus, 
tuo tarpu turi intencijos pabrėžti skirtingas tiesas; pav., pasakodamas ge- 
rojo samaritono istoriją, vienas gali norėti pabrėžti „veritatem facti“ | 
(taip buvo ar ne), o kitas „veritatem doctrinae“ — artimo meilę. Taigi vei- 
kalo rūšis dažnai gali padėti surasti autoriaus teikiamą tekstui prasmę. 


1) Plg. Al. Grigaitis, S. Įstatymo problemos, Kaunas 1925, I 87—88. 

Veikalo rūšių gali būti įvairių. Viena turi tikslą pamokyti. Ja stačiai no- 
rima pasakyti tiesą; ją vadinsime didaktišką knygą. Šios rūšies kny- 
gos jau reikalauja, kad visa teisingai būtų papasakota. Bet ir šiuo atve- 
ju reikia nepamiršti, kad ir čia dalyko dėstymas priklauso rašytojo ga- 
bumų, būsiančios skaitytojų (knygos populiarios ir moksliškos) ir didak- 
tinių knygų įprastų autorių siekimų. Pastarojo pamatas yra šis: «a. Auto- 
rius gali norėti išreikšti ką nors, kaip „verum in se et propter se“. Tai gry- 
nai didaktinės knygos. Aišku, čia turi būti visa teisinga. £. Autorius 
gali ką nors laikyti „verum in se propter se et propter aliud“. Tai at- 
sitinka tokiose Knygose, kur istoriškais pavyzdžiais norima kitą pamo- 
kyti ir istorijos ir gero darbo. Šios knygos reikalauja tiesos net dvejopu 
titulu. y. Kartais kitam kuriam reikalui kas nors papasakojama, kaip tie- 
sa (verum in se, sed propter aliud), pav., aprašo kas žmogaus organizmą 
visuomenės gyvenimo santvarkai pavaizduoti. Tai dažniausiai atsitinka 
alegorinėse knygose. Čia yra leidžiama didesnė laisvė, dėstant dalykus 
(in proponenda re). č. Kartais dalykas aprašomas tik kitam dalykui pa- 
vaizduoti. Čia nesistengiama, kad pats pasakojamasis dalykas būtų teisin- 
gas. Suprantama, kad čia „veritas“ tėra simbolinė. Prie šios rūšies ga- 
lima priskirti ir parabolines knygas. 

lstorinėse knygose pasakojamas dalykas turi būti teisingas, nes 
kitaip istorija liautųsi buvusi istorija ir tebūtų laisvas pasakojimas. 

Retorinių knygų paskirtis yra paakinti, uždegti žmogaus valią. 
Čia reikalaujama, kad būtų tiesa, prie kurios žmogus skatinamas; „in modo 
proponendi“ čia daugiau laisvės. 

Knygos, kurios liečia daugiau grožį, stengiasi sužadinti esteti- 
nius jausmus. Čia priklauso poetinės knygos. Reikalaujama, kad jos 
būtų tikrai estetiškos, neužgautų dorovės, nežemintų kitų. Iš apie veikalo 
rūšis pasakytųjų dalykų darosi aišku, kiek, jieškant tekstui teikiamos 
prasmės, svarbu akį kreipti į to veikalo rūšį, nes kiekvienoje iš šių rūšių, 
kaip anksčiau minėta, savaip yra išreikšta tiesa. Todėl ji negali būti vi- 
sais atvejais matuojama tuo pačiu matu?) 

Nors Šv. Rašto knygų formos, skirtos žmonėms, turi netobulumų, vis 
dėlto ir tokios formos sutaikomos su įkvėpimu, nes Dievas kalba žmonių 
kalba, per žmones ir žmonėms. Įsikūnydamas Dievo Žodis priėmė visus 
žmogaus prigimties netobulumus, išskyrus nuodėmę. Panašiai ir su Šv. 
Rašto knygomis, kur paliko visa žmogiška, išskyrus klaidą. Todėl ir rei- 
kia mokėti po tuo žmogišku rūbu pamatyti dievišką tiesą. 

, 4. Sprendžiant autoriaus kurio nors teksto prasmę, reikia akį kreipti 
ir į Tradiciją. Reikia patyrinėti liudijimus tų, kurie buvo arčiau tų laikų, 


1) Apie veikalų rūšis, citatas, Šv. Raštą ir gamtos mokslus, istoriją ir k. žiūr. 
Dr. V. Padolskis, Šv. Rašto neklaidingumas: „Soter“, n. 1 (1934) 20. Kalbamieji 
dalykai čia gvildenami net ištisuose 26 puslapiuose. 

kada tos knygos buvo parašytos. Jei Padavimas tvirtina, kad ta ar kita 
knyga yra istorinė ar kitokia, tai čia turimas rimtas pamatas tam tvirtini- 
mui pritarti. 

5. Kadangi Bažnyčia yra Šv. Rašto saugotoja ir autentinė aiškin- 
toja, tai tenka nepamiršti ir Jos nutarimų. Tuo reikalu Bažnyčia savo žo- 
dį nekartą jau yra tarusi, pav., dėl Šv. Jono evangelijos istoriškumo. 

4. J. Eretas, Meister Eckehart, Kaunas 1930, 146, 2 lit, 
. 5. J. Eretas, Jonas Tauleris, Kaunas 1930, 128, 2 lit. | 
1 6. J. Grinius, O. V. Milašius — poetas, Kaunas. 1930, 196,:3 lit, 50 cent, 
„2. Pr. Kuraitis, Pagrindiniai gnoseologijos klausimai, Kaunas 1930, 104, 2 lit. 

10. J. Eretas, Vokiečių literatūros istorija, Kaunas 1931,205, 5 lit. 50 cent. 
11. Pr. Venckus, Fundamentalinės teologijos paskaitos (įvadas), Kaunas 1932 
40, 50 cent.; Fundamentalinės teologijos paskaitos, Kaunas, 1931, 1 dal. 192, 3 lit.; 
Kaunas 1935, 4 dal. 84, 1 lit. 50 cent. 
/12. Pr. Kūraitis, Ontologija, Kaunas 1931, 1 207, 4 lit.; Kaunas 1933, II 168, 3 lit. 
13. P. Mazlakauskis, Bažnytinių teisių šaltiniai, Kaunas 1931, 117, 2 lit. 
14. J. Grinius, Putino lirika, Kaunas 1932, 108, 1 lit, 50 cent 
15. P. Malakauskis, Bažnytinės teisės (įvadas), Ešunžs 1932, 120, 2 lit. 
16, J. Eretas, Goethe, „Kaunas 1933, 263, 5'1it: 
17 P. Malakanškis, Baudžiamosios teisės? Kaunas 1934, 335, 5 lit. 

18..P. Malakauskis, Įgimtoji teisė, Kaunas: 1934, 116, 1 lit. 50 cent, 

19, Z. Ivinskis, Lietuvos prėkyba su Prūsais, Kaunas 1934, 1 dal. 208, 4 lit, 50 cent. 
“20. St. Šalkauskis, Įvedanioji pedagogikos dalis, Kaunas 1935, 53, 2 lit. 

21. St. Gruodis, Negimusios gyvybės panaikinimas, Kaunas 1935, 130, 3 lit, 

22. Ant. Maliauskis Etika, Kaunas 1935, 1 dal, 192, 4 lit. 

